
Introducere 


Motto: 
„Căutați mai întâi Împărăţia Cerurilor 
și toate câte le veţi cere vi se vor da pe lângă ea...”. 
Matei: capitolul 6, versetul 33 


Suntem deja în primul secol al mileniului trei. Câţi oameni născuți 
înainte de jumătatea secolului trecut sperau să ajungă să trăiască în 
aceste vremuri atât de moderne, dar atât de tumultoase în același timp. 
lată că sunt generaţii întregi, pe tot globul, în toate rasele Terrei şi în 
toate națiunile omenirii, care actualmente au o vârstă ce atinge suta de 
ani. Dar se poate vorbi, totuşi, de o oarecare lipsă de înțelepciune a 
oamenilor ce trăiesc pe această planetă? Câţi indivizi umani au reușit să 
atingă desăvârşirea la care s-a referit în urmă cu 2000 de ani Iisus 
Christos? Extrem de puţini, dacă ar fi să luăm în considerare numai pe 
aceia care au urmat cu adevărat calea spirituală. Și chiar și dintre aceştia, 
puțini au fost cei care au reușit să depășească un anumit prag, de evoluție 
spirituală. Dintr-o asemenea perspectivă am putea să ne întrebăm, pe 
deplin motivaţi în faţa propriului destin, dacă noi, ca fiinţe inteligente, 
avem posibilitatea să ajungem acolo unde Marii Maeştri ai omenirii au 
afirmat că vom ajunge cândva. Este cât se poate de evident zbuciumul 
în care se află în prezent rasa umană, în actualul său stadiu de dezvol- 
tare. Aceasta reprezintă o combinaţie inegală de tehnologie și spiritua- 
litate. Tehnologia se sprijină în desfășurarea potenţialului său pe desco- 
peririle științei, în timp ce spiritualitatea deține de zeci de mii de ani o 
acumulare impresionantă de informaţii şi tehnici care, din nefericire, 
încă nu sunt luate în considerare așa cum trebuie. În vreme ce tehnologia 

avansează relativ repede, de la an la an existând foarte multe invenții și 
aspecte revoluționare, spiritualitatea își derulează încă anevoios poten- 
țialul ei sublim, adunat de către Marii Maeștri prin timp, de-a lungul 
numeroaselor epoci ce s-au succedat până acum. Este la fel de evident 
efortul general depus de către cei care au misiunea de a retrezi omenirea 
la adevărata ei valoare, un asemenea fenomen spiritual având posibilita- 
tea de a-şi urma cursul firesc tocmai datorită faptului că Marii Maeștri 
nu au părăsit niciodată omenirea, ci au vegheat ca aceasta să poată 
înainta, oricât de încet, dar sigur, pe drumul plin de sacrificii al evoluţiei 
spirituale planetare. Deși valul trezirii spirituale a fost declanșat în anii 
"80, amploarea dezvoltării nu a atins deocamdată pragul necesar unei 
adevărate „explozii” evolutive, ceea ce ne duce cu gândul la următorul 
aspect. Civilizaţia umană se află înaintea nașterii sale spirituale, iar peste 
ceva vreme, în viitorul relativ apropiat, i se va „tăia” așa-zisul „cordon 
ombilical”, moment în care omenirea va deschide ochii asupra 
adevăratelor valori spirituale. Căci ceea ce se vehiculează în prezent, 
printre marea majoritate a grupurilor care afirmă că sunt legate într-un 
fel sau altul de mișcarea intitulată „Noua Eră”, este doar o palidă repre- 
zentare a elementelor spirituale care trebuiesc atinse prin eforturi pro- 
prii, atât la nivel individual, cât și la nivel colectiv. În asemenea condiţii, 
în care omenirea a „evoluat” pe un fond involutiv, este firesc să ne 
întrebăm dacă undeva există acel rezervor din care să ne alimentăm cu 
adevărata informație spirituală, pentru a accede la planurile spirituale, 
unde entități extrem de evoluate așteaptă de secole ca oamenii să se 
trezească și să le contacteze. Dacă privim lucrurile dintr-un astfel de 
unghi, vom înțelege că dacă pentru omenire, în general și în particular, 
s-a pus problema evoluției spirituale, atunci există şi modalitatea prin 
care indivizii umani au posibilitatea de a evolua într-un mod accelerat, 
deoarece ciclurile cosmice s-au schimbat, iar consecinţa este aceea că 
toate fenomenele şi lucrurile se desfășoară cu o viteză mult mai mare. 
Modalitatea existând, aceasta presupune o combinaţie care include mai 
multe căi de abordare a evoluției spirituale. Combinația este determinată 
de specificul fiecărui individ și aici putem să ne bazăm pe Astrologie, 
care ne oferă o multitudine de informații extrem de prețioase. Dar 

Astrologia nu face obiectul acestui volum, însă calea fiecărui individ 
este unică și originală, chiar dacă în multe aspecte există similitudini. A 
merge pe Calea Spirituală înseamnă a cunoaște o serie întreagă de 
principii, mai mici sau mai mari, cu ajutorul cărora omul să beneficieze 
de un salt evolutiv cu totul deosebit. Desigur că în întâmpinarea unei 
asemenea posibilități vine acest volum, care nu întâmplător se numește 
„Ghidul evoluţiei spirituale”, pentru că în cuprinsul lui sunt însumate 
cele mai importante principii ale evoluţiei spirituale, valabile nu numai 
pe Terra, ci și oriunde în alt loc din Univers, în orice altă civilizaţie, 
aflată la distanță de zeci și poate sute de ani-lumină față de noi. Sunt 
principii spirituale care își au rădăcina în Principiul Unic şi parcurgând 
volumul pe care-l aveți în față, veţi reuși să înțelegeţi nu numai ce este 
Viaţa cu adevărat, ci și cum puteţi scăpa definitiv de toate necazurile. 
Numai cine respectă aceste principii spirituale are parte de toate 
bogăţiile, atât pe Terra, cât și în planurile subtile. Aceasta este Regula de 
Aur în Univers și în alte lumi din galaxie, care actualmente sunt foarte 
avansate din punct de vedere spiritual, pentru că au respectat o astfel de 
regulă. Amintiţi-vă că și lisus spune în Biblie — „Căutaţi mai întâi 
Împărăția Cerurilor și toate câte le veţi cere, vi se vor da pe lângă ea”. 
Este un adevăr limpede ca lumina zilei, numai că omenirea a fost minţită 
şi înșelată mult prea mult timp, de către cei care au vrut să ascundă 
Adevărul, astfel încât nimeni, dar absolut nimeni nu mai înţelege ce 
anume înseamnă „Împărăţia Cerurilor” și nici nu mai crede cineva că ar 
fi posibil și adevărat să cauţi această împărăție şi apoi să primeşti ceea 
ce dorești, pentru a trăi viața așa cum dorești. Oamenii au fost înșelaţi 
atât de mult timp, încât au uitat că există Adevărul care îi face liberi și 
desăvârșiţi. Cine atinge desăvârșirea, acela primește de la Dumnezeu tot 
ce are nevoie, de la hrană și haine, până la bani și posibilități de a-i ajuta 
pe alții. Sunt adevăruri demonstrate de anumiţi oameni, însă aceștia au 
fost extrem de puţini, de-a lungul istoriei omenirii și cronicile vremu- 
rilor respective au râs de astfel de oameni, punând credința lor în 
Dumnezeu pe seama unor fantezii bolnave. Denigratorii lui Dumnezeu 
n-au înţeles și poate nu vor înțelege niciodată de ce dacă un om crede 
cu adevărat în Dumnezeu, își îndeplinește toate visele, chiar și cele mai 


7 


e Contele Incappucciato * 


puţin credibile pentru unii sceptici. Acest ghid de evoluţie spirituală este 
adresat tuturor celor care doresc din tot sufletul să evolueze, să se 
perfecționeze, și care timp de aproape două decenii au căutat Calea, în 
această Românie atât de greu încercată din toate punctele de vedere. 
După ce veți citi şi asimila informaţiile din acest volum, viața voastră va 
căpăta o întorsătură favorabilă. Aveţi posibilitatea de a scăpa definitiv de 
orice element care vă împiedică să evoluaţi spiritual, căci ghidul vă 
oferă modalitatea și tehnica de evoluţie, în așa fel încât Calea este acum 
liberă și puteți păși pe ea cu cea mai mare încredere. 

n privința lucrurilor care în ultimii ani au invadat piața informației 
spirituale, și mă refer aici la tot felul de interpretări legate de ce anume 
se va întâmpla în 2012, este necesar să vin cu niște precizări care vizea- 
ză tocmai asemenea interpretări, care mai de care mai fanteziste. De la 
venirea unei imense flotile de OZN-uri care-i vor ridica pe drept 
credincioși în spațiu, când Pământul ar fi zguduit de cataclisme, și până 
la alte scenarii mai mult sau mai puţin încărcate de iluzii și fantasma- 
gorii intelectuale, această panoplie de preferințe vehiculate de către unii 
şi alţii, trebuie spus că niciuna dintre aceste chestiuni prezentate nu 
conțin ceva real, ci mai degrabă reprezintă fie rodul unor oameni cu 
mintea distorsionată de fanatism de tip SF sau spiritual, fie persoane 
plătite de către cercuri mai mult sau mai puțin oculte pentru a deversa 
în mentalul colectiv idei şi scenarii cu scopul de a manevra psihologic 
mase de oameni. Cei care dirijează din umbră asemenea mișcări lipsite 
de realism cunosc faptul că dacă pot convinge o mare masă de oameni 
să creadă în scenariul pregătit de ei, atunci din punct de vedere karmic 
se declanșează de către cei manevraţi mental un val de energie, cu o anu- 
mită încărcătură, îndreptat către o anumită direcție și care poate deter- 
mina schimbări neplăcute în societatea respectivă, deoarece energia 
aceea emisă se mișcă în mentalul colectiv și produce fie distorsiuni, fie 
modificări. Aceasta pe de-o parte, căci pe de cealaltă parte se află 
grupările întunecaţilor — Illuminaţii, care au interesul să ţină pe mai de- 
parte omenirea în sclavie spirituală. Astfel, este mai mult decât evident 
faptul că, deşi se scriu în lume cărți de valoare, de către autori care mulți 
ani au cercetat fenomenele și spiritualitatea, totuși în ciuda faptului că 

acești autori prezintă în cărțile lor alternative pentru trecerea la modul 
creativ prin perioada “sfârșitului lumii”, cum vehiculează an de an mass- 
media mondială acest termen, persistă în mintea oamenilor scenariul de 
tip distructiv referitor la modul în care omenirea se îndreaptă spre anul 
2012. Şi cine propagă scenariile de tip distructiv, pentru a se strecura 
insidios în mentalul colectiv uman? Cei care vor cu orice preț ca 
oamenii să nu cunoască Adevărul, să nu cunoască despre puterile lor 
spirituale și să le folosească pentru a se elibera de monopolurile impuse 
de către acești întunecaţi: petrolul, industria de automobile, transpor- 
turile, hrana și nu în ultimul rând banii. Din comunicările realizate în 
ultimii ani de către persoane din diferite țări ale lumii, cu entități 
extraterestre benefice, aflăm că dacă oamenii și-ar redescoperi capa- 
citățile spirituale, o mare parte din monopolurile actuale s-ar prăbuși în 
mai puţin de 2 ani. Ideea e foarte simplă. Prin telepatie putem elimina 
telefonia pentru care plătim bani, prin bilocaţie conștientă ne putem 
vedea cu cineva, fără a mai folosi maşinile care consumă carburant, 
acesta costând bani, dacă ne-am dezvolta voinţa şi puterea psihică am 
putea materializa orice avem nevoie și astfel eliminăm banii și munca ce 
ne face sclavii unui diabolic sistem inventat de Illuminaţi — a merge la 
servici, chestie care ne ocupă mai mult de jumătate de zi și astfel, obosiţi 
venind de la servici, oamenii nu mai au chef să citească despre cele 
spirituale sau să mediteze pentru a-și spori puterile spirituale interioare. 
Este necesar ca acum, cu 2 ani înainte de 2012, să vedeți aceste realităţi 
care sînt manevrate de către Illuminaţi pentru ca voi să nu puteți să vă 
ridicaţi în deplina libertate și putere oferite de către Creator fiecărei 
fiinţe umane. De asemenea, este necesar să vă îndreptaţi atenția către 
lumea voastră interioară, ascultându-vă sufletul și spiritul, când acestea 
vă vorbesc în felul lor. A venit timpul să vă descoperiți pe voi înșivă și 
să daţi la o parte vălul aruncat pe conştiinţa voastră de către întunecaţii 
care încă mai vor să domine planeta şi omenirea. Dumnezeu nu a lăsat 
pe nimeni ca intermediar între el și noi. Deci puteți înțelege că voi înşivă 
sînteți cei care decideţi pentru viața voastră, nu nişte obscuri indivizi 
care plănuiesc “sfârșitul lumii” din încăperile lor de unde urăsc oamenii 
acestui Pământ minunat pentru simplul fapt că sînt 6 miliarde. Atunci 

când am structurat pentru prima dată această carte, m-am gândit să-i dau 
o formă anume, astfel încât să poată fi înțeleasă de către oricine, de către 
orice minte umană, indiferent pe ce nivel de evoluţie spirituală ar fi, și 
în așa fel încât ceea ce prezintă acest volum de informaţii spirituale să 
poată fi aplicat la propriu, pus în practică pentru a reuși un salt evolutiv, 
necesar depășirii actualei condiţii sociale și materiale, ce apasă 
societatea românească și planetară în același timp, datorită falsei crize 
declanșate de Illuminaţi pe plan mondial. Scopul crizei era acela de a 
determina în oameni un val de frică și mai mare pentru viaţa de zi cu zi, 
ceea ce, ca stare interioară a oamenilor, ar fi putut bloca trezirea spiri- 
tuală de proporții a oamenilor, lucru de care Illuminații se tem cel mai 
mult. Așadar fiți convinși că fiecare dintre voi are ghizi spirituali — acei 
îngeri păzitori, care sînt cu voi permanent, și tocmai din acest motiv este 
necesar să înțelegeți că a venit timpul să vă treziți. Așa cum nimic nu 
poate opri o plantă ca să iasă din sămânța ei, să se ridice către Soare prin 
solul uscat și tare, să crească și să înflorească, tot așa nimeni și nimic 
nu vă poate opri să ieşiţi din sămânţa spiritului vostru către Lumina 
Creatorului și să izbândiţi, trecând cu curaj și încredere prin vălurile 
întunecoase, 

Aplicaţi în viața voastră de zi cu zi asemenea informaţii pe care le 
veţi citi în prezentul ghid și nu vă temeţi să vă afirmaţi propria divinitate. 
Pentru că Omul este o Fiinţă mișcătoare, ce se mișcă într-un element 
universal aflat la rândul său în continuă mișcare. Privind lucrurile prin 
prisma acestui concept, veţi reuși să pricepeți tâlcul din titlul acestui 
volum pe care îl citiți, intitulat „Mobilis in Mobile”, adică „Mișcător în 
elementul mișcător”, afirmaţie care desemnează concret și direct des- 
tinul divin al lui Homo Sapiens, ca minusculă ființă rațională în vasti- 
tatea acestui Univers creat de Dumnezeu, Creatorul tuturor văzutelor și 
nevăzutelor. ă 


CAPITOLUL I 
Fiinţele primordiale 


Din cele mai îndepărtate vremuri au existat ființe care au cunoscut 
foarte multe taine de origine divină. Asemenea ființe aveau posibilitatea 
de a afla, în mod direct, chiar de la Sursa tuturor lucrurilor, Dumnezeu, 
ce este cu ele însele, de unde provin şi care le este menirea. Aceste spi- 
rite sunt denumite Primordiale şi au capacități nebănuite, cu ajutorul 
cărora pot străbate timpul şi spaţiul, deplasându-se în orice loc din 
univers, în orice lume, în orice timp. Spiritele Primordiale, fiind născute 
din Elementele Primordiale ale Creatorului, sunt împărțite în patru 
categorii. Spiritele Focului, ale Aerului, ale Apei şi ale Pământului, după 
cum sunt clasificate de către Inteligența Infinită a Creatorului. Ca 
urmare, este firesc să înţelegem faptul că asemenea Spirite Primordiale 
şi-au împărțit munca lor în Univers în conformitate cu specificul lor. 
Astfel, Spiritele Primordiale, care se numesc Arhangheli, activează pe 
categoria specifică și au în subordine toate acele fenomene și civilizații 
care evoluează în raport cu unul sau altul dintre cele patru Elemente 
Primordiale. Există Arhangheli ai Focului, ai Apei, ai Aerului și ai 
Pământului. Dacă vom sta puţin şi ne vom gândi la denumirea de 
Arhanghel, am putea să pricepem ce anume înseamnă. Nimeni nu și-a 
dat seama până acum că acest cuvânt și nume — Arhanghel, desemnează 
în realitate, ceva cu totul și cu totul deosebit. Și anume faptul că este un 
cuvânt compus, alcătuit din două cuvinte, adică din Arhaic și înger. 
Despre îngeri ştim câte ceva, ce fel de fiinţe sunt şi ce rol au în structura 
universului spiritual. Din acest punct de vedere, se poate spune despre 
Arhangheli că sunt Îngerii Arhaici ai întregului univers, Îngerii Pri- 
mordiali, de la începutul actualului ciclu al Creaţiei. Şi având o ase- 
menea imagine despre ei, ne putem da seama foarte ușor ce rol au cele 

patru categorii de Îngeri Arhaici, care au primit de la Dumnezeu capa- 
citatea de a crea împreună cu El. Creaţia este un fenomen la scara între- 
gului univers, atât cel spiritual, cât și cel de materie, și procesul des- 
fășurării sale a necesitat participarea tuturor Arhanghelilor, pentru că 
structurarea dimensiunilor și a civilizaţiilor născute ulterior, cerea o 
combinare armonioasă și proporțională a celor Patru Elemente Pri- 
mordiale: Apa, Focul, Aerul și Pământul, liantul dintre ele fiind chiar 
Etericul, numit și Corpul Energetic Universal sau Substanţa Universală, 
care asigură manifestarea energetică a oricărui lucru. Este evident, din 
acest unghi, faptul că Arhanghelii au trecut, sub directa comandă a 
Creatorului, la alcătuirea tuturor lumilor, a tuturor celor șapte 
(dimensiuni sau ceruri, cum li se mai spune în frazeologia creștină. Am 
putea, oare, să ne imaginăm ce capacitate co-creatoare au Arhanghelii? 
CALĂ strategie de dezvoltare a unor esențe de Energii Divine, puse la 
dispoziție de către Dumnezeu, au Arhanghelii? Trebuie spus foarte 
limpede că și la ora actuală activitatea Arhanghelilor este aceeași, în 
sensul că procesul Creaţiei este continuu, nimic nu se oprește decât 
atunci când decide Dumnezeu. Să ne amintim de Ciclurile Cosmice, cu 
durate de miliarde de ani, și mai ales de Marele Ciclu ce include 3500 
de Cicluri Cosmice, durata acestuia fiind de 15.000.000.000.000 de ani. 
Pentru o astfel de durată de timp toți Arhanghelii activează neobosiți, în 
foarte multe locuri din Univers, dirijând evoluțiile lumilor extraterestre, 
a lumilor spirituale, indiferent că între acestea toate există miliarde de 
ani de evoluţie diferență. Chiar și cele mai înaintate și evoluate civilizații 
din galaxia noastră, de exemplu, își desfășoară traseul evolutiv propriu 
sub directa îndrumare a Arhanghelilor. Depinde de Elementul prin care 
civilizația sau civilizațiile respective au dorit să evolueze. Unele au 
apărut și s-au dezvoltat coordonându-se în funcție de elementul Foc, 
ceea ce înseamnă că traiectul evolutiv s-a bazat pe Lumina Divină sau 
principiul Agni. Alte civilizaţii au preferat să evolueze sub semnificația 
elementului Pământ, ceea ce le-a oferit posibilitatea să acceadă la 
principii care cuprindeau toate situaţiile, precum solul din grădină adună 
în el şi Apa, și Focul (căldura), și Aerul (gazele dintre straturi). Alte 
rase au evoluat pe baza principiului Apei, extinzându-se și infiltrân- 

du-se în alte zone decât cea de baștină, întocmai cum se infiltrează apa 
până în cele mai mici fisuri. Deci schema de evoluție, de care s-au 
ocupat și se ocupă Arhanghelii, cuprinde modele și structuri extrem de 
complexe, pe care noi le putem doar înțelege ca mecanisme, fără să le 
putem pătrunde complexitatea cu actualul nivel al minţii noastre. Dar, 
privind lucrurile din perspectiva evolutivă, ne dăm seama că și această 
lume a noastră, pământeană, așa cum a ajuns ea actualmente să se 
dezvolte, se află sub directa îndrumare a unor Arhangheli. Biblia nu a 
consemnat degeaba anumite lucruri ce au directă legătură cu 
Arhanghelii. Cei mai cunoscuţi dintre Îngerii Arhaici, în arealul creștin, 
sunt Arhanghelii Mihail și Gabriel. Lor le sunt atribuite mari puteri 
divine, cu ajutorul cărora îndrumă sute de milioane de pământeni. 
Oamenii Terrei confundă, totuși, această noțiune de Arhanghel. Ei 
privesc la asemenea ființe de origine divină ca la un fel de persoane 
particulare, și sunt extrem de mulți acei pământeni care se roagă fie la 
un Arhanghel, fie la altul, ca şi când s-ar ruga unui alt semen de-al său, 
în dorința de a-i îndeplini o rugăminte adresată lui Dumnezeu. Este 
adevărat că teologia creștină a ambelor ramuri nu a evidențiat și nici nu 
a explicat care este, în realitate, natura unui Arhanghel, dar în arealul 
spiritual asiatic s-au păstrat destule informații referitoare la alcătuirea 
acestor Fiinţe de Lumină. Putem să înţelegem acum, în vremurile 
prezentului, că Viaţa și alcătuirea acesteia, la nivelul ființelor de orice 
fel, structurează diferite nivele de Fiinţe, de la cele similare omului, aflat 
într-un spațiu relativ dens, ca materie, și până la acele ființe alcătuite 
doar din energii din ce în ce mai rafinate. De la nivelul de individ, așa 
cum se prezintă ființa umană și alte ființe similare lui, în alte locuri din 
Calea Lactee, și până la Fiinţe colective, adică o întreagă colectivitate 
de fiinţe individuale ce formează o singură Fiinţă. În asemenea situaţii, 
toate ființele individuale au renunțat în mare parte la Liberul Arbitru 
propriu, în favoarea formării unei singure Entităţi care, la nivel ener- 
getic, asigură toate cele necesare evoluţiei acelei civilizaţii. Nu este greu 
de imaginat un astfel de model evolutiv, deoarece seamănă cu ceea ce 
avem noi, aici, pe Terra, adică societatea umană transferă, temporar și 
relativ, o bună parte din capacitatea decizională, către forurile supe- 

rioare, alese prin vot liber. Vedem că din acest punct de vedere, pe linie 
evolutivă, fie suntem inspirați, fie suntem dirijați către un asemenea 
model, acceptat de alte civilizații cu multe milioane de ani înaintea 
noastră. Dar o astfel de influență poate fi exercitată asupra civilizației 
umane doar de către Fiinţe Primordiale, care acționează prin mijlocirea 
altor entități, mai mici, pentru a îndrepta lumea Terrei către acea direcție 
ireversibilă a bunăstării materiale și spirituale pentru toți pământenii, 
fără nici un fel de deosebire. De aceea, așa cum spuneam ceva mai 
înainte, pentru marea majoritate a creştinilor, de orice confesiune sau rit, 
Arhanghelii Mihail şi Gabriel au o importanță foarte mare, însemnătatea 
lor în creștinism fiind întrecută doar de Fecioara Maria și de lisus 
Christos. Strategia îngerilor Arhaici depășește, însă, capacitatea de 
înțelegere a omului obișnuit. De ce? Să ne amintim că marii exegeţi ai 
religiilor lumii, care au studiat și comparat cele mai importante texte 
religioase ale fiecărei religii de anvergură mondială, au afirmat, de 
exemplu, că Biblia și Coranul sunt identice în privința mesajului 
transmis omenirii de către Dumnezeu. Atât Fecioara Maria, cât și 
profetul Mahomed, au fost înștiințați de către Arhanghelul Gabriel sau 
Gavriil, cum i se mai spune la noi în popor. În esența lor, atât Biblia, cât 
şi Coranul, conţin același mesaj spiritual către credincioși. Atunci, ne 
întrebăm pe bună dreptate, de ce islamiștii sunt atât de înverşunaţi îm- 
potriva creștinilor? Și invers, de ce lumea creştină, îndeosebi catolicii 
Occidentului, sunt atât de hotărâți să desființeze cu orice preț un 
adversar — islamul, care în realitate îi este cu adevărat „frate” din același 
Tată și din aceeași Mamă? Nu vede nimeni acest Adevăr? Nu vede 
nimeni că fratele este asmuţit contra fratelui, în încercarea, de altfel 
zadarnică (şi vom vedea mai încolo de ce) de a distruge latura spirituală 
a întregii omeniri? Dacă două mari religii ale lumii sunt identice în 
învățătura lor, atunci trebuie să existe pace adevărată între toți acești 
credincioși, pentru că indiferent dacă rugăciunea și închinarea creștinu- 
lui este diferită de cea a islamistului, ambele curente religioase, aș spune 
chiar spirituale, se adresează aceloraşi Mari — Entităţi: Fecioara Maria, 
lisus Christos, Mahomed, Arhanghelilor Mihail și Gabriel, și lui 
Dumnezeu. 

Dacă Soarele este simbolul creștinismului, semiluna este emblema 
spirituală a islamului. Chiar și din această analogie, aparent fără sem- 
nificaţie, putem trage concluzii reale, în privința faptului că islamismul 
și creștinismul sunt cele două „feţe” ale uneia și aceleiași Realităţi. 
Creștinismul ar fi trebuit să-și păstreze tăria, luminozitatea și limpe- 
zimea solară, în vreme ce islamismul avea datoria să conserve sen- 
sibilitatea spirituală, parte sensibilă și „moale” a Realităţii spirituale a 
acestei lumi terestre. Dar aici nu facem apologia religiilor comparate, 
însă paralelismul era necesar, pentru a pune în evidență rădăcina 
comună a religiilor Terrei. Dincolo de asemenea analogii, trebuie să 
vedem că există o evoluţie nevăzută a lucrurilor, acestea fiind dirijate din 
dimensiuni înalte de către Arhangheli, fiind folosite, aşa cum am spus, 
anumite scheme de evoluţie, care să corespundă cu caracteristicile 
prezentate de civilizaţia noastră. Într-un fel sau altul, marea majoritate 
a oamenilor ar putea spune că Biblia ar fi depășită, din multe puncte de 
vedere, mai ales acum, când la nivel mondial s-a ajuns la clonări, când 
foarte multe grupuri, care pretind că reprezintă Noua Eră a Vărsătorului, 
susțin că au contacte cu ființe din afara spaţiului terestru, fie prin 
channeling, fie prin apariții directe ale unor mari entități spirituale, din 
zona creștină. Desigur că astfel de contacte sunt cât se poate de reale, 
însă doar o parte din ele corespund adevărului, deoarece Marile Fiinţe 
îi contactează numai pe aceia care consideră că trebuie contactaţi, și nu 
pe toți cei care pretind că L-au întâlnit pe Iisus sau pe Buddha, ori pe 
Fecioara Maria, pe Mahomed sau o altă figură proeminentă din cultura 
spirituală mondială. Sunt foarte mulți cei care își imaginează, doar, că 
se întâlnesc cu una dintre Fiinţele menționate anterior, ceea ce ne 
îndreptățește să afirmăm că este necesar, înainte de toate, bunul simț, și 
apoi trebuie să existe un discernământ dezvoltat, pentru a înțelege care 
dintre viziuni este adevărată, şi care este simplă iluzie, provocată de 
propriul misticism dus la extrema fanatismului religios, ori de spirite 
negative care sfidează Legile Creatorului. Nu oricui i se arată una dintre 
figurile spirituale consemnate de către textele spirituale sfinte. Tocmai 
de aceea, schema pe care Arhanghelii o aplică la nivelul civilizației 
terestre conține o serie întreagă de componente care se adresează 
evoluției conștiinței, aceasta având în subordinea sa Mentalul, Astralul 

şi Fizicul. Toţi Marii Maeștrii spirituali ai omenirii au afirmat același 
lucru, referitor la ființa umană. Și anume că viaţa omului, destinul său, 
se desfăşoară în funcție de ceea ce individul și-a structurat în propria-i 
conștiință. Aici se formează întregul sistem al ideilor despre Credinţă, 
precum şi orice altă structură care are legătură cu felul în care individul 
gândește despre un lucru, un fenomen, o situaţie sau despre alți semeni. 
Acest lucru este perfect adevărat nu numai pentru ființele umane de pe 
Terra, ci și pentru oricare alte ființe din imensitatea Universului. Toate 
fiinţele create de Dumnezeu au o conștiință, în care este înglobată, viață 
după viață, toate informaţiile esenţiale cu privire la propria evoluţie, din 
momentul în care a fost creat acel spirit, şi până în momentul în care va 
fi resorbit integral de către Dumnezeu în El însuși, atunci când Marele 
Ciclu de 3500 de Cicluri Cosmice se va fi încheiat. Este logic, privind 
toate aceste lucruri din unghiul Creatorului, ca Arhanghelii să acționeze 
asupra tuturor lumilor mai puțin evoluate, prin intermediul unor 
mecanisme care, mai devreme sau mai târziu, ajung să fie cunoscute de 
către unii reprezentanţi spirituali ai acelor lumi supravegheate în evoluția 
lor. Aceste mecanisme, după ce sunt bine însuşite, sunt considerate în 
cele din urmă drept adevărate Legi Spirituale, cu ajutorul cărora o 
civilizaţie sau mai multe civilizații evoluează, în drumul lor extrem de 
lung către reintegrarea ultimă în Creatorul tuturor văzutelor și nevă- 
zutelor. Chiar dacă mulţimea practic nedefinită a civilizaţiilor existente 
la ora actuală în Univers manifestă modele total diferite de sens evolutiv, 
de practici sociale și culturale, de parametrii așa-ziși economici și 
umani, Legile Spirituale folosite de către Arhangheli, și concepute 
împreună cu Dumnezeu, sunt alcătuite în așa fel încât sunt viabile și pot 
fi aplicate oricărei civilizaţii, indiferent de specificul său. Ca urmare, 
putem să înțelegem că aceste Legi Spirituale au fost concepute astfel 
încât să se poată adresa Spiritului din ființă, mai întâi, apoi Conștiinţei 
sale, urmând ca acțiunea unor asemenea Legi să se concretizeze în mo- 
dalitatea în care se desfășoară destinul ființei respective. Nu este deloc 
greu să ne dăm seama că ingeniozitatea unor Legi Spirituale poate fi 
pusă în aplicare doar de către Fiinţe de Lumină înalte, așa cum sunt 
Arhanghelii. 

Referindu-ne la zona sistemului nostru solar, și în mod deosebit 

la planeta pe care trăim — Terra, lucrurile au fost clare încă de la început. 
Nu numai Biblia, ci și alte texte sacre, ale altor culturi spirituale de pe 
Terra, de multă vreme apuse, au consemnat intervenţia asupra lumii 
noastre, pe atunci decadentă, a unor Mari Fiinţe de Lumină, precum 
Arhanghelii, îngerii şi alte ființe care la vremea aceea erau întrupate şi 
făceau parte, ca și acum, din Confederația Galactică. O remarcă impor- 
tantă trebuie făcută, și anume aceea că, referitor la Confederaţia Galac- 
tică, din aceasta fac parte atât civilizațiile existente în corpuri fizice 
(chiar dacă sunt altfel alcătuite față de organismul uman, compus din 
carbon), cât și lumile spirituale aflate pe diferite trepte evolutive, în 
cuprinsul de materie şi de energie format de Calea Lactee. Arhanghelii 
au adus în lumea terestră Legile Spirituale, pierdute de către omenire 
după prima catastrofă atlantă, iar mesagerii Confederaţiei au preluat în 
mod voluntar misiuni la nivelul solului, pe Terra, pentru a reintroduce 
în modul obișnuit de viață al oamenilor legile pe care Dumnezeu le-a 
conceput împreună cu Arhanghelii. Astfel, atunci când Biblia a 
consemnat viața lui Adam, a urmașilor săi, a lui Set, Enoh, Matusalem 
și a altor personaje biblice, ce trăiau sute de ani, nu a făcut altceva decât 
să prezinte un adevăr. Dar oamenii au înțeles acest adevăr doar pe 
jumătate, pentru că acele personaje biblice erau, de fapt, mesageri ai 
Confederaţiei Galactice, întrupaţi la sol, ale căror misiuni, la vremea 
fiecăruia, era aceea de a-i învăța pe oameni despre lucrurile spirituale, 
prin puterea exemplului personal. Și ceea ce spun este cât se poate de 
adevărat, deoarece nicăieri în Biblie nu este consemnat că oamenii trăiau 
sute de ani, însă asemenea referiri erau făcute doar în privința perso- 
najelor menţionate. Nu este prea mare diferența dintre aceste personaje 
şi oamenii obișnuiți ai acelor vremuri atât de îndepărtate, care trăiau 
numai 60-70 de ani? Bineînţeles că da! Dar această diferență, ca vârstă, 
din ce cauză exista? Nu cumva pentru că oamenii de pe Terra se abă- 
tuseră foarte mult de la Legile Spirituale, în vreme ce mesagerii, ce pro- 
veneau din lumi ce respectau asemenea Legi, aveau vârste cu mult mai 
înaintate, deşi arătau la 250-300 de ani la fel ca oamenii Terrei la vârsta 
de 45-50 de ani? lată că așa am descifrat o mare enigmă a Bibliei, 
enigmă pe care alţii au interpretat-o în fel şi chip, numai în sensul real 
nu. 

Spuneam că Legile Spirituale au fost aduse pe Terra după prima 
catastrofă atlantă, adică în urmă cu aproximativ 60.000 de ani. În acele 
timpuri, datorită unor influențe malefice la nivel stelar, civilizația 
terestră s-a aflat la un punct de răscruce, în evoluţia sa. Totuși, chiar 
dacă omenirea era amenințată de spectrul maleficului, pe Terra s-a decis 
amplasarea unei lumi mult mai evoluate, din punct de vedere spiritual, 
care să ajute omenirea atunci când echilibrul energiilor spirituale ar fi 
putut suferi grave perturbări. Acea lume a primit numele de Shamballa, 
iar cei care trăiau acolo supravegheau cu cea mai mare atenţie toate 
evenimentele desfășurate în interiorul civilizației umane. Cel care 
conducea Shamballa avea, și are și în prezent, numele de Sanat Kumara 
sau altfel spus, Domnul Lumii de dincolo. Este cât se poate de clar că o 
asemenea denumire este mai mult o desemnare a unei foarte importante 
funcţii, o specificare concretă a locului pe care o entitate de acest gen îl 
ocupă, în cadrul lerarhiei Luminii de pe Terra. Sanat Kumara nu este un 
nume propriu, ci indică în realitate nivelul și funcţia deținută în inte- 
riorul și alcătuirea unei Ierarhii şi mai mari, mai ales că în jurul planetei 
noastre se află milioane de mesageri ai Confederaţiei Galactice. În 
vechile texte asiatice au rămas consemnate extrem de multe informaţii 
despre linia descedentă a celor ce s-au numit Sanat Kumara, însă este 
limpede că aceste informaţii au fost oferite oamenilor într-o măsură 
extrem de redusă, pentru a evita eventualele interferenţe cu planul celor 
din Shamballa, rezervat salvării civilizației umane de la autodistrugere, 
influențată de emisarii întunericului. La îndemnul și propunerea unor 
Fiinţe de Lumină, care au intenționat blocarea acțiunilor celor din tabăra 
întunericului, reprezentanții celor de pe Venus, Marte, Jupiter și Neptun, 
împreună cu cei de pe Soare, au hotărât, în urmă cu 12.000 de ani 
instaurarea unei situații care, la nivelul balanței energetice a planetei, să 
permită prin acțiunea Liberului Arbitru uman, revenirea civilizației 
terestre către Lumină. O astfel de încercare urmărea scoaterea omenirii 
de sub insidioasa influență a spiritelor malefice care, chiar de la nivel 
galactic aveau, în acele vremuri, posibilitatea de a decide într-o anumită 
măsură o parte a destinului umanităţii Terrei. Așa ceva era posibil în 
vremurile de atunci deoarece Dumnezeu, în acțiunea Sa, prin 

intermediul Ființelor Primordiale, permisese unor entități foarte înalte 
vibrațional, dar decăzute, să influențeze mai multe civilizații, printre 
care se afla și cea terestră. În altă ordine de idei, în interiorul Confede- 
rației Galactice, formată din civilizații materiale și spirituale, exista și 
această așa-zisă grupare a entităților malefice, opozante, care aveau 
posibilitatea de a decide în privința evolu-țiilor unor civilizaţii aflate la 
început de drum, cum era cea a lui Homo Sapiens. Posibilitatea o aveau 
datorită faptului că li se permisese, din ordinul Logosului Galactic, să 
decidă în probleme de evoluţie și asta pentru că multe civilizaţii tinere, 
de abia apărute pe scena Universului, trebuiau să învețe jocul subtil şi 
periculos, în același timp, al dualității. Dumnezeu hotărâse, prin inter- 
mediul Logosului Căii Lactee, că asemenea lumi, create cu ajutorul 
Arhanghelilor și răspândite prin multe galaxii, trebuiau să capete ex- 
periență în urma aplicării principiului dual, și deci și lumile tinere ale 
Căii Lactee erau nevoite să treacă prin experiența unor situaţii duale, în 
evoluția lor, pentru ca în cele din urmă să ajungă la cunoașterea 
Principiului Unic, din care se născuse principiul dual. În altă ordine de 
idei, dualitatea se raportează la cele două Forţe/Energii — Yang şi Yin, 
Pozitivul și Negativul, Activul și Pasivul, Tarele şi Moalele, Lumina și 
Întunericul. Vechile civilizaţii, create în urmă cu miliarde de ani, au 
reușit să-și însușească respectivele principii, şi să depășească obs- 
tacolele și ispitele aruncate în calea evoluţiei lor de înseși alegerile pe 
care le făcuseră în acele vremuri. Analizând modelele evolutive la ni- 
velul întregii Căi Lactee, putem să înțelegem mai ușor rostul existenţei 
acelor entități care, odată, aveau un statut foarte important și o poziţie 
înaltă, în cadrul lerarhiei Spirituale, dar care, la un moment dat, poate 
din exces de zel, poate din motive de orgoliu în fața Entităţilor de 
Lumină din cadrul Confederaţiei, au considerat că sunt cu mult mai 
importante decât toate celelalte Fiinţe Primordiale. O atitudine de acest 
fel a dus la scindarea despre care Biblia amintește vag, scindare care la 
nivelul Ierarhiei Spirituale a produs efecte din cele mai neplăcute și 
neașteptate. Până în momentul scindării, entităţile care ulterior au 
decăzut aplicaseră în mod corespunzător principiul dualității, în privinţa 
civilizaţiilor de care trebuiau să se ocupe, aşa cum prevedea Planul 

Divin. Din momentul scindării, în Calea Lactee s-a produs o perturbare 
importantă a echilibrului Yang-Yin. Entităţile decăzute ulterior încă 
aveau Liberul Arbitru și începuseră, chiar își permiteau, să influențeze 
direct și concret, prin implicare în mod voit și forțat, destinele unor 
civilizaţii şi rase din galaxie. Ceea ce nu a fost un lucru care să 
liniștească pe cei din Confederaţia Galactică, cu atât mai mult cu cât se 
încălcase Liberul Arbitru al altor civilizații, foarte multe la număr, Liber 
Arbitru care era și este un dar al lui Dumnezeu pentru toate ființele 
create de EL. În acest mod, entitățile care au procedat în acest fel au adus 
în mod direct o gravă ofensă autorităţii reprezentate de însuși Dum- 
nezeu. Desigur că El le-a lăsat pe aceste entități decăzute și răzvrătite, 
să-și urmeze calea, deoarece aveau și ele, la rândul lor, un Liber 
Arbitru, și Creatorul nu avea cum să-și încalce propriile Legi Spirituale. 
Problema a rămas destul de dificilă, pentru milenii întregi, şi tocmai din 
acest motiv, pentru civilizațiile Confederaţiei Galactice a reprezentat o 
sarcină extrem de dificilă să readucă echilibrul celor două Forțe 
Yang-Yin, îndeosebi în această parte a Căii Lactee, ce reprezintă zona 
sudică a galaxiei noastre, zonă în care gruparea entităților decăzute a 
preferat să se stabilească de câteva zeci de milenii încoace. Devenise 
prea mare ponderea acţiunilor cu efecte nefaste, determinate de gruparea 
entităților rebele, și era necesară redresarea Forţelor de factură Divină în 
zona sudului galactic, mai ales la noi, pe Terra, unde de zece mii de ani 
încoace predominau războaiele mai mici sau mai mari, cauzate de setea 
de putere și înavuţire, puse în acțiune de către emisarii întunericului. 
Odată cu aducerea Legilor Spirituale din nou, pe Terra, pentru omenire 
se deschidea o nouă posibilitate, prin intermediul Arhanghelilor, de a 
scăpa de malefica influenţă a spiritelor care în urmă cu peste 500.000 de 
ani s-au scindat în raport cu Ierarhia Divină a Creatorului, clamându-și 
un drept care nu le poate reveni niciodată, atâta vreme cât vor vrea să 
evolueze separat faţă de celelalte Ierarhii Spirituale, care co-creează 
lumi împreună cu Dumnezeu Creatorul tuturor celor care se văd și nu 
se văd. 

CAPITOLUL II 
Creaţia şi legile spirituale 


Universul este un mecanism pus la punct de către Dumnezeu, în 
Ideea de a oferi posibilitatea oricărei lumi de a evolua conform unor 
parametri pe care însăși respectiva civilizaţie alege să-i folosească. Din 
zona noastră, a sudului galactic, unde se află sistemul nostru solar, 
oamenii de ştiinţă și îndeosebi astrofizicienii au adunat o serie întreagă 
de informaţii, destul de importante pentru actualul stadiu de dezvoltare 
al omenirii terestre. Aceste informaţii pun în evidență extrem de multe 
lucruri, cum ar fi de exemplu mişcarea planetelor și stelelor, 
interacțiunea cometelor cu câmpurile gravitaționale, mișcările de rotaţie 
şi de revoluţie a planetelor în jurul Soarelui, şi multe altele, similare, 
care i-au determinat pe astrofizicienii Terrei să ajungă la concluzia că 
tot ce există în Univers se supune unor mecanisme precise. Deși 
astrofizicienii au descoperit foarte multe aspecte determinate de ase- 
menea mecanisme, ei sunt unanim de acord că mai există şi alte procese, 
la fel de exacte, care sunt și mai complexe în desfășurarea lor, pe care 
deocamdată ei doar le abordează la nivel strict teoretic — conceptual. 
Cert este faptul că în cuprinsul Universului se manifestă fenomene vaste, 
în alcătuirea lor, despre care pământenii nu cunosc prea multe. Alte 
civilizaţii, avansate față de noi cu milioane și zeci de milioane de ani, 
au deja cunoștiință despre astfel de mecanisme ce guvernează toate 
fenomenele Universului. Totuși, un aspect benefic pentru întreaga 
civilizație de pe Terra este acela că, în urmă cu sute de mii de ani, Fiinţe 
de Lumină au poposit și pe Terra, şi au lăsat unor reprezentanți divini 
tot ceea ce va fi fiind de folos viitoarei civilizaţii a lui Homo Sapiens, 
adică actuala noastră omenire. De-a lungul vremurilor, înțelepții ve- 
chilor civilizaţii au păstrat în templele spirituale aceste preţioase 

cunoștiințe, ce se refereau la Legile Spirituale ale Universului. Astfel că 
o parte din aceste informaţii cu încărcătură spirituală a ajuns până la noi, 
datorită străvechilor școli, ce s-au menţinut, unele dintre ele, până în 
prezent. Desigur că înțelepții templelor de pe suprafața planetei au privit, 
generație după generaţie, cum oamenii încep să acumuleze noi și noi 
cunoștiințe, însoțind doar cu mintea și cu sufletul primele aventuri ale 
celor care puneau bazele tehnologiei moderne, la începutul secolului 20. 
Pentru acești înţelepţi era un lucru și îmbucurător, și îngrijorător în 
același timp, deoarece prin capacițile lor spirituale știau că într-o zi 
oamenii aveau să folosească prea mult împotriva omenirii noile 
descoperiri tehnico-știinţifice. Ceea ce s-a și întâmplat, națiunile fiind 
angrenate de două ori în războaie mondiale care nu a adus nimic bun 
nimănui. Din contră, şi dintr-o perspectivă de acest fel ne putem întreba 
dacă balanța energetică a civilizației umane, și a Terrei, este oarecum în 
echilibru. Există foarte multe civilizații în spațiul cosmic, și aproape 
toate cunosc ceea ce s-a petrecut pe Terra, și în urmă cu 2000 de ani, 
când lisus Christos a venit pentru a arăta oamenilor Calea către Lumină, 
şi în urmă cu 90 de ani și cu 50 de ani, când omenirea a avut parte de 
toate ororile războaielor mondiale. Aceste evenimente din istoria 
umanității sunt cele mai importante, însă nu trebuie să uităm istoria atât 
de tumultoasă și de frământată a rasei umane, în general. Cum credeți 
că ne privesc reprezentanții altor civilizaţii din galaxie, când au văzut de 
atâtea ori că noi, oamenii din rasa Homo Sapiens, nu suntem capabili să 
controlăm negativitatea din propria personalitate? În urmă cu câteva 
decenii, după misterioasele evenimente de la Roswell, și după ce 
întreaga Americă era practic bulversată de fenomenul farfuriilor 
zburătoare, oamenii Terrei, și în mod deosebit astrofizicienii, au afirmat 
către opinia publică mondială că se dorește foarte mult un contact cu 
alte entități, din alte civilizaţii, ce provin din diferite zone ale galaxiei. 
Este evident că acele ființe din alte lumi, cu mult mai evoluate decât a 
noastră, nu au dat curs intenţiilor de acest fel, pentru că au văzut un 
lucru cel puţin imoral. Oamenii Terrei nu-și respectă nici măcar legile 
inventate de ei înşişi, ceea ce din perspectiva respectării Legilor 
Spirituale, era și este un fapt care nici nu intră în discuţie, în privința 

posibilității unui contact oficial între pământeni și entități din alte lumi, 
similare cu a noastră. Mesagerii lumilor extraterestre sunt, înainte de 
toate, reprezentanţi ai unor lumi care își sprijină existenţa și evoluţia pe 
Legile Spirituale, pe care Arhanghelii le-au alcătuit şi apoi le-au oferit 
universului şi tuturor civilizaţiilor. Şi atâta vreme cât pământenii nu se 
vor reîntoarce la aceste Legi Spirituale, şi nu-și vor reaminti de ade- 
vărata religie — cea a Iubirii, ființele din alte lumi, care supraveghează 
omenirea din spațiu, nu vor veni la contactul oficial, preferând acele 
contacte simple şi directe, cu oameni care au o viaţă spirituală reală şi 
cred cu adevărat în Dumnezeu. Este mai mult decât necesar ca omenirea 
să-și aducă aminte de Creaţie, de Legile ei Spirituale, căci toate câte 
există în Univers sunt sub directa influență a unor astfel de Legi 
Spirituale. Omenirea Terrei a uitat de Legile acestea şi de aceea a 
inventat mii și mii de legi, imperfecte, prin care se încearcă o dezvoltare 
şi o evoluţie care nu pot dura prea mult, la scara timpului, din simplul 
motiv că sunt alcătuite fără vreun element divin, adică fără Dumnezeu. 
Și până la urmă, tot ceea ce este făcut fără Dumnezeu dispare, într-un 
fel sau altul. Toate lucrurile anormale, catastrofele și evenimentele cu 
caracter negativ, care se petrec pe Terra, își datorează manifestările cu 
efect nefast impactului dintre Legile Spirituale, care oricum își 
desfăşoară efectele, și acțiunile umane. 

Dar care sunt aceste Legi Spirituale, care guvernează întregul 
Univers astfel încât nimic nu scapă acțiunii lor implacabile? În primul 
rând trebuie să știm că cea mai importantă Lege a Universului este 
IUBIREA. Fără ea nici o ființă, nici un fenomen, nimic nu ar exista. 
Poate vă întrebaţi ce fel de lege este aceasta, și cum se manifestă în pri- 
vința tuturor lucrurilor. Este firesc să vă puneţi o întrebare de genul 
acesta, deoarece o viață întreagă aţi fost obișnuiți cu o anumită con- 
cepție, imprimată în mentalul vostru prin rigida educaţie materialistă, 
care practic limitează înțelegerea noțiunii de Iubire. Aici nu ne referim 
la acea iubire manifestată faţă de oameni, fie ei cei din familie, rude sau 
prieteni. Această formă de iubire, terestră, este extrem de limitată și 
tocmai de aceea este mai mult decât necesar să mă refer la adevărata 
semnificaţie a IUBIRII. Ea este principala Lege Spirituală a Universului 

după cum au afirmat toți Marii Maeștri spirituali, din toate timpurile. Se 
spune despre Iubire că este cea mai mare Forță din Univers. În 
momentul în care Dumnezeu a Creat primele Fiinţe Primordiale și cele 
patru Elemente Primordiale, El a pus în mișcare o Energie proprie prin 
intermediul căreia toate lucrurile trebuiau să-și păstreze alcătuirea, așa 
cum Creatorul le-a dat forma. O asemenea Energie, pe care o putem 
denumi Energie de Coeziune, a avut în ea însăși capacitatea de a men- 
ține la un loc toate Elementele Primordiale și ca urmare, toate substan- 
tele apărute ulterior Primului Moment al Creaţiei își au matricea ener- 
getică în această Energie de Coeziune. Vedem astăzi, grație multiplelor 
descoperiri ştiinţifice, că există numeroase substanțe, diferite între ele, și 
care prezintă totuşi aspecte diferențiate, în privința densității moleculare 
şi a proprietăţilor. Cu toate acestea, fiecare dintre aceste substanțe, 
precum și orice fenomen din natură, fast sau nefast, prezintă aceeași 
caracteristică, și anume că își sprijină acțiunea pe principiul Coeziunii. 
Bineînţeles că în funcție de substanță sau de fenomenul respectiv, gradul 
de coeziune este diferit, însă Energia de Coeziune este Atotprezentă și 
simultan manifestă încă două aspecte — este Atotpotentă, deoarece 
menţine toate lucrurile la un loc, și Atotcunoscătoare, deoarece știe să 
țină împreună densități și structuri cu diverse grade de manifestare. Din 
acest punct de vedere ne apropiem foarte mult de conceptul Marilor 
Maeștri Spirituali din toate timpurile, care susțin că Dumnezeu poate fi 
înțeles prin prisma celor trei aspecte enumerate anterior — Atotprezent, 
Atotpotent, Atotcunoscător. Cele trei laturi ale manifestării lui 
Dumnezeu pot fi incluse într-o noțiune singulară, căreia i s-a dat un 
nume - Principiul Unic. Deci Dumnezeu poate fi înțeles ca fiind acest 
Principiu Unic, aflat în spatele și în același timp la baza oricărui lucru 
şi fenomen din Univers, El acţionând simultan prin cele trei aspecte ale 
Sale, prezentate ceva mai înainte. Descrierea pe care am făcut-o pe scurt 
demonstrează ce anume este IUBIREA și din această cauză, putem să 
considerăm că Energia sa de Coeziune a determinat, încă de la primele 
momente ale Creaţiei, apariţia altor Legi Spirituale, derivate din acțiunea 
Legii Iubirii. Este foarte important să înțelegem ce înseamnă cu adevărat 
Energia de Coeziune, pentru că în acest fel avem posibilitatea să 

pricepem și acțiunea celorlalte Legi Spirituale care guvernează Uni- 
versul sub coordonarea Iubirii. 

Să ne referim, pe scurt, la această Energie de Coeziune, abordând 
aspectul prin prisma noțiunilor de fizică și chimie. Atunci când noi am 
studiat la școală asemenea materii, am învăţat despre anumite pro- 
prietăţi, pe care materia și energia le au. Atât la chimie, cât și la fizică, 
noi am studiat forțele de atracție și de respingere, care determină 
reacţiile chimice și fizice, la nivel de moleculă și atom. Din acest punct 
de vedere, ne apropiem foarte mult de modelul Energiei de Coeziune, a 
cărei valoare este, totuși, de „N” ori mai mare decât forța fizico-chimică 
dintr-o moleculă sau dintr-o aglomerare moleculară. Și este așa deoa- 
rece Energia de Coeziune, fiind IUBIREA însăși, reprezintă totalitatea 
factorilor de atracţie, la nivelul întregului Univers. Iată că studiile din 
prima parte a vieţii noastre sunt mai folositoare decât credem noi, pentru 
că, dacă vrem mai târziu să pătrundem în tainele Vieţii, vom fi având, 
deja, noțiunile elementare necesare despre caracteristicile și proprietățile 
materiei, în general. Deci, Energia de Coeziune are aceste caracteristici 
pe care le putem înțelege prin următoarea formulă — "N la puterea n”, 
unde N este Energia, în timp ce n indică puterea care determină Coe- 
ziunea. Mai putem interpreta această formulă și altfel, adică N în- 
semnând Inteligența Divină care folosește Energie la o cotă infinită — 
„n”. Privită dintr-un asemenea unghi, înțelegerea Energiei de Coeziune 
devine limpede, mai ales că este vorba despre Dumnezeu. Ne putem 
imagina, măcar, cum acționează o astfel de Energie de Coeziune, dacă 
toate corpurile și structurile de materie şi energie din Univers sunt 
coordonate de această fantastică Energie de Coeziune? Cu toate acestea, 
Marii Maeştri Spirituali ai omenirii, din toate epocile, și chiar și Fiinţe 
de Lumină din alte lumi, afirmă unul și același lucru. Şi anume că orice 
ființă din Univers, dotată cu rațiune și inteligență, este capabilă să 
capteze și să utilizeze o asemenea Energie de Coeziune, de o așa manie- 
ră încât nu există absolut nici un pericol de a fi vătămată. Dar, despre 
cum se realizează o posibilitate de acest gen vom vedea în alt capitol. 
Deocamdată să mergem mai departe și să spunem că din Energia de 
Coeziune - IUBIREA, s-au născut cele șapte Legi Universale, care și 

ele sunt Legi Spirituale. În continuarea prezentei expuneri, voi explica 
într-o altă manieră cum acționează aceste șapte Legi Universale, atât 
asupra materiei, energiei, cât și asupra ființelor raționale și inteligente. 
Mă refer la „o altă manieră” pentru că despre acțiunea celor șapte Legi 
Universale am explicat într-o altă carte, pe care sunt sigur că foarte 
mulți dintre voi aţi citit-o (volumul ”7” - n.a.). Acum voi aborda Legile 
Universale și acțiunea lor prin prisma laturii strict spirituale. Este logic 
să le expun, în cele ce urmează, atât din punct de vedere al enunţurilor 
lor, cât și din perspectiva explicaţiilor, necesare pentru a le înțelege. 
Prima Lege este cea Mentalismului, care afirmă următorul lucru: 
„Lotul este Spirit, Universul este o creație a Mentalului Uni- 
versal-Dumnezeu”. Ca Lege derivată din Energia de Coeziune — IU- 
BIREA, cum putem interpreta acțiunea acestei Legi a Mentalismului? 
Aici avem posibilitatea să lămurim dilema care a persistat foarte multă 
vreme în mințile discipolilor, și chiar a unor Maeștri, ei fiind oarecum 
contrariați de faptul că „Dumnezeu Este și în același timp Nu Este”. 
Multe secole a persistat această dihotomie spirituală și foarte puţini au 
înțeles-o, în cele din urmă. Sigur că într-un fel este destul de dificil 
să-ți imaginezi cum un lucru poate exista și poate să nu existe, în același 
timp. O astfel de noțiune abstractă și spirituală poate fi înțeleasă doar 
dacă abordăm dihotomia prin intermediul sensului Real și Imuabil pe 
care Dumnezeu îl are, în calitate de Entitate Supremă Creatoare. Știința 
Spirituală afirmă că, iniţial, Dumnezeu exista într-o stare latentă, în care 
nu manifesta nici o Idee. La un moment dat, în Mentalul Său Universal, 
datorită Infinitei Inteligențe pe care o posedă, a apărut Prima Idee, care 
a fost despre El însuși. Cum s-ar spune, Dumnezeu a devenit conștient 
de propria existență și astfel Primul Gând a fost acela de a se manifesta 
pe Sine, conform cu Prima Idee. Dar Dumnezeu nu se putea manifesta 
decât dacă ar fi acționat în afara Sa, în afara stării Sale Nemanifestate. 
Pentru că oricum Prima Idee o putem interpreta ca fiind Prima Ma- 
nifestare a Sa, în afara stării sale nemanifestate. lar Prima Idee re- 
prezintă Momentul Primordial în care Dumnezeu s-a creat pe El, în 
calitate de Dumnezeu Manifestat. Această Primă Idee a reprezentat 
posibilitatea ca Dumnezeu să se exteriorizeze, în conformitate cu Primul 

Său Gând și cu Prima Sa Idee. După momentul inițial, Creatorul a 
devenit conștient de Sine, având „N” variante pentru a crea tot felul de 
manifestări ale Substanţei și Energiei Sale. Legea Mentalismului sună 
clar — „Totul este Spirit... Universul este o Creaţie a Mentalului Divin”, 
aspect care ne conduce la viziunea unui Univers Spiritual din toate 
punctele de vedere. Chiar și Materia, mai densă sau mai puţin densă, 
este un aspect spiritual al Creaţiei. Dar, din enunţul Legii Mentalismului, 
mai înțelegem un alt lucru, și anume acela că atât Universul de Origine 
— Nemanifestat, cât și Universul Creat — Manifestat, sunt Spirituale în 
componența lor și nu există un alt stadiu al lor de existență. Enunţul 
Legii Mentalismului îl putem combina cu ceea ce spune o frază din 
Biblie — „Eu Sunt Dumnezeu și în afara Mea nu există nimic altceva”. 
Această afirmaţie biblică derivă, fără îndoială, din cunoașterea 
ancestrală, pe care Marii Maeștri Spirituali au păstrat-o de-a lungul 
vremurilor și au transmis-0, apoi, către arealul mediteraneean, unde mai 
târziu au apărut popoarele creștine. Este limpede că atât Dumnezeu 
Nemanifestat, cât și Dumnezeu Manifestat, după momentul iniţial al 
Creaţiei, au reprezentat Unul și același aspect, desigur în două ipostaze 
cu semnificație ambivalentă. Ceea ce vedem noi, atât cât putem să 
observăm cu telescoapele moderne, este partea Creată a Universului. 
Într-un viitor mai mult sau mai puţin îndepărtat vom avea posibilitatea 
să descoperim, probabil cu instrumente mult mai performante, și acele 
aspecte spirituale ale Universului, mai ales că de pe acum există 
rezultate extraordinare în privința cercetării domeniului particulelor 
subcuantice de energie. Se poate spune că, din perspectiva Legii 
Mentalismului, derivată din Legea Iubirii, Dumnezeu s-a iubit pe El 
însuși atât de mult, încât S-a Autocreat, punându-se pe El la lucru, în 
starea Manifestată. Doar așa El avea posibilitatea să Se cunoască și să 
Se iubească, în calitate de Entitate Supremă. Căci atâta timp cât El ar fi 
rămas în starea Nemanifestată, nu avea cum să Se cunoască pe El însuși. 
La nivel „micro”, al ființei umane, același lucru este perfect valabil, 
bineînţeles la scară mult redusă, astfel încât se poate spune că dacă omul 
nu se iubește pe el însuși, ca entitate creată, nu-și va înţelege statutul, 
nici al său, ca individ, nici pe al celorlalți semeni, deoarece întreaga 

Creaţie, inclusiv a ființelor raționale și inteligente, este realizată cu un 
scop precis. Neiubindu-se, omul nu numai că nu are parte de Energia 
de Coeziune, care-i poate menține viața în armonie și fericire, dar nici 
cu ceilalți semeni nu va fi vreodată în relaţii bune. 

Cea de-a doua Lege a Universului este cea a Corespondenţei, al 
cărei enunț este următorul — „Ceea ce este Sus, este ca și ceea ce este 
Jos, ceea ce este Jos, este ca și ceea ce este Sus, pentru a împlini mira- 
colul Uhnicului”. Derivată din Legea Iubirii, deci din Energia de 
Coeziune, această Corespondenţă poate fi interpretată în maniera ur- 
mătoare. După momentul Manifestării, Dumnezeu a Creat Materia de 
diferite categorii. Precum spune prima lege din cele șapte, Universul este 
o Creaţie Spirituală, pusă într-o extraordinară precizie cu ajutorul 
Mentalului — care este acea capacitate de Construcţie și Structurare a lui 
Dumnezeu. Așa au apărut Fiinţele Primordiale, despre care am spus că 
sunt Arhanghelii sau Îngerii Arhaici, Entităţi Create. Dumnezeu trebuia 
să aibă, în starea Sa Manifestată, o Corespondenţă sau mai bine zis 
Corespondenţe, care să prezinte aceleași calități și capacități cu ajutorul 
cărora să poată guverna Universul împreună cu Dumnezeu. De aceea 
Arhanghelii sunt Entităţi co-creatoare, înzestrate cu enorme abilități 
spirituale. În această ordine de idei, Arhanghelii există în afara stării 
Nemanifestate a lui Dumnezeu și ca urmare, acțiunea lor se răsfrânge în 
mod automat asupra oricărei ființe existente în acest univers, precum și 
asupra tuturor stărilor și fenomenelor care se manifestă oriunde în 
cuprinsul Universului. Dar, spuneam în capitolul anterior că Arhanghelii 
reprezintă Patru Gânduri — Idei Primordiale și din acest punct de vedere, 
putem spune că Arhanghelii, în calitate de Fiinţe Primordiale, au o 
existență dublă, conform Corespondenţei. Baza lor Spirituală se află în 
partea Nemanifestată a Universului, unde Ei există în calitate de Idei 
Divine, parte pe care o putem considera ca fiind Sus. Proiecţiile lor în 
Universul Manifestat, conform Voinţei Divine, se manifestă în calitate 
de Mari Conștiinţe ale Universului sau Logosuri ale Universului, așa 
cum am prezentat în altă lucrare de-a mea (volumul “7” — n.a.). Pentru 
că fiecare dintre aceste patru Mari Conștiințe lucrează cu câte un 
element din cele Patru Primordiale, rezultă că activitatea fiecăruia dintre 

Arhangheli se raportează la două sensuri de manifestare, ca să zicem 
aşa. Aceste Mari Conştiințe preiau elementele care le revin, în primul 
rând în partea Universului Nemanifestat, unde există Ideile Divine, apoi 
le proiectează în Universul Manifestat — Creat, fiind distribuite în dife- 
rite stadii de presiune și densitate, împreună cu Elementele de la cele- 
lalte trei Mari Conştiințe ale Universului. Așa au apărut lumile, în 
primul rând ca forme preexistente la nivel energetic, apoi acestea 
condensându-se treptat în Universul Manifestat, de Materie. lată că din 
acest punct de vedere al Corespondenţei, cel puţin din perspectiva 
Fiinţelor Primordiale, lucrurile sunt cât se poate de clare și pornind de 
la un astfel de nivel, vom înţelege relativ ușor că orice lume, mai 
evoluată sau mai puţin evoluată, există înainte de toate la nivelele subtil, 
energetic, spiritual, și de abia apoi la nivele diferite de materie mai mult 
sau mai puţin densă Apoi mai putem vorbi despre capacitatea 
co-creatoare a Arhaicilor Îngeri — Marile Conștiinţe ale Universului, 
pentru a continua Legea Corespondenţei către nivelele inferioare ale 
Creaţiei, nivele pe care, de-a lungul eonilor (ere echivalente cu miliarde 
de ani-lumină), au fost pur și simplu create foarte multe lumi. Trebuie 
spus un lucru extrem de important, cu privire la capacitatea co-creatoare 
a Îngerilor Arhaici, și anume că aceste Mari Conștiinţe au zămislit 
Entități aproximativ similare cu ele, pe care le-au numit tot Arhangheli, 
însă de anverguri reduse, pe care le-au distribuit, cu sarcini precise din 
ordin Divin, în toate direcțiile Universului Manifestat, de Materie, 
pentru a ajuta la crearea și supravegherea lumilor, prin folosirea celor 
Patru Elemente Primordiale, în combinații multiple și infinite, de genul 
celor învăţate la orele de matematică din liceu — combinări de N luate 
câte K. Apoi trebuie specificat un aspect pe care l-am abordat în 
capitolul precedent, acela că presupusul Arhanghel care s-a răzvrătit, 
numit ulterior Lucifer sau în alte feluri, este un astfel de Arhanghel mai 
mic, creat de către Marile Conştiinţe. lar acest nume, de Lucifer, face o 
directă trimitere la sarcina pe care o avea — aceea de a răspândi Lumina 
Divină, care se mai numeşte Agni sau Lumina Focului Divin, despre 
care multe lumi trebuiau să cunoască anumite părți, în funcție de sensul 
de evoluţie și de Elementul Primordial ales ca bază de manifestare. Voi 

comenta în alt capitol despre ce anume a făcut acest Arhanghel creat de 
către Marile Conștiinţe. Dar să continuăm... Fiecare dintre cei Patru 
Îngeri Arhaici trebuia să interacționeze necondiţionat cu Legea Iubirii, 
însă acest lucru era necesar a fi realizat în funcție de Elementul 
Primordial atribuit de către Creator. Astfel, Arhanghelul Focului trebuia 
să-L iubească pe Dumnezeu în aspectul Său Foc, cel al Apei trebuia 
să-L iubească pe Dumnezeu în aspectul Său Apă, cel al Aerului pe 
Dumnezeu în aspectul Său Aer și cel al Pământului avea menirea de a-L 
iubi pe Dumnezeu în aspectul Său Pământ. Și în acest mod, ceea ce era 
Sus, și este, trebuia să fie ca și ceea ce este Jos. Din această cauză, 
Arhanghelii creați au primit alte ajutoare, pe care teologia creștină îi 
identifică cu Heruvimii și Serafimii. Marile Conștiinţe au creat, deci, și 
alte categorii de Fiinţe, cu scopul de a le repartiza anumite sarcini, la 
nivele ceva mai mici, nu însă lipsite de importanță. Intenţia cuprindea 
modele de structurare a lumilor, în baza unor combinaţii între cele Patru 
Elemente Primordiale. Pentru a se derula un asemenea Plan Divin, pe 
nivelele mai joase, ca importanță, unde erau Heruvimii și Serafimii, 
trebuiau alcătuite anumite tipuri de infrastructuri, iar așa ceva se putea 
realiza doar dacă, prin Corespondenţă, se aplicau direcții de manifestare 
precise. În acest mod, Arhanghelii — Mari Conştiinţe au decis că o 
distribuire a forțelor era binevenită. Rezultatul s-a concretizat în apariția 
unor forme noi de manifestare, bazate pe anumite Funcţii cu caracter 
specific, și mă refer la ceea ce, în teologia creștină, se numesc Tronuri, 
Puteri şi Virtuţi. Prin intermediul unor asemenea repartizări de Forțe, 
Îngerii Arhaici aveau posibilitatea de a crea primele lumi, populate cu 
creaturi inteligente, similare omului de pe Terra. Desigur că, înțelegând 
apariția oricărei lumi inteligente și raționale, din această perspectivă 
creatoare, ne putem da seama că înaintea omenirii de pe Terra au fost 
create foarte multe alte civilizații, care au înaintea noastră mai multe 
sute de milioane de ani. Şi este firesc faptul ca asemenea civilizații, 
ajunse acum la un nivel extrem de avansat, și tehnologic, și spiritual, să 
existe în multe alte locuri din galaxia noastră, și în Univers. Se poate 
spune că Marile Conștiinţe au menirea de a răspândi Iubirea de Sus și 
până Jos, nefăcând abstracţie de niciun nivel. 

A treia Lege a Universului, derivată din Legea Iubirii, este cea a 
Vibrației, care spune că „Nimic nu stă, Totul vibrează, Totul se mișcă”. 
Energia de Coeziune a Iubirii are drept caracteristică această Vibrație, 
prin care își exercită Forța de Atracție asupra tuturor lucrurilor. Am 
putea spune că Dumnezeu se iubește pe El însuși într-o măsură atât de 
mare, încât din această cauză EI se află tot timpul în mișcare, deoarece 
în acest mod poate genera Forța Energiei de Coeziune. Datorită propriei 
Sale Iubiri, care Vibrează în mod continuu, Dumnezeu este în continuă 
mișcare, astfel fiind conștient de El însuși. Preluând de la Creator 
această Forță a Energiei de Coeziune, cele Patru Mari Conștiinţe — 
Îngerii Arhaici — o manifestă la rândul lor şi o distribuie, în acest mod, 
către celelalte Entități create de Ei în Univers. Vibraţia Iubirii, prin 
Corespondenţă, este preluată de către Heruvimi și Serafimi și este 
redistribuită către lumile Universului, în funcție de Puterile, Virtuţile și 
Tronurile pe care le-au primit de la Arhangheli — Marile Conștiinţe. 
Altfel spus, fiecare categorie de Heruvimi și Serafimi, activând pe cele 
Patru Elemente Primordiale, răspândesc Vibraţia Divină a Iubirii lui 
Dumnezeu înspre lumile Universului. Unii Heruvimi și Serafimi dețin 
Principate, adică zone ale Universului unde există civilizații pe diferite 
nivele de evoluţie. Alţi Heruvimi și Serafimi au primit Tronurile, 
respectiv titlul de așa-ziși guvernatori în cadrul Principatelor deținute de 
alte Entități similare. Alţi Heruvimi și Serafimi au primit Puterile sau 
acea posibilitate de a distribui, în cadrul Principatelor și prin intermediul 
Tronurilor, Puterea Vibraţiei Iubirii, trimisă lor de către Dumnezeu, prin 
Îngerii Arhaici. Iar o altă categorie de Heruvimi și Serafimi au sarcina 
de a păstra și distribui Virtuţile născute din Iubire, Virtuţi pe care trebuie 
să le repartizeze în mod corespunzător în interiorul fiecărei civilizații 
inteligente, ce manifestă dorința de evoluție, prin intermediul celorlalte 
categorii de Heruvimi și Serafimi. Schimbând unghiul din care putem 
privi asemenea Entităţi create de Divinitate, prin mijlocirea celor Patru 
Mari Conștiințe, avem posibilitatea să înțelegem că Arhanghelii, 
Heruvimii și Serafimii creați de către Marile Conștiinţe sunt, privite 
dintr-o perspectivă spirituală, acele Logosuri, mai mari și mai mici, 
despre care știința spirituală amintește. Este logic să deducem o aseme- 

nea analogie, din moment ce alt punct de vedere nu satisface 
posibilitatea noastră intelectuală de a înţelege astfel de lucruri. 

A patra Lege a Universului, derivată din Legea Iubirii, este Legea 
Polarităţii, care afirmă că „Totul este dublu, Totul are doi Poli, 
Asemănătorul și Neasemănătorul sunt identice, însă de grade diferite”. 
Ce anume și cum poate fi interpretat în acest sens, dacă Polaritatea a 
derivat din Legea Iubirii? Poate fi asta o dilemă extrem de contro- 
versată? Există, oare, Iubire și non-lubire, la scara Universului? Să 
vedem cum stau lucrurile cu Legea Polarităţii, determinată de acțiunea 
Iubirii. Spuneam că Dumnezeu Nemanifestat se lubeşte pe El însuși atât 
de mult, încât trebuia să-Și manifeste propria-l natură, doar în acest fel 
putând să dea naştere Creaţiei Sale. Legea Polarităţii afirmă că 
Asemănătorul și Neasemănătorul sunt identici, însă au grade diferite de 
manifestare. Asemănătorul poate fi considerat Dumnezeu în starea Sa 
Nemanifestată, în calitate de Sursă Primordială, în vreme ce Nease- 
mănătorul poate fi considerat Dumnezeu Manifestat. Menţionam ceva 
mai înainte că Dumnezeu Nemanifestat şi Dumnezeu Manifestat sunt 
cele două fațete ale Unicului — Principiul Unic. Desigur că poziţiile de 
Asemănător — Neasemănător sunt inter-schimbabile, însă gradul în care 
se manifestă fiecare dintre aceste două Părţi este diferit. Una din Părţi 
este în stare latentă, întotdeauna, fiind Dumnezeu Nemanifestat, iar 
cealaltă Parte este constituită de către Dumnezeu Manifestat. Un fel de 
paradox este acela că Dumnezeu Nemanifestat ajunge să se Manifeste 
prin intermediul celor Patru Idei Primordiale-Marile Conştiinţe, care pot 
fi apreciate drept elemente intermediare pentru naşterea Creaţiei. Aşa- 
dar, la nivelul întregului Univers există întotdeauna această realitate a 
Dualităţii, Nemanifestat-Manifestat, care respectă și Corespondenţa, și 
Polaritatea în acelaşi timp. Dar cum rămâne cu dualitatea lu- 
bire-noniubire”? Poate fi interpretată noniubirea drept opusul Iubirii, 
care, așa cum ştim noi, ar fi ura? Lucrurile nu stau chiar așa, la nivel 
Divin, pentru că dincolo de nivelul nostru terestru, limitat în fața unor 
asemenea noțiuni extrem de vaste, există alte posibilități de interpretare 
şi înţelegere, pe carc le voi expune în cele ce urmează. Se ştie în știința 
spirituală, la nivel de Univers, că cele două Părți, Manifestatul și 

Nemanifestatul/ Asemănătorul și Neasemănătorul, îşi exercită Prezenţa 
prin două Forțe Antagonice, dar Complementare în același timp. Mă 
refer la cele două noțiuni energetice cunoscute sub denumirile de Yang 
și Yin. Yang este parte Tare, Activă, iar Yin se consideră a fi partea 
Moale, Pasivă. Din mecanismul acestor două Forțe, care guvernează 
toate fenomenele Universului, prin combinaţia cu cele Patru Elemente 
Primordiale, rezultă că Dumnezeu Nemanifestat poate fi înțeles ca fiind 
Partea — Yin Pasivă, iar Dumnezeu Manifestat fiind caracterizat de 
Partea — Yang Activă. Yang este Partea Pozitivă, căci fiind Partea 
Activă, determină Forţa de Coeziune. Yin este Parte Negativă, deoarece 
având principală caracteristică Pasivitatea, generează acea Forţă care 
absoarbe Yang-ul, determinându-i Activitatea prin Mișcare către Yin. 
Îngerii Arhaici trebuie să lucreze cu aceste două Forțe, Yang și Yin, 
respectând Echilibrul pe care Dumnezeu L-a pus în ele, în calitate de 
Nemanifestat și Manifestat. Apoi este necesară distribuirea celor două 
Forțe către nivelele de mai Jos ale Creaţiei, pentru a respecta ceea ce se 
desfășoară în planurile de Sus. Se poate considera că Partea Yin Pasivă 
este Iubirea Divină în stare latentă, care alimentează Iubirea în stare 
Activă a Părţii Yang. Și toate Entităţile create de către Îngerii Arhaici 
trebuie să respecte aceste mecanisme Divine, pentru a coordona în mod 
corespunzător evoluția lumilor ce le-au fost încredințate. Dacă raportăm 
așa ceva la lumea noastră terestră, ne dăm seama că suntem departe de 
modelul pe care astfel de Entităţi trebuie să-l aplice pentru evoluția 
civilizației umane. Un alt aspect al Legii Polarității este și acesta legat 
de paradoxul enunțului că Dumnezeu Este şi Nu Este, în același timp, 
putem spune despre ființa umană, de exemplu, ca şi despre orice altă 
ființă din Univers, că simultan „Este ceea ce este şi este și ceea ce nu 
este”. De un astfel de bizar aspect mă voi ocupa în următorul capitol, 
însă ideea și analogia sunt extrem de interesante, pentru că ambele vin 
să descrie o stare de fapt care acționează în două sensuri simultan. 

Cea de-a cincea Lege a Universului, derivată la rândul ei din 
Legea Iubirii, este Legea Ritmului, al cărei enunţ este acesta „Totul se 
scurge în Interior sau în Exterior, Totul se naște, evoluează, apoi 
degenerează, Totul are mișcări și vibrații ciclice şi ritmice. Mișcarea 

către stânga este egală, ca durată, cu mișcarea către dreapta. Ritmul este 
o mișcare-vibraţie ciclică”. Din acest punct de vedere, oarecum analog, 
am putea înțelege că Legea Iubirii, care manifestă Energia de Coeziune, 
ar putea să prezinte anumite fluctuații și deci să nu aibă aceeași 
constanță în Forța de Coeziune. Până aici lucrurile ar părea relativ de o 
asemenea manieră. Însă nu trebuie să uităm de Corespondenţă, de 
Polaritate, de Vibraţie, aspecte ale Legii Iubirii care au parametri 
caracteristici. Cum se desfășoară, deci, Iubirea și Ritmul? Este ușor de 
priceput că așa cum Creatorul şi Îngerii Arhaici pun în acțiune Energia 
şi Forța de Coeziune, în acest mod îşi exercită Iubirea Ritmul. Adică are 
perioade când este Activă (Yang), şi perioade când este Pasivă (Yin). 
Mai mult decât atât, există aspecte combinate ale acestor manifestări, în 
sensul că Iubirea poate avea un Ritm Pasiv, deci Interior, dar în acel 
Interior ea să fie Yang. Este cazul acelor persoane care iubesc platonic, 
care par reci pe dinafară, însă în interiorul lor sentimentele „ard”. De 
asemenea, Iubirea poate avea un Ritm Activ, deci Exterior, iar la Interior 
să fie Yin, adică Pasivă, acesta fiind cazul persoanelor care îşi arată 
Iubirea într-o manieră scurtă, înfocată, dar cu un impuls interior slab, 
moale, care nu poate susține elanul sentimental. Comparând cele două 
modele, ajungem la concluzia că iubirea platonică, deci Yin la Exterior 
și Yang la Interior, este mult mai durabilă decât iubirea Yang la Exterior 
şi Yin la Interior, deşi şi aceasta este bună, ea potrivindu-se mai mult 
acelor persoane care aleargă după vise romantice şi siropoase. Dar 
oricum ar fi cele două extreme ale Ritmului Iubirii, extreme între care 
se mai manifestă numeroase alte nuanţe, este clar faptul că Iubirea 
alternează în desfășurarea ritmică a Forţei sale de Coeziune. Aplicând 
mecanismul la scara Divină, avem posibilitatea să realizăm un adevăr 
uluitor, conectat la aceste aspecte. Spuneam că Dumnezeu S-a iubit atât 
de mult pe El însuşi, încât S-a autocreat, și dacă privim dualitatea 
Nemanifestat — Manifestat, atunci prilejul de a descoperi fascinantul 
răspuns îl avem la îndemână. În relația Dumnezeu Nemanifestat — 
Dumnezeu Manifestat există un Ritm care impune de la sine echilibrul 
referitor la derularea permanentă a Forţei de Coeziune — Iubirea. Creaţia 
are perioade când este Activă şi un asemenea lucru înseamnă apariția de 

noi stele, planete, sisteme stelare, nebuloase și galaxii, şi are perioade 
când este Pasivă, aceasta semnificând o evoluţie oarecum lentă, dacă nu 
chiar relativ staționară (pentru că „Totul se mișcă”), perioadă în care 
planetele, stelele și nebuloasele formate trec prin procese de formare, de 
naștere, de evoluție. Chiar și după cele 15.000.000.000.000 de ani, care 
însumează cele 3500 de Cicluri Cosmice, Dumnezeu resoarbe în El 
toate materiile și energiile, ceea ce înseamnă că, din perspectiva „zilelor 
și nopților” lui Dumnezeu, Iubirea are un Ritm când este Activă, pe 
parcursul celor 3500 de Cicluri Cosmice, și un Ritm când este Pasivă, 
pe întreaga perioadă cât materia și energia sunt resorbite integral în 
starea Nemanifestată, până la următorul moment când Dumnezeu se 
„trezește” din nou și dă naștere unui Prim Gând, unei Prime Idei. 

A şasea Lege a Universului, care-și are originea în Legea Iubirii, 
este cea a Cauzei și a Efectului. Din cauză că există Legea Iubirii, cele 
şapte Legi ale Universului își manifestă, fiecare, propriul aspect în 
funcție de rolul său, prin conexiunea cu celelalte. În acest mod, avem pe 
ecranul nostru mental o imagine amplă, și complexă în același timp, a 
acțiunilor simultane pe care Legile Universului, coordonate de Forța de 
Coeziune a Legii Iubirii, o au asupra tuturor ființelor, de la cele mai 
mari până la cele mai mici, precum și în ceea ce privește toate 
fenomenele care au loc în imensitatea Universului. Datorită unor astfel 
de acțiuni implacabile, Legea Iubirii împreună cu Legile Universului 
determină Efecte exacte, de grade şi intensităţi diferite, trăite de ființele 
create de Dumnezeu. Iubirea este Vibraţie, este Mișcare, este Ritm, este 
Simetrie (Corespondenţă), este Polaritate, și pentru că este o Creaţie a 
Minţii lui Dumnezeu, Iubirea acţionează, prin intermediul celei de-a 
şaptea Legi, cea a Genului, asupra ființelor existente în toate colțurile 
Universului, împărțindu-le în entități Yang și entități Yin. La nivelul 
lumii noastre terestre, Iubirea acționează prin întruparea ființelor umane, 
determinându-le polaritatea — bărbaţi și femei. O astfel de clasificare a 
Genului este prezentă și în alte civilizații din galaxia noastră și din alte 
galaxii, indiferent dacă acele ființe au corpuri la fel de dense ca ale 
noastre, ori sunt alcătuite doar din energii cu un anumit grad de 
condensare. Pe lângă aceste Legi ale Universului, determinate de Legea 

Iubirii, mai există, tot ca manifestări ale Forţei de Coeziune, și alte Legi 
Universale, cum ar fi Legea Rezonanței, Legea Necesităţii, cea a 
Reciprocităţii, precum și altele, de o mai mică amploare, dar care sunt 
la fel de esenţiale pentru precisa desfășurare a proceselor cosmice, în 
întinderea Universului, în galaxii și în sistemele stelare. Ca un corolar 
destul de simplu, putem interpreta, de exemplu, Rezonanţa în modul 
următor — Mentalismul, Corespondenţa, Ritmul, Polaritatea, Vibraţia, 
Cauza și Efectul, Genul, se află în Rezonanţă, datorită Energiei și Forţei 
de Coeziune, iar acțiunea lor comună și sincronă, este posibilă pentru că 
ele șapte interacționează prin Reciprocitate, bazate pe Necesitatea 
Universului creat de a găzdui forme de viaţă inteligente. În afară de 
aceste amănunte, mai putem spune că toate manifestările acestor Legi 
sunt direcționate atât pe sensul Yang, cât și pe sensul Yin. 

Am comentat aspectele pe care Creaţia le aduce în manifestare, 
așa cum Ideile Divine sunt puse în aplicare de către Marile Conştiinţe 
ale Universului — Îngerii Arhaici Primordiali. Toate aceste mecanisme, 
manifestări și desfășurări de Energii și Legi ale Universului, de com- 
binaţii ale lor care se manifestă, nu ar putea fi exacte dacă Arhanghelii, 
Heruvimii, Serafimii — Logosurile de diferite mărimi, nu ar exista, pre- 
luând fiecare, la nivelul său și prin capacitatea sa, câte o parte a acestui 
măreț Plan Divin al Creaţiei. Dacă ne gândim numai la cât de vast este 
Universul, atunci ne dăm seama că există sute de mii, milioane și sute 
de miliarde, și poate chiar mai mult decât atât, de asemenea Entități 
Divine, toate lucrând la unison sub îndrumarea Marilor Conștiinţe create 
de Dumnezeu. Şi dacă noi, aşa după cum aţi putut citi aceste rânduri, și 
după cum aţi reușit să înțelegeți ce anume se petrece în Univers, chiar 
în clipa de față, putem cuprinde cu mintea noastră un astfel de sublim 
și teribil „tablou”, atunci trebuie să realizăm un Adevăr extrem de 
important. Acela că putem mult mai mult decât credem că putem. 
Dilema se află în noi și capitolul următor vă va ajuta să o rezolvați. 

Trăim în prezent vremuri care ne solicită din ce în ce mai mult 
atenţia, capacitatea de sinteză și analiză a informaţiilor, suntem pur și 
simplu asaltați de o adevărată avalanșă de elemente pe care noi înșine, 
ca fiinţe raționale și inteligente, le-am produs. Reţineţi exprimarea — 
le-am produs, nu le-am creat. Acest aspect oarecum bizar și paradoxal 
a împins civilizația umană, atât în ansamblul ei, cât și în particular, la 
scheme de viață care caută o anume viabilitate, precum și o ieşire din 
acest labirint insidios al fenomenului numit „stres”. Stilul nostru de 
viață, bazat pe ceea ce am vrut, a dus la apariția stresului și nimic 
altceva. Desigur că în tumultul vieţii cotidiene, aproape nimeni nu a stat 
să se gândească și nu și-a dat seama că stresul este produsul propriilor 
minți, căci mentalul nostru este cel care operează de o asemenea 
manieră, încât marea majoritate a oamenilor ajung victimele propriilor 
concepte intelectuale, morale și de natură laică. În toate epocile 
civilizaţiilor de pe Terra, toți Maeștrii Spirituali au afirmat acelaşi lucru, 
anume că oamenii devin, cu timpul, sclavii lucrurilor pe care le 
inventează, pe care le produc și le concep cu ajutorul activităţii mentale. 
Omul obișnuit nu-și dă seama că nu mintea este cea care emite 
gândurile, ci are doar rolul de a prelua aceste gânduri care vin din spirit. 
Dar în același timp, Știința Spirituală spune că Mentalul uman poate 
deveni cel mai mare dușman al omului, deoarece dacă nu este instruită 
în privința aspectelor spirituale ale vieţii, mintea poate să devină rebelă, 
să păcălească omul prin a-i crea false impresii, îndepărtându-l de 
Adevăr. În urmă cu 2000 de ani, Marele Maestru Iisus Christos spunea 
— „Cunoașteţi Adevărul și Adevărul vă va face liberi”. Oare ce vrea să 
spună o asemenea frază? Să ne amintim că în toate templele antice din 

arealul mediteraneean sacerdoții afirmau întotdeauna către discipolii lor 
același lucru — „Cunoaște-te pe tine însuţi și vei cunoaște Libertatea 
Universului”. Este un adevăr dovedit astăzi, de către medicina modernă, 
prin intermediul psihologiei, că Mentalul uman poate suferi deformări 
într-atât de mari, încât unii pot ajunge la grave dezechilibre care le pot 
pune sănătatea sub semnul întrebării. Toţi terapeuţii din lume știu, la ora 
actuală, că toate bolile apărute la ființa umană își au cauza în deformarea 
funcției Mentalului, mai precis în modalitatea eronată prin care Mentalul 
interpretează o serie întreagă de elemente ale vieţii cotidiene, de la 
relația cu cei din familie și până la complexele situații de viață cu care 
fiecare dintre noi se confruntă. Pentru că m-am referit la psihologie, 
trebuie să spun că această ramură a medicinii moderne se află de abia 
la început, pentru că, oricât de vaste sunt cazuisticile adunate de către 
psihologi, de-a lungul deceniilor, aceștia recunosc faptul că există încă 
foarte multe enigme ale funcțiilor mentalului uman, legate de 
personalitate, de comportament, de caracter și nu în ultimul rând de 
temperament. Nu trebuie confundat temperamentul cu caracterul, deși 
sunt două noțiuni ce-și au rădăcina într-un singur element — și anume 
firea proprie. La fel de evident este și faptul că psihologia modernă și-a 
îndreptat atenția, încet dar sigur, către anumite părți ale vechilor 
învățături, care au fost păstrate în templele spirituale ale lumii, așa cum 
spuneam. Acest fenomen de reorientare a psihologiei moderne relevă un 
aspect destul de interesant al medicinii, în sensul că psihologii din toată 
lumea au dat la o parte ignoranța relativ materialistă cu care tratau 
componentele ființei umane, demonstrând o deschidere neașteptată față 
de vechile tehnici spirituale, practicate cândva, tehnici care se adresează 
întregului fiinţei umane, și nu doar la modul parțial, așa cum psihologia 
obișnuia să trateze omul și simptomele sale până de curând. Astfel s-a 
trecut de la abordarea secționară a Mentalului la o viziune mai extinsă 
şi mai apropiată de adevărata sa manifestare, cea Unitară. Dacă până în 
anii *95 — '97 terapeuţii convenţionali și neconvenţionali aplicau metode 
separate atunci când tratau simptome ale Mentalului, către anul 2000 
s-a înțeles foarte clar că Mentalul uman nu este o noțiune care ar fi 

divizată, teoretic și practic, în patru secțiuni, aşa cum fuseseră clasificate 
ca Inconștient, Subconștient, Conștient şi Supraconștient, ci că există un 
singur Mental, cu o singură funcție. Aceasta este cea care se manifestă 
în patru nivele energetice. Cu alte cuvinte, Mentalul are patru nivele 
energetice, care corespund celor patru clasificări enumerate. Din acest 
punct de vedere, putem afirma că Inconștientul reprezintă doar o stare 
energetică a Mentalului uman, la fel ca și celelalte nivele. Ce anume 
diferențiază aceste patru nivele energetice, deși sunt subfuncții ale 
funcției Mentalului? Aici ne putem opri puţin ca să ne amintim de cele 
Patru Elemente Primordiale — Focul, Apa, Aerul și Pământul. Este logic 
să atribuim fiecăruia dintre cele Patru Elemente Primordiale câte o 
subfuncție raportată la funcţia Mentalului. Să vedem care sunt 
corespondențele, după care le vom comenta în funcţie de Legile Uni- 
versale pe scurt. Apare cu destulă evidență analogia dintre elementele 
Primordiale și nivelele energetice ale Mentalului, mai ales că știm că 
toate lucrurile existente în Univers sunt alcătuite, fără deosebire, din cele 
Patru Elemente Primordiale. Acest Univers a apărut datorită Energiei 
Focului sau Focul Agni — Spiritual, din care, ulterior, s-au născut cele 
11.000 de lucruri, de care aminteşte Yi Jing (Cartea Schimbărilor). În 
această ordine de idei, este firesc să atribuim Focului Spiritual 
subfuncția Supraconştientului, care reprezintă acțiunea Spiritului prin 
mijlocirea Mentalului. Se știe din Știința Spirituală că Spiritul este 
coordonatorul tuturor celorlalte corpuri subtile ale ființei umane, corpuri 
ce sunt, de fapt, doar expresii ale Existenţei Spiritului. Urmează, în 
ordine de Sus în Jos, Conştientul care este caracterizat de starea de 
obiectivitate, activitatea conștientă a omului fiind conectată la latura 
materială a vieții terestre. Dacă atribuim Conștientului Elementul Pă- 
mânt, care este responsabil de tot ceea ce este concret în plan material, 
vom reuși să înțelegem echivalența Conștient — Pământ, fie și doar din 
punctul de vedere al faptului că omul este Conștient că trăiește pe 
Pământ. Mai departe, Aerul trebuie să fie legat de subfuncția 
Inconștientului și explicaţia logică urmează enunțului. Aerul este echi- 
valent cu Inconștientul deoarece, dacă vă observați pe voi înşivă zi de 

zi, şi cens de ceas, fiecare dintre voi respiră, dar acest act al vieţii din 
noi înşine se derulează fără ca noi să fim pe deplin conștienți de el. 
Altfel spus, funcţionează singur, neavând nevoie de a ne gândi la ritmul 
respirației, pentru că oricum respirăm. Nu este neapărat necesar să fim 
conştienţi că respirăm, pur și simplu respirăm. A rămas Apa, căreia îi 
corespunde Subconștientul. De ce această bizară analogie? Gândiţi-vă 
la apa mărilor și a oceanelor, cât de profunde și de misterioase sunt, 
atunci când ne scufundăm cu vreun mic submarin de cercetare. Deși apa 
este transparentă, oriunde s-ar afla ea, totuși când ea este prezentă în 
cantitate imensă, ca oceanul, de exemplu, ea devine opacă și nu mai 
permite privirii să străbată prin ea Așa cum Apa mărilor și oceanelor 
ascunde nenumărate taine ale Vieţii, tot așa și Subconștientul uman 
ascunde și depozitează în el tot ceea ce omul trăiește de-a lungul 
existenţei sale. În această privință terapeuţii deceniilor trecute, precum 
şi cei ai prezentului, sunt unanim de acord, atunci când se spune că în 
profunzimea Subconștientului se depozitează toate, dar absolut toate 
evenimentele vieţii de zi cu zi ale omului. Probleme și situații de care 
crede omul că a uitat complet, acestea se stochează în realitate în 
vastitatea Subconștientului, de unde, în funcție de alte situații trăite de 
individ, pot ieși la suprafața Conștientului, provocând de multe ori stări 
mentale conflictuale, care mai târziu pot da naştere la teribile simptome 
ale memoriei sau ale comportamentului de la simple ipohondrii și până 
la nefastele boli psihosomatice ce pot lăsa sechele adânci. 

Să vedem care sunt echivalenţele între cele patru nivele/ funcţii ale 
Mentalului și alte noțiuni ce au conexiuni cu ființa umană. Este evident 
faptul că știința modemă a descoperit, în ultimele decenii, alte 
componente ale naturii atât de misterioase ale omului. Dincolo de orice 
speculație posibilă, pe care ar face-o unii și alții pe seama unor 
asemenea descoperiri științifice, probate cu mii de martori și zeci de mii 
de ore de cercetare, putem spune că în interiorul ființei umane au loc 
procese care se derulează cu o precizie atât de mare, încât nu încape loc 
pentru nici un fel de îndoială în această privință. Astfel, s-a demonstrat 
că activitatea indivizilor umani, oriunde s-ar afla aceștia pe planetă, este 

supusă aceloraşi factori care acționează cu precizia unui ceas atomic. 
Despre ce este vorba? În urma numeroaselor cercetări efectuate cu 
aparate de mare finețe, s-a demonstrat că activitatea cerebrală a omului, 
în cele 24 de ore, este împărțită în patru faze. Prima este cea a undelor 
de tip Beta, caracteristice stării de veghe și activității cotidiene a 
individului. Acest domeniu al undelor Beta este cuprins între 14-21 cicli 
pe secondă Următoarea fază este cea a undelor de tip Alfa, ce 
caracterizează starea de relaxare, atunci când individul nu efectuează un 
efort fizic sau intelectual. Acest domeniu se întinde de la 7 la 14 cicli pe 
secundă. Următorul ciclu este cel al undelor de tip Delta, a căror 
caracteristică este starea de somn, iar intervalul oscilaţiilor este cuprins 
între 3-7 cicli pe secundă. Foarte mulţi au făcut eroarea de a împărţi 
ciclurile stării de somn în două cicluri, dintre care unul este cel al 
undelor Delta. Presupunerile referitoare la starea profundă de somn, 
dincolo de undele Delta, cu unde care îşi coboară oscilațiile sub 3 
oscilaţii pe secundă (corespunzătoare stării de somn profund, fără vise 
sau uneori stării de comă), sunt complet eronate. Pentru că şi starea 
profundă de somn face parte tot din ciclul undelor Delta, doar că are loc 
o oscilație pe domeniul electromagnetic al activității Mentalului. 
Adevărul este că, pe lângă aceste trei domeniii ale oscilaţiilor de tip 
electromagnetic cerebrale, mai există unul, pe care cercetătorii încă îl 
studiază, și asta din considerente pe care ei le pun sub semnul unor 
supoziţii. Acest domeniu este cel al undelor Omega, ce corespund ca 
oscilaţii electromagnetice activităţii cerebrale care conectează Mentalul 
la Spirit. Cu alte cuvinte, ciclul undelor Omega este echivalent activității 
Spiritului. lată că am stabilit o corespondență logică, rațională și 
credibilă, în același timp, cu ajutorul căreia avem acum posibilitatea de 
a vedea altfel, de o manieră mult mai extinsă, propria noastră alcătuire, 
ca fiinţe create de Dumnezeu. Pentru a avea o imagine relevantă în 
privința noţiunilor pe care vi le-am oferit până acum, să așezăm fiecare 
dintre cele patru funcţii ale Mentalului în dreptul fiecărui tip de unde 
cerebrale, precum și echivalența lor cu cele Patru Elemente Primordiale. 

SUPRACONȘTIENT - FOC - UNDELE OMEGA (21-30 cicli 
pe secundă) 

CONȘTIENT - PĂMÂNT - UNDELE BETA (14-21 cicli pe 
secundă) 

INCONȘTIENT - AER - UNDELE ALFA (7-14 cicli pe 
secundă) 

SUBCONŞTIENT - APA - UNDELE DELTA (3-7 cicli pe 
secundă) 


Aceste corespondențe vă sunt necesare pentru a vă studia în 
primul rând pe voi înșivă, pentru a putea să vă înțelegeți viața, destinul 
şi propriul temperament, în raport cu alte date personale. Dar acestea nu 
sunt totul. Mai sunt și alte noțiuni spirituale și ezoterice, pe care le vom 
aborda în cuprinsul acestei cărți, astfel încât să puteţi face pașii necesari 
către adevărata trezire spirituală, care vă este atât de necesară. Sigur că 
expunerea de mai înainte poate reprezenta un pas extrem de important 
pentru fiecare dintre voi, căci aceste dezvăluiri ale echivalenţelor, ce nu 
le-aţi întâlnit nicăieri, vă ajută să intrați în Fiinţa pe care o vedeţi că 
sunteți. În acest fel puteți să vă ghidaţi de o manieră originală, pentru a 
reuși să faceţi ceea ce trebuie să faceți, în dorința voastră de a evolua 
spiritual. Mergând mai departe, voi alinia funcțiile Mentalului și 
echivalențele lor la acel Element fără de care nimic nu ar avea 
posibilitatea de a se manifesta. Mă refer la cel de-al cincilea Element 
Primordial — Etericul, căruia i se mai spune și Corpul lui Dumnezeu. 
Etericul este cel care asigură manifestarea oricărui element şi fenomen 
din Univers. Aflat la baza celor Patru Elemente Primordiale, Etericul le 
asigură acea posibilitate de a vibra, în acest fel Elementele mani- 
festându-se în orice lucru, fenomen și ființă, de la cele mai simple și 
până la cele cu alcătuiri complexe. Altfel spus, Etericul este suportul de 
energie al celor Patru Elemente Primordiale, despre care am specificat 
foarte clar că sunt în primul rând Idei — Gânduri Divine. Dacă ar fi să 
ne întrebăm ce natură are Etericul, putem spune că este o stare extrem 
de rafinată de plasmă cu o luminozitate care se manifestă în raport cu 


42 


e Mobilis In Mobile ° 


nivelul elementului condensat la un anumit nivel. Desigur că privind și 
mai departe, în sensul unei înțelegeri mai extinse a structurilor de tip 
Divin, mai putem include și starea specifică ciclului Gamma, ale cărui 
oscilaţii încep de la 30 de cicli pe secundă și se întind la infinit, pe scara 
oscilaţiilor respective. De ce? Ce sunt undele Gamma din punct de 
vedere al comparațiilor cu celelalte tipuri de unde ce alcătuiesc 
complexa componentă Divină a ființei umane? Vreau să menţionez că 
nu este vorba despre acele razele Gamma pe care astrofizicienii le-au 
detectat în Universul fizic, de materie, dar în același timp undele 
Gamma sunt suportul razelor Gamma, despre care se consideră că au o 
putere energetică extrem de mare. O scurtă descriere a acestor unde 
Gamma consider că este foarte necesară, deoarece vă veți lămuri în 
privința unor mistere care sunt legate în mod direct atât de unele 
personaje biblice, cât și de alte personaje spirituale, din cultura spirituală 
a altor civilizaţii. În timp ce undele descrise anterior au conexiuni cu 
nivelele relativ obișnuite ale activităţii ființei umane, undele de tip 
Gamma reprezintă un domeniu spiritual, pe care anumite persoane l-au 
abordat cu strădanie și dăruire. Mă refer la Maeștrii Spirituali și la Marii 
Maeştri Spirituali ai omenirii, care au reușit, în urma vieţii lor 
exemplare, nu numai să depășească nivelul undelor Omega, caracteristic 
devenirii spirituale propriu-zise, dar au atins starea de uniune deplină cu 
Dumnezeu, așa cum este consemnat în Biblie despre lisus Christos. 
Trebuie spus că domeniul undelor Gamma înseamnă, la modul practic, 
real, acea minunată realizare menționată de către unele texte biblice. Și 
anume — corpul de glorie al lui Dumnezeu sau slava lui Dumnezeu, 
adică un corp de o strălucire atât de mare, încât persoana implicată 
într-o asemenea realizare magnifică, de factură Divină, își umple, pur și 
simplu, întregul corp fizic, cu particule de Lumină, atât spirituală, cât și 
fizică, ceea ce îi oferă acea nepământeană strălucire. Se pune întrebarea: 
este, oare, omul capabil să atingă de-a lungul vieții sale starea specifică 
undelor Gamma? Răspunsul este afirmativ, și în sprijinul său vine 
milenara înțelepciune a Științei Spirituale. Pentru a atinge starea carac- 
teristică undelor Gamma, este necesară parcurgerea unor etape 

preliminare, pregătitoare, pentru ca organismul să nu fie atins de 
anumite vătămări de ordin energetic. Un aspect extraordinar de 
interesant, dacă stăm puţin și medităm asupra lui, este acela că Etericul 
posedă propria sa inteligenţă, fiind corpul energetic al lui Dumnezeu. La 
nivelul la care trăiesc oamenii obișnuiți, Etericul este prezent într-o 
proporție extrem de scăzută, cauză din care marea majoritate a indi- 
vizilor umani se simt, după o zi de muncă, stresaţi, relativ epuizați inte- 
lectual. Acesta este un semn al faptului de necontestat că oamenii s-au 
cam îndepărtat de Dumnezeu, care se află în ei înșiși. Deci s-au 
îndepărtat de ei înșiși, deși tot timpul ei îl au pe Dumnezeu în interior. 
Putem avea un amplu tablou al acestei civilizații umane, pe care o 
reprezentăm fiecare dintre noi, însă viziunea pare mai degrabă cea a 
unei omeniri jalnice și aflate în pragul unor schisme intelectuale, a unor 
direcţii incongruente cu adevărata Cale ce trebuie urmată. 

Am văzut până acum care sunt conexiunile funcţiilor Menta-lului 
cu cele Patru Elemente Primordiale, precum și legătura lor cu ciclurile 
undelor specifice ființelor raționale. Dar ceea ce aţi citit nu este suficient 
pentru a vă completa informațiile despre astfel de lucruri ale Realității. 
Nu trebuie să uitaţi de cele două Forțe fundamentale ale Universului, 
Yang și Yin. Analizând ceea ce am descris anterior prin prisma celor 
două Forțe, și aplicând mecanismul lor complementar asupra celor patru 
Funcţii ale Mentalului, precum şi în privința undelor tipice ființei 
umane, vom trece la un alt nivel de abordare al acestor noțiuni. Este ca 
un joc video, pe care îl joacă copiii, joc ce prezintă mai multe nivele. 
Cu cât te străduiești mai mult și treci de un nivel, îți apare următorul 
nivel mai dificil și trebuie să fii pregătit pentru a-i face față. La fel este 
și cu ceea ce urmează să citiți. O întrebare poate să apară. Cum se 
manifestă dualitatea Yang-Yin în cazul celor patru Funcții și ale undelor 
cerebrale? Și încă o întrebare — cum acționează Legile Universale la 
interacțiunea cu undele cerebrale, cu Funcţiile Mentalului și cu dua- 
litatea Yang-Yin? Răspunsul, desigur, nu poate fi unul simplu, iar 
schema explicativă se poate desfășura cu informaţii multiple. Să luăm ca 
exemplu funcția Conștientului, de care ne servim zilnic în activitatea 
noastră. Spuneam despre Conștient că reprezintă domeniul stării de 

veghe, deci al ciclului undelor Beta, cu frecvența cuprinsă între 14-21 
de cicli pe secundă. Elementul echivalent este Pământul, element care 
este sprijinit de către Eteric, în planul dublurii energetice. Etericul este 
nivelul energetic ce asigură Conștientului nostru, în fiecare zi, abilitatea 
și buna funcționare. În cazul în care Etericul este prezent la nivelul 
capului într-o măsură diminuată, apar senzații de oboseală accentuată. 
Pentru a redresa energia putem bea orice lichid care să conţină suficiente 
zaharuri ce asigură așa-zisul „metabolism” al creierului. Aici lucrurile 
încep să devină complexe și trebuie spus că sediul organic al Conștien- 
tului este creierul mare, și mai precis scoarța cerebrală. Toate deciziile, 
de la cele neînsemnate și până la cele mai importante trec prin scoarța 
cerebrală. De aceea, este foarte important să înțelegem deplin funcția 
Conştientului, deoarece este palierul funcțional din ființa noastră, care 
are înzestrarea de a ne face să ne dăm seama că suntem ființe inteligente 
şi raționale. Nivelul Conştientului este cel care ne oferă posibilitatea 
să-L înțelegem pe Dumnezeu, în calitate de Creator care ne-a creat așa 
cum suntem. Undele Beta care sunt caracteristice funcției Conştientului 
acționează între valorile 14-21, adică acest Conștient, în funcție de 
activitatea derulată, poate lucra fie direct pe 14-15 cicli, fie pe 18-19, 
fie pe 20-21 de cicli. Bineînţeles că nivelul frecvenței crește odată cu 
importanța activității. De exemplu, nivelul Conștient al unui profesor de 
liceu va funcționa pe nivelul de 15-16 cicli, demonstrând o activitate 
relativ intensă. Dar un informatician care lucrează zi de zi cu programe 
de informatizare, pentru computere, va avea maximum de frecvenţă, 
adică 21 de cicli, ceea ce indică o foarte intensă activitate cerebrală a 
Conștientului, pentru a pune la punct tot felul de scheme de informatică. 
Dar ce se întâmplă când cineva gândeşte negativ, în starea Conştientă? 
Dacă pe partea gândirii pozitive undele Beta pot face adevărate mici 
minuni, în cazul tratării unor simptome psihosomatice, în cazul gândirii 
negative undele Beta sunt capabile să provoace adevărate dezastre 
Mentale. Lucrurile nu sunt ușor de înţeles, însă sunt relativ facil de 
asimilat, ca noțiuni logice. Acum, după ce am explicat despre 
conexiunile între Funcţiile Mentalului și undele cerebrale, precum și 
despre celelalte componente, puteți să realizați mai uşor ce anume se 

întâmplă în cazul unor situații negative. Dacă se manifestă gândirea 
negativă, Etericul aflat ca dublură energetică a Conștientului potențează 
acțiunea gândului negativ, preluând astfel energia părții Yin şi 
conectând-o la frecvența de 14-21 de cicli pe secundă Cum Conștien- 
tului îi este echivalent elementul Pământ, adică partea de materie 
condensată, rezultă că întreaga scoarță cerebrală va fi afectată de gândul 
negativ. Starea normală a oricărui om este cea pozitivă, deoarece acesta 
este sensul întregii Creaţii — sensul pozitiv - creativ, și rezultă că 
persoana care manifestă gânduri negative, fie de teamă, fie că urăște pe 
cineva, își face singură rău. Mentalismul vine și adaugă la acest fenomen 
sensul său, anume că Universul este creație Mentală. Și astfel persoana 
în cauză își creează singură premizele autodistrugerii, în cazul în care va 
continua să manifeste o gândire preponderent negativă. Mai mult decât 
atât, precum spunea lisus, acel om va lega stările sale și pe Pământ, și 
în Ceruri și nimeni nu-l va putea ajuta, nici cel mai Mare Maestru al 
Universului, dacă omul în cauză nu renunță la șablonul gândirii 
negative. Este normal ca o gândire negativă să provoace boala, în timp, 
la fel cum gândirea pozitivă menţine o stare bună a sănătății. Și un 
asemenea șablon de negativitate va funcționa atâta vreme cât individul 
își va menține Vibraţia gândirii negative, frământându-se pe nivel Conș- 
tient în fel și chip, ceea ce-l va afunda și mai mult în negura nega- 
tivităţii. În acest fel, după ani de zile, apare posibilitatea instalării unei 
boli la nivelul scoarţei cerebrale, pe o anumită arie corticală care se află 
în directă relație cu specificul gândirii negative. În altă ordine de idei, 
respectiva arie corticală, având caracterisiticile sale, este legată de 
specificul bolii. Căci aceasta va apare numai în raport direct cu lucrul 
despre care persoana a gândit negativ atâta timp. Cred că un exemplu 
este necesar. Să zicem că un elev de clasa a șasea încă nu a ajuns să scrie 
frumos. Desigur, pentru el acest lucru poate fi un complex de 
inferioritate, pentru care este blamat mereu și de către profesori, și de 
către unii colegi. Deci avem de-a face cu aria scrisului de pe scoarța 
cerebrală. Odată ce elevul şi-a imprimat o gândire negativă, din cauza 
celor din jurul său, aria scrisului va fi bombardată aproape zilnic de 
energia Yin, negativă, activată de Etericul Yin pe frecvența 14-21 cicli 

pe secundă. Anii trec și fostul elev nu poate scăpa de complexul său 
pentru că gândirea negativă a „săpat” adânc pe cortexul său cerebral 
şablonul negativist. Acest lucru îl va dezavantaja mai târziu, când va 
trebui să se integreze în societate. Desigur, este doar un exemplu dintre 
zecile de mii ce pot fi date. Să ne amintim că Legea Ritmului afirmă 
despre orice lucru că are ritmul său, deci și gândirea negativă se 
manifestă ritmic. Există metode specifice pentru a scăpa de modelul 
negativist al gândirii, cum ar fi autosugestia pozitivă, însă nu este 
suficient, deoarece putem constata că, după o vreme, gândirea negativă 
tinde să reapară, mai ales dacă avem de-a face cu situații care ne 
reamintesc de ceva neplăcut din trecutul personal, ori dacă stresul zilnic 
creşte peste cotele suportabilității. Cum pot fi rezolvate asemenea 
situații, care alcătuiesc la nivelul Conştientului nostru atâtea modele ne- 
gativiste? Este evident că nu prin metode care țin de nivelul Conș- 
tientului, ci prin modele și tehnici care au legătură cu undele Omega, cu 
Supraconştientul, deci cu Spiritul. Tocmai de aceea lucrarea de față este 
un bun ghid de evoluție spirituală. Maeștrii Spirituali spun că totul se 
supune Spiritului. La fel afirmă și Legea Mentalismului — „Totul este 
Spirit” şi atunci rezolvarea tuturor neplăcerilor noastre le aflăm prin 
accesul la propriile capacităţi spirituale. În altă ordine de idei, este 
necesar să învăţăm cum se face trecerea de la starea undelor Beta către 
undele Omega. Unele deosebiri există între starea de veghe ce cores- 
pund undelor Beta și starea de veghe corespunzătoare undelor Omega. 
Pentru că trebuie să spun că starea specifică undelor Omega este una tot 
de conștiență, însă nu mai este vorba de a fi conștient doar de tine, ca 
individ, la nivel individual, ci de a fi conștient de integrarea ta în Tot. 
Altfel spus, este starea de supraconștiență, de supraluciditate, în care 
Spiritul coordonează întreaga Fiinţă pe care o reprezinți ca entitate 
creată de către Dumnezeu. 

Pentru a cunoaște câte ceva despre undele Omega, este necesar să 
abordăm puţin domeniul subcuantelor de energie, elemente ale 
Universului invizibil care oferă valori imense de energie. Aceste 
subcuante sunt interconectate cu frecvența undelor Omega datorită 
faptului că ele acţionează la baza tuturor fenomenelor energetice de 

amploare, care au loc în întinderea Universului. Voi expune o astfel de 
conexiune pe scurt, pentru a nu divaga de la subiectul prezentului 
capitol. Se ştie că particulele subcuantice, oricare ar fi denumirea lor, se 
deplasează cu viteze extrem de mari, care depăşesc de peste 10.000 de 
ori viteza luminii, care este de 300.000 de kilometri pe secundă. Ori, 
pentru a avea o asemenea viteză, particulele subcuantice au nevoie de o 
cantitate imensă de energie pe care să o stocheze în propria structură 
subatomică. Pe baza unor considerente de genul acesta putem înțelege 
că orice particulă subcuantică se serveşte de domeniul undelor Omega, 
şi chiar de undele Gamma, deoarece particulele subcuantice alcătuiesc 
o categorie aparte de componente, la scara Universului, ce realizează 
toate legăturile necesare între ceea ce este material și ceea ce este doar 
energie subcuantică. Altfel spus, fac legătura între ceea ce este Sus și 
ceea ce este Jos, asigurând în acest fel Corespondența ca proces ener- 
getic și Divin, în același timp. De asemenea, tot particulele subcuantice 
de energie sunt acelea care asigură procesele spirituale care duc, prin 
practicarea lor, la rezultate pe calea evoluţiei spirituale. Atunci când noi 
medităm, în liniște, trecem de pe nivelul Conștientului pe cel al Su- 
praconștientului, starea de veghe menţinându-se și în funcţie de obiectul 
sau subiectul meditației noastre; astfel punem în acţiune atât Legea 
Mentalismului, cât şi Legea Cauzei și Efectului, ca să nu mai menționez 
activarea celorlalte Legi. Şi astfel, se poate spune în mod clar și 
categoric despre meditaţie că este, în realitate un proces subcuantic, de- 
oarece Mentalul nostru intrând în domeniul undelor Omega, tinde să 
capteze din ce în ce mai multe particule subcuantice. Dacă procesul 
meditaţiei este practicat pe o perioadă îndelungată, rezultă că Mentalul 
devine din ce în ce mai performant în a capta tot mai multe subcuante 
de energie. Consecința este aceea că individul în cauză ajunge, cu 
timpul, la acea stare de beatitudine, de extaz, stare care, în realitate, este 
produsă de „inundarea” corpurilor subtile de către particulele 
subcuantice. Acestea fiind caracterizate, așa cum am spus, de un 
potențial uriaș de energie, provoacă o descărcare enormă de energie 
benefică pe toate nivelele corpurilor subtile, de la cel buddhic (sufletul ) 
şi până la nivelele celulare organice ale corpului fizic. Aceasta este 
explicaţia fascinantului și în același timp enigmaticului proces meditativ 
pe care-l parcurg yoghinii și care a fost consemnat în toată lumea de 

către cei care vor să afle tainele spirituale ale propriei ființe. Odată ce 
individul intră în respectiva stare de extaz, el permite structurilor sale 
subtile să se conecteze la domeniul undelor Gamma, care aparțin de 
frecvențele vibraționale cele mai mari din Univers, aceste unde 
realizând, aşa cum am spus, conexiunea cu Dumnezeu, care este în 
realitate Sursa tuturor tipurilor de unde, deci și a celor Gamma și 
Omega. Aici ne putem opri pentru un moment, să ne amintim o frază 
din Biblie, unde Iisus Christos afirmă — „Eu Sunt Alfa și Omega, 
Inceputul și Sfârşitul”. Au fost foarte mulți cei care au interpretat această 
frază în fel şi chip, unii ajungând până la aberaţii pe care azi le putem 
cataloga drept intelectuale. Lucrurile sunt simple, aşa cum le-a făcut 
Dumnezeu. lisus se referea, de fapt, la noțiuni de tip ştiinţific, conţinute 
în Știința Spirituală. Putem interpreta spusele lui lisus şi în felul următor, 
conform Legii Corespodenţei: “Cum sunt Sus, așa Sunt și Jos”. Însă 
oamenii acelor vremuri nu aveau de unde să cunoască asemenea taine 
spirituale și ca urmare lisus S-a exprimat în sens mai mult mistic. Este 
cât se poate de clar că Alfa semnifică undele Alfa, care caracterizează 
starea de relaxare a omului, când nu întreprinde nici o activitate. Iar 
Omega reprezintă echivalentul undelor Omega, specifice Spiritului. La 
fel de clar este și răspunsul la posibila întrebare — oare Iisus nu putea 
spune Gamma în loc de Omega? Nu, pentru că acea stare oricum o avea 
în El și o trăia, atunci când afirma mereu — „Eu și Tatăl Unul suntem”. 
Pentru că trebuie spus despre starea vibraţională a undelor Gamma că 
asigură, atunci când individul uman se conectează la frecvenţa lor, în 
meditaţie, legătura cu Dumnezeu. Deci nu se poate afirma că omul este 
ceva mai jos de starea Alfa, deoarece într-un asemenea caz se poate 
vorbi de o stare completă de inactivitate, ființa umană fiind inertă. Și 
nici de starea Gamma nu se poate vorbi, că poate fi practicată în starea 
de veghe, activă, a omului, pentru că necesită, iarăși, o încetare a 
activităţii cotidiene, pentru a atinge starea de completă uniune cu 
Divinul. lată de ce Iisus afirmase acel sens al frazei Sale. Şi acest lucru, 
precum și afirmaţia în sine, sunt valabile și în prezent. Numai că, 
actualmente, marea majoritate a oamenilor își duc existenţa de zi cu zi 
preponderent în starea Beta, cea a gândirii active din starea de veghe, 
deci prea mult stau oamenii pe nivelul Conștient, ceea ce face ca 
celelalte nivele ale ființei proprii să fie inactive. Dumnezeu ne-a creat 

pentru a folosi toate cele patru nivele ale fiinţei noastre, nu doar unul. 
Nu prea are importanță că nivelul undelor Delta se manifestă și el, în 
timpul odihnei de peste noapte, căci ar trebui să folosim ritmul undelor 
Delta chiar și pe perioada zilei, doar pentru câteva minute. Un asemenea 
lucru poate aduce o adevărată reîmprospătare a energiilor de care 
dispunem, atrăgând noi energii din Univers, mai ales când avem o 
activitate extrem de solicitantă pentru creierul și Conștientul propriu. 
Maeștrii Spirituali ai omenirii, chiar și entităţi din afara Terrei, spun unul 
şi același lucru, despre orice activitate desfășurată pentru o perioadă prea 
mare de timp. Şi anume că determină oboseala la nivelul respectiv. Dacă 
stăm prea mult pe Conștient, obosim Mentalul. Dacă stăm prea mult 
timp pe nivelul Inconștient, iarăși obosim Mentalul, la fel şi în cazul 
când stăm prea mult în meditaţie. Nivelele noastre, patru la număr, 
trebuiesc folosite în mod echilibrat, astfe!-încât viața pe care o trăim să 
fie într-adevăr echilibrată, fericită și armonioasă. De asemenea, este util 
să abordăm aceste nivele și folosirea lor corectă prin intermediul Legilor 
Universale, și în mod deosebit a Legii Iubirii, ori altfel spus a Forţei și 
Energiei de Coeziune, pentru că doar așa se poate ajunge înapoi la 
Dumnezeu. Când lisus S-a exprimat prin intermediul acelei fraze, ce 
face trimitere către undele Alfa și Omega, El voia să descrie domeniul 
vieţii terestre, în limitele în care ființa umană poate lucra cu energiile 
aici, pe Terra. Dincolo de limita energetică a Terrei, care este şi ea o 
entitate vie, se află domeniul inepuizabil al undelor Gamma, care consti- 
tuie drumul către Dumnezeu. 

Continuând cu prezentarea componentelor spirituale și Divine, 
consider că o descriere a activităţilor Planurilor Superioare este bine 
venită. Mai ales că la începutul acestei cărţi, a acestui ghid al evoluţiei 
spirituale, am menţionat existența Fiinţelor Primordiale. Despre ele voi 
comenta în cele ce urmează. Spuneam că Universul este coordonat de la 
început de cele Patru Fiinţe Primordiale — Îngerii Arhaici, Primii 
Arhangheli. Aceştia au co-creat, împreună cu Dumnezeu, alți 
Arhangheli, mai mici cărora le-au dat anumite sarcini în zone diferite 
ale Universului. Din punct de vedere al elementelor Primordiale, pe care 
Îngerii Arhaici le reprezintă, adică Foc, Aer, Apă și Pământ, putem să 
realizăm adevărul structurii și „țesăturii” Universului, și să încercăm să 
vizualizăm, măcar cu fantezia proprie, dacă nu putem cu ochii minţii, 

cum arată Universul în care trăim, populat de miliarde de lumi. Din 
punct de vedere al echilibrului celor Patru Energii Primordiale, ne dăm 
seama că între ele este necesar să existe un echilibru, care să asigure 
stabilitatea Universului. Numărul de civilizaţii care evoluează pe baza 
Elementului Foc trebuie să fie ceva mai mare decât numărul celorlalte 
lumi, ce își trasează propriile evoluţii pe baza celorlalte Elemente. De ce 
ar trebui să stea lucrurile în acest fel? Spuneam că Focul este Elementul 
din care s-au născut Apa, Aerul și Pământul. Deci Focul este Principiul 
Creator. Din acest motiv lumile creatoare trebuie să fie mai numeroase 
decât celelalte, pentru a putea asigura toți acei parametri prin 
intermediul cărora, la un moment dat, alte lumi bazate pe celelalte trei 
Elemente să poată realiza conversia către Focul Universului. Numeroase 
grupuri de Arhangheli, Serafimi și Heruvimi — Logosuri de diferite 
mărimi, coordonează evoluția lumilor. Aceste Fiinţe au menirea de a 
distribui în proporții relativ echilibrate energiile Îngerilor Arhaici, adică 
Energiile Focului, Apei, Aerului și Pământului, către fiecare dintre cele 
patru nivele existente la orice ființă inteligentă și rațională din Univers. 
Deci Energiile celor Patru Elemente Primordiale sunt repartizate pe 
fiecare din cele patru nivele Supraconștient, Conștient, Inconștient și 
Subconștient. Asemenea sarcini sunt activități care se desfășoară la 
nivele de galaxii, precum în Calea Lactee și înțelegem că există Principii 
Spirituale stricte, care guvernează evoluţia tuturor lumilor Universului. 
Poate vă întrebaţi cum este posibil ca asemenea Conștiinţe, chiar dacă 
sunt ele Primordiale, să aibă controlul tuturor celorlalte Conştiinţe mai 
mici, pe care le-au creat împreună cu Dumnezeu? Să ne amintim de o 
altă frază exprimată de lisus — „Ceea ce Dumnezeu Tatăl îndeplinește, 
şi Fiul îndeplinește pe dată”. Este un adevăr al capacităţilor co-creatoare 
de care dispun Conştiințele Primordiale și din acest punct de vedere este 
firesc să ne dăm seama că celelalte Conștiințe mai mici, Heruvimii, 
Serafimii, Arhanghelii mai mici și Ingerii de rang mai mic — Logosuri 
de diferite mărimi, dețin și ele o parte dintr-o asemenea putere 
co-creatoare, pe care Dumnezeu le-a dat-o. Aceste Logosuri au primit 
sarcini specifice, şi de aceea se ocupă de evoluţia tuturor lumilor pe cele 
patru nivele. Unele Logosuri supraveghează coordonatele evolutive ale 
civilizațiilor pe nivelul de Foc, alte Logosuri sunt atente la felul în care 

interacționează între ele acele lumi care evoluează pe coordonatele 
elementului Apă sau ale elementului Pământ, ori alte Logosuri au grijă 
ca o parte din lumile Universului să manifeste exact ceea ce trebuie pe 
coordonatele evolutive ale elementului Aer. De aici se desprinde ideea 
că indiferent câte lumi există, toate sunt vegheate, coordonate și ajutate 
în raport cu direcţia în care se îndreaptă. Astfel, Logosurile operează 
necontenit cu Energiile Focului, Apei, Pământului și Aerului, puse la 
dispoziţie de către Ingerii Arhaici, care la rândul lor primesc în continuu 
Energiile acestor Elemente — Idei Divine direct de la Dumnezeu. Aici 
cred că este mai mult decât necesar să lămurim un aspect care a generat 
extrem de numeroase confuzii de-a lungul vremurilor. Deseori 
Dumnezeu, ca Principiu Unic, a fost confundat cu Creatorul, ceea ce 
constituie o gravă eroare de interpretare. De ce? Pentru a lămuri 
lucrurile în cel mai simplu mod, să spunem că Dumnezeu Nemanifestat 
este Creatorul, în timp ce Dumnezeu Manifestat este Dumnezeu — 
Principiul Unic, care mai are denumirea de Tatăl, deoarece fiind în 
manifestare, aduce în acest act de acțiune propria Inteligență Infinită 
Principiul Unic, ce acționează pe al șaptelea Plan Divin, corespunde 
Energiei Focului Agni. Ca urmare, celelalte civilizații ale Universului 
trebuie să exercite Energiile Elementelor specifice, de o așa manieră 
încât să determine interacțiuni reciproce, echilibrate și proporționale, 
pentru ca Universul ca Entitate să nu-și deterioreze structura cu care 
Creatorul l-a alcătuit. Privind acum toate aceste noțiuni dintr-un unghi . 
total diferit, putem realiza o altă realitate pe care Universul o prezintă, 
şi anume că include în componenţa sa mai multe Universuri — de Foc, 
de Apă, de Aer, de Pământ, apoi Universuri ale nivelelor 
Supraconștientului, Conştientului, Inconștientului și Subconștientului, la 
care se adaugă acele Universuri ale Astralului, Mentalului, Cauzalului 
(conștiinței), Buddhicului (sufletului) şi Spiritului, ca să nu mai spunem 
de acele Universuri fizice. Şi lucrurile nu se opresc aici, pentru că pe 
lângă acestea mai există Universuri ale culorilor, care au fiecare propria 
lungime de undă, roşie, verde sau violet, de exemplu. Ceea ce duce la 
ideea că, abordând existența Universurilor prin prisma lungimilor de 
undă, există Primul Univers — cel Primordial, care inițial era pe 
lungimea de undă specifică roșului, și care cu timpul a evoluat către lun- 


32 


e Mobilis In Mobile * 


gimea de undă a violetului. Să nu uităm că în oricare Univers ne-am 
plasa, în fiecare dintre ele trebuie să fie respectate aceleași Legi 
Universale, aceeași Lege a Iubirii, precum și parametrii de evoluţie. In 
altă ordine de idei, trebuie să existe echilibrul între toate Elementele și 
Energiile. Astfel, în fiecare Univers, de Foc, Apă, Aer sau Pământ, 
există anumite proporții, mai mici, din celelalte trei Elemente și Energii. 
La fel, într-un Univers al Astralului, de exemplu, există proporții mai 
mici din Mental, Cauzal, Buddhic, Fizic şi Spiritual. Şi aşa mai departe. 
Totuși, în acel Univers al Astralului acesta conţine Elementul dominant, 
care este Astralul, respectiv Dorinţa, Apa şi Subconştientul, din această 
clasificare noi înțelegând că într-un asemenea Univers predomină 
Plăcerea specifică planului Astral, undele Delta şi toate acele 
caracterisitici ale Subconştientului. Rezultă că lumile ce se află în 
interiorul unui astfel de Univers dețin capacităţi foarte mari, așa cum 
ştim că este specificul și rolul Subconștientului. Civilizaţiile unui 
Univers de genul acesta comunică preponderent prin acele elemente 
specifice Subconştientului — instinctul și telepatia instinctivă, provenită 
din legătura în cadrul aceleiași specii inteligente. Ca să facem o scurtă 
recapitulare a informaţiilor oferite până acum, voi rezuma un model de 
Univers, cel al Focului, deci latura Creatoare. Un Univers structurat în 
acest fel, poate fi de patru feluri — Supraconștient, Conștient, Inconștient 
şi Subconștient, fiecare dintre acestea având câte un specific — Fizic, 
Astral, Mental, Buddhic sau Spiritual, la rândul lor fiecare dintre ele 
evoluând pe o anumită lungime de undă ce include celelalte sublungimi 
de undă. Deci un Univers de Foc — Agni poate evolua, cu și prin lumile 
sale, pe baza Supraconştientului, prin intermediul densității materiale — 
Fizice, ori pe baza Plăcerii, a Analizei intelectului, a Sentimentelor sau 
chiar a Voinţei de a crea. Mai departe, dacă vreţi să înțelegeţi structurile 
celorlalte Universuri puteți face, destul de ușor, combinaţia pentru 
fiecare. În plus, mai este necesar să realizăm încă un adevăr și aici vreau 
să mă refer la faptul că Universurile de Foc sunt guvernate, dacă se 
poate spune așa, de Îngerul Arhaic de Foc, acesta fiind ajutat de toți 
ceilalți mici Arhangheli pe care i-a co-creat cu Dumnezeu. La fel, 
Universurile de Apă, ale Plăcerii, sunt coordonate de Îngerul Arhaic al 
Elementului Apă, ajutat de Logosurile pe care le-a co-creat cu 

Dumnezeu. Universurile de Aer sunt conduse de Îngerul Arhaic al 
elementului Aer, în cadrul lor predominând Comunicarea și Analiza, iar 
Universurile de Pământ/ Fizice, sunt coordonate de Îngerul Arhaic al 
Elementului Pământ, ajutat de Logosurile mai mici, pentru a 
supraveghea modalitățile în care şi prin care lumile acestui Univers al 
materiei fizice evoluează, folosind caracteristicile densității materiei și 
ale Conştientului. 

Este impresionant acest tablou atât de vast al Universurilor create 
de Dumnezeu Nemanifestat. Acesta se manifestă în fiecare dintre 
Universurile menționate prin aspectul Său activ — Dumnezeu 
Manifestat, astfel că în fiecare Univers există câte un Dumnezeu Tată — 
Mamă, a cărui alcătuire prezintă combinaţia Yang - Yin. Universurile 
există în calitate de Efecte produse de Cauza Cauzelor, care este 
Dumnezeu Nemanifestat. Toate Universurile trebuie să evolueze și în 
cele din urmă, după 3500 de Mari Cicluri, să se reintegreze în Cel 
Nemanifestat. Totul evoluează după coordonate precise și nimic nu se 
abate de la cursul prevăzut de către Cel Nemanifestat, indiferent ce 
anume se întâmplă în interiorul Universurilor. Era necesar să cunoaşteţi 
aceste noțiuni, pentru că, așa după cum spun Maeștrii Spirituali, dacă te 
cunoşti pe tine vei cunoaște Universul, și reciproc, dacă vei reuși să 
cunoşti alcătuirea Universului (cu toate Universurile sale) te vei 
cunoaște pe tine însuţi. Căci aceeași structură prezentă în fiecare Univers 
este prezentă în fiecare ființă, din orice Univers component al Marelui 
Univers. Asemenea lucruri trebuiau parcurse, în cadrul prezentului 
capitol, pentru a înțelege Cauza și Efectul, cum acționează ele și cum ni 
se structurează viața în funcție de manifestările lor. Dar pentru a le 
desluși cu exactitate, cel puţin la nivel personal, individual, va fi 
binevenit următorul capitol, pe parcursul căruia veţi realiza complet ce 
vi se poate întâmpla în cazul în care vă abateți de la specificul Cauzei, 
dar și în situaţia în care veţi trăi propria existență în deplin acord cu 
Cauza, înțelegând precis ce înseamnă a exista în armonie cu Cauza și ce 
semnificaţii se conturează, dacă omul preferă să ignore statutul real pe 
care Dumnezeu i l-a oferit. 

Am parcurs până acum procesul de analiză asupra modalității în 
care Universul Mare sau Cosmosul, cu toate Universurile care-l 
alcătuiesc, este structurat şi evoluează conform cu Legea Iubirii și Legile 
Universale. Este de la sine înțeles faptul că, într-un asemenea proces de 
evoluție, repartizat în mod egal și armonios de către toate grupările de 
Arhangheli și Îngeri, lumile din orice Univers descris au tendința de a 
folosi din ce în ce mai mult Legile menţionate, odată ce le descoperă 
mecanismele și acțiunea duală. Pentru că trebuie să vă reamintesc un alt 
aspect, poate cel mai important și anume acela că „Totul este dublu”, 
deci Legile, în afară de cea a Iubirii, acționează în mod dual, respectiv 
Yang și Yin, pozitiv şi negativ, Lumină și întuneric. Tocmai de aceea, 
există foarte multe civilizații în Universul acesta complex care, încă de 
la primele etape ale propriilor evoluţii fie au primit, de la Logosurile mai 
mici, fie au descoperit prin eforturi succesive, anumite axiome ale 
Legilor Universale, ce servesc de far călăuzitor de-a lungul evoluţiei 
ființelor inteligente și raționale. Un element extrem de interesant, dacă 
ar fi să analizăm măcar o parte a acestor lumi atât de evoluate, este acela 
că pe parcursul traseului evolutiv unele dintre ele au primit sarcina, la 
un moment dat, să ajute la ridicarea altor civilizaţii, aflate pe drumul 
sinuos, dar fascinant, al evoluţiei. Ca urmare, de-a lungul unor perioade 
destul de mari de timp, s-au conturat direcţii precise de evoluţie, în baza 
unor principii derivate din Legile Universale. O dezvoltare și o 
expansiune a acestor principii derivate s-a efectuat aproximativ sincron, 
din dispoziția Îngerilor, Heruvimilor și Serafimilor, adică a Logosurilor 
mici, către principalele civilizații care deja atinseseră un nivel evolutiv 
ce interacționa cu Planul Spiritual. Dacă ar fi să ne referim la partea 

noastră de Univers, la galaxia noastră — Calea Lactee, și în mod special 
la brațul sudic, unde este poziționat sistemul nostru solar, putem afirma 
că în această zonă de galaxie există mii de civilizaţii foarte evoluate, 
care au aplicat principiile derivate cu milioane de ani în urmă, ajungând 
acum, când citiți aceste rânduri, la o adevărată magie prin intermediul 
căreia folosesc toate elementele existente ca materie și energie. Din acest 
punct de vedere, ne dăm seama că o mare parte din aceste civilizaţii, 
dacă nu chiar toate, au respectat, aplicat și propagat tot conţinutul 
informaţional al principiilor derivate la care m-am referit. Astfel, au 
reușit să contribuie la ridicarea şi dezvoltarea altor civilizaţii, aflate pe 
trepte mai joase de dezvoltare, asemenea civilizații evoluate impli- 
cându-se direct şi activ în toate acele procese de dezvoltare tehnologică, 
morală, științifică, spirituală, prin care lumile ajutate au reușit să 
depășească anumite etape dificile, cum este cea în care omenirea noastră 
se află în prezent. Să nu vă închipuiți că în alte lumi nu au existat şi nu 
există ceea ce noi ne-am obișnuit să numim „rău”, pentru că această 
noțiune de „rău”, în realitate, se raportează la elementul negativ, Yin, 
care trebuie să-și exercite acțiunea în combinație firească cu Yang, așa 
cum au fost generate de către Dumnezeu Creatorul Nemanifestat. La 
nivelul nostru terestru, datorită faptului că noi am uitat cele mai impor- 
tante elemente spirituale, ne-am obișnuit, de-a lungul mileniilor să 
înlocuim și astfel să confundăm negativul cu noțiunea de „rău”. Totuși, 
la nivel de civilizaţii galactice, în jurul zonei în care orbitează sistemul 
nostru solar trăiesc foarte multe civilizații, mult mai avansate decât noi. 
Unele deja se află pe nivele de existență tangente cu spiritualul, ori chiar 
pe acest palier de energii extrem de rafinate. De acolo au ajutat, în 
anumite perioade dificile ale omenirii noastre, prin sosirea unor 
mesageri care au avut misiunea de a reaminti și de a-i reînvăța pe oa- 
menii care se dovedeau receptivi, în privinţa celor spirituale. Asemenea 
inițiative au fost lansate, dacă mă pot exprima așa, la fiecare ciclu de 
2000 de ani și la începutul fiecărui ciclu de 12.000 de ani, adică la 
terminarea fiecărui tur zodiacal pe care sistemul solar îl efectua în 
Spaţiu, trecând prin dreptul tuturor constelațiilor aflate în spațiu. Ca 

urmare, din cele mai vechi timpuri, atât de vechi încât nici Atlantida nu 
se formase încă, pe Terra au fost aduse aceste principii derivate ale 
Legilor Universale, care puteau fi înțelese şi aplicate mult mai ușor 
decât Legile Universale. O asemenea inițiativă a fost coordonată de către 
spirite extrem de evoluate, care au primit misiunea de a instala pe Terra, 
pentru următoarea formă de viață inteligentă şi rațională ce urma să fie 
creată, aceste principii derivate, pe care respectivele ființe să le 
asimileze. Iniţiativa a aparținut, ca formă de punere în practică, unor 
entități extrem de evoluate ce sălăşluiau pe nivelul eteric al planetei 
Venus. Acest eveniment se petrecea în urmă cu aproximativ 100.000 de 
ani. 

După ce emisarii venusieni au poposit pe Terra, unde existau fiinţe 
umane relativ puţin avansate, datorită decăderii speciei în urma eveni- 
mentelor din Atlantida, principiile derivate au fost aplicate ca o învă- 
țătură menită să accelereze evoluţia acelor oameni primitivi ai Terrei, 
rezultați în urma unui experiment nu numai genetic, ci și spiritual, pe 
care Confederaţia Galactică îl demarase cu ocazia formării planetei 
Terra, ca lume ce într-un viitor anume avea să fie populată de mult mai 
multe ființe omenești. Astfel, datorită gradului relativ scăzut de rațiune 
şi înțelegere manifestat de oamenii acelor vremuri, aplicarea acestei în- 
vățături a rămas în amintirea moștenirii ereditare a speciei noastre ca 
mituri, mai mult sau mai puţin teribile, atât despre ceea ce era Binele, 
cât şi în privința a ceea ce era considerat „rău”. Cert este faptul că 
venusienii sunt cei care, din ordin Divin, au fondat pe Terra această 
lume care în prezent este denumită la fel — Shamballa. Nu ne ocupăm 
aici în mod special de Shamballa, dar trebuie spus că dinspre această 
lume către noi au venit anumite informaţii extraordinar de prețioase, 
prin intermediul unor tăblițe foarte, foarte vechi, construite dintr-un 
material care a rezistat vremurilor, astfel încât ele s-au putut păstra 
într-o stare destul de bună. Cu peste 2500 de ani în urmă, o mică 
grupare de Maeştri Spirituali, împreună cu discipolii lor, au primit ordin 
din Înalt, de la anumiţi Îngeri, să realizeze mai multe copii ale acestor 
tăblițe, şi asta nu pentru că acestea ar fi fost supuse erodării, ci pentru 

ca principiile derivate conținute în ele să poată fi răspândite într-o 
măsură mult mai mare. Se oferea posibilitatea, în acest mod, ca oamenii 
din timpurile de atunci să facă pași uriași în evoluția lor spirituală, 
sufletească și mentală. Peste secole și secole, conținutul tăblițelor 
respective a ajuns, destul de distorsionat, până la noi, sub forma em- 
pirică a celor 10 porunci, care sunt reflectarea palidă și lipsită de adevăr 
a informațiilor din tăblițele lăsate de emisarii Shamballei. Deci nu ar 
trebui să vă mire deloc faptul că enunțurile principiilor derivate sunt 
oarecum similare cu ceea ce veţi citi în acest capitol, însă este necesar 
să meditați la conținutul fiecărui fragment care descrie conţinutul 
informaţional spiritual al tăblițelor. Mai ales că puteţi realiza un studiu 
individual în urma lecturării enunțurilor, la care se vor adăuga, apoi, 
anumite explicaţii ce țin de Calea Spirituală a Evoluţiei, Cale ce conține 
paradoxuri, așa după cum veți citi ceva mai încolo. Este firesc să 
considerați asemenea lucruri drept paradoxuri, pentru că în realitate asta 
şi sunt. Paradoxuri pe care vi le dezvălui, pentru ca voi să puteți merge 
pe Cale mai ușor şi astfel să căpătați experiența necesară evoluției 
personale conform cu parametrii divini care se află în fiecare dintre voi, 
în stare latentă. Veţi observa pe parcursul prezentului capitol că toate 
formulele ce definesc Evoluţia Spirituală se leagă între ele în mod direct 
Studierea și aplicarea lor constituie un real deliciu intelectual și 
metafizic. 

Iată conţinutul enunțurilor, așa cum a fost inițial lăsat pe Terra: 

„Marea Cauză sau Principiul Director l-a văzut pe Fiul Său, 
Christ, omul perfect. El a spus: „Acesta este Domnul Dumnezeu, Legea 
Fiinţei Mele, căruia i-am dat stăpânire peste cer și pământ și peste tot 
ce este în ele. Și acest perfect Unul nu are nevoie să fie limitat de nici o 
concepție materială, căci Idealul Meu Perfect se ridică mai presus de 
orice limitare și are aceeași putere și stăpânire pe care o am Eu. Astfel, 
Eu vorbesc prin Domnul Dumnezeu al Fiinţei mele. 

Eu nu-ți dau nici o altă poruncă decât aceea că, dacă vei coopera 
cu Mine în Voința Creaţiei Divine, nu vei mai avea nevoie de nici o altă 
poruncă și nu vei mai pune chipuri cioplite mai presus de Mine sau de 

tine însuți. Astfel, nu vei mai apela la dumnezei imaginați, ci vei ști că 
tu ești Dumnezeul prin care Eu mă bucur și că ai aceeași stăpânire pe 
care o am Eu. Acum ridică-te la mine, Fiule, unește-te cu Mine, și Eu 
Sunt tu însuţi, și împreună suntem Dumnezeu. Trupul tău este Trupul lui 
Dumnezeu, cel ideal, care există și a existat înainte ca rasa umană să fi 
fost proiectată în formă. Este ființa omenirii, creația lui Dumnezeu. 
Toată omenirea, orice om are această formă și imagine perfectă dacă va 
accepta, doar, această imagine adevărată. Acesta este templul lui 
Dumnezeu, care aparține omului și este pe de-a-ntregul pentru om. 

Este bine să nu-ți faci nici un chip cioplit și nici o imagine a ceea 
ce este în cer sau pe pământ sau în apele pământului. 

Este bine să nu modelezi nici o substanță în vreo imagine sau 
vreun idol, căci toată substanța creatoare se află la dispoziția ta, din 
abundență. 

Este bine să nu te închini în fața nici unui lucru creat de tine, și 
nici nu-i vei Sluji, şi astfel nici un lucru nu va fi gelos, și nu va exista 
nici un păcat și nici o nedreptate, care să se răsfrângă asupra ta și a 
copiilor tăi din orice generaţie. Căci vei veghea, privind mereu atent la 
cauză și, de aceea, idealul acelei cauze nu se va diminua. Astfel vei da 
dovadă de aceeași iubire pe care o manifest Eu pentru tine. 

Este bine să onorezi această Cauză — Principiu Director, ştiind că 
este Tatăl şi Mama ta, și zilele tale vor fi mai multe decât firele de nisip 
de pe plaja mării, care sunt nenumărate. 

Este bine să nu dorești să rănești, să distrugi sau să ucizi, căci 
creaturile sunt creațiile tale, sunt fiii tăi, fraţii tăi, şi îi vei iubi aşa cum 
te iubesc Eu pe tine. 

Este bine să nu comiţi adulter, căci orice lucru pe care îl vei face 
altora, îl vei face de fapt tatălui tău, mamei tale, fratelui tău, surorii tale 
sau celor iubiți de tine, căci ei sunt iubiţi de către Cauză la fel cum te 
iubește Cauza pe tine. 

Este bine să nu furi, căci dacă faci aceasta, furi de la Cauză, și 
furând de la Cauză, furi de la tine însuţi. 

Este bine să nu depui falsă mărturie împotriva nici unei creaţii, 
căci dacă faci asta, depui mărturie împotriva Cauzei, care ești tu însuţi. 

Este bine să nu râvnești la nici un lucru, căci dacă faci asta, 
râvnești numai la Cauza care ești tu însuţi. Menţinându-te unit cu 
Cauza, ai mereu ceea ce este perfect și este cu adevărat al tău. 

Este bine să nu-ți făurești chipuri din aur sau argint, ca să le 
slujești ci, văzându-te pe tine însuţi identificat cu toate lucrurile pure, 
vei fi totdeauna pur. 

Atunci nu te vei teme, căci nici un Dumnezeu, în afară de tine 
însuți, nu va veni să te judece. Căci vei ști că ea, Cauza, nu personală, 
ci impersonală, este pentru toți și îi cuprinde în întregime pe toți. Apoi, 
vei ridica un altar, și pe altarul acela vei aprinde și vei păstra mereu viu 
Focul Nemuritor, nu cel al zeilor, ci al Principiului Director care este 
Dumnezeu. Te vei percepe pe tine însuţi, Christul — Fiul — Spiritul, cel 
perfect, singurul născut din Adevăratul Principiu, Adevărata Cauză. 

Știind pe deplin aceasta, poți exprima cuvântul (Dumnezeu sau 
AUM) și cuvântul devine vizibil, materializându-se. Eşti creativ şi eşti 
Creatorul, de jur împrejur, deasupra, dedesubt, în interior, Una cu 
Divinul Principiu Director — Cauză —Dumnezeu. Cerurile ascultă de 
vocea lui Dumnezeu, vocea liniștită a lui Dumnezeu vorbind prin om. 
Astfel, când vorbește omul, Dumnezeu vorbește.” 

Iată aşadar enunțurile principiilor derivate, care sunt active în orice 
moment al vieţii noastre. Apare o întrebare care poate atrage alte intenții 
iscoditoare, legate de semnificaţiile principiilor derivate. Și anume: are 
legătură conţinutul acestor principii derivate, ca structură informa- 
țională, cu cele patru stări ale fiinţei umane? Şi mai mult decât atât, 
există o conexiune directă între undele specifice omului și acțiunea 
principiilor derivate? Sigur că există, iar reciprocitatea între cele trei 
categorii, dacă le pot numi astfel, este sincronă, în sensul că atât undele, 
cât și cele patru nivele determină în ființa umană acele reacții complexe, 
care duc la modele comportamentale variate. Să luăm un singur 
exemplu. Un om intenționează să demareze propria evoluţie spirituală. 
Ce are de făcut în această privință? Să explic pe baza modelului 

interrelațional, luând-o de la nivelul de Sus, al Spiritului, deci al 
Supraconștientului. Aici acționează, după cum spuneam, undele Omega. 
Din punct de vedere al primelor enunțuri, înțelegem că omul este însuși 
Cauza — Dumnezeu, Principiul Unic, caracterizat de undele Gamma. În 
altă ordine de idei, Cauza care se află în om, în lumea sa interioară, își 
sprijină acțiunea pe radiația extrem de înaltă a undelor Gamma, acestea, 
prin Inteligența Infinită a Cauzei dând naștere la radiația undelor 
Omega. Astfel, Inteligența Infinită modelează, prin intermediul undelor 
Gamma, acest model al Christului — Spiritul, compus în mod inteligent 
dintr-o matrice a radiaţiilor Omega, născute din radiațiile Gamma. 
Repet, nu este vorba despre acele radiații numite raze Gamma desco- 
perite în fizica modernă, ci de suportul subtil spiritual aflat la baza 
radiațiilor Gamma. Este evident că, odată ajunși în acest punct, ne 
întrebăm: cum se manifestă radiațiile Gamma, prin cele Omega, deci pe 
nivel spiritual Supraconștient, raportat la cele patru Elemente Primor- 
diale? O astfel de întrebare este perfect logică, deoarece am spus că în 
întinderea Universurilor ce alcătuiesc Marele Univers trăiesc civilizații 
care au ales un sens al evoluției axat pe acțiunea unuia sau altuia dintre 
cele patru Elemente Primordiale. Să luăm modelul unei ființe dintr-o 
civilizație care a urmat sensul elementului Apă, ce caracterizează 
Subconştientul. Ce putem spune despre evoluţia unei astfel de fiinţe și 
în general, despre acea civilizație? Ei bine, modelul care este cel mai 
activ în interiorul respectivei rase stelare este cel care realizează direct 
conexiunea între nivelul Supraconștientului și cel al Subconștientului. 
Cu alte cuvinte, viața acelor ființe se desfășoară preponderent în două 
stări: cea de supraluciditate și cea de profunzime a lucidităţii. Desigur, 
faptul că nu le caracterizează stările de Conștienţă și Inconștiență, asta 
nu înseamnă că aceste două nivele lipsesc din alcătuirea unor asemenea 
fiinţe, ci pur și simplu ele nu manifestă acţiuni pe nivelele Conștient și 
Inconştient. Mai rămâne de realizat legătura cu elementul Apă, şi aici 
interpretarea devine relativ clară. Asemenea entități trăind doar pe 
nivelele Supraconștientului și Subconștientului, rezultă că existența lor 
are următoarele aspecte: pe nivelul Supraconştientului — radiațiile 

Omega, acțiunile acestor ființe sunt limpezi precum apa izvorului de 
munte, în timp ce pe nivelul Subconștientului — radiaţiile Delta, 
informaţiile rezultate în starea de supraluciditate se sedimentează și 
devin de nepătruns, din afară, precum adâncul mărilor și oceanelor. 
Altfel spus, tot ceea ce trăiesc fiinţele menţionate, în starea supralucidă, 
trece direct în Subconştientul lor. Acest proces ocolește, după cum v-aţi 
dat seama, starea undelor Beta, responsabile de starea Conștientă și de 
Decizie, ceea ce face ca entităţile respective să nu aibă nevoie de 
mecanismul Conștientului, prin care se iau decizii. Fiinţele trăiesc în 
Supraconștiență și tot ce vine de la acest nivel trece direct în 
Subconștient. Având formată o imagine despre structura altor ființe, 
` înţelegem că în Univers există civilizaţii ai căror membri dețin puteri 
spirituale foarte mari. În ceea ce ne priveşte, pot afirma că nivelul nostru 
Conștient este un instrument cu două semnificaţii simultan. În primul 
rând este posibilitatea noastră cu ajutorul căreia înțelegem ce anume 
suntem și ce facem, iar în al doilea rând, Conștientul reprezintă, pentru 
noi ca specie inteligentă, un factor care ne blochează propriile capacități 
spirituale. Și când spun asta mă refer la faptul că dacă nu am fi fost 
înzestrați cu acest nivel Conștient, noi ne-am fi dat oare seama de 
acțiunile întreprinse de-a lungul istoriei omenirii? Și am fi fost noi în 
măsură să prevenim toate evenimentele rele, la nivel mondial, dat fiind 
faptul că civilizația noastră a fost mereu influențată de acel Arhanghel 
— Înger decăzut? De aceea, acei Arhangheli care sunt responsabili 
pentru lumile Căii Lactee, deci şi pentru a noastră, au decis ca Homo 
Sapiens să fie dotat, în această fază evolutivă, cu nivelul Conștient — 
care are directă legătură cu înțelegerea și experimentarea lucrurilor 
fizice. Şi noi, oamenii, avem puteri spirituale, precum ați citit în 
enunțurile principiilor derivate, dar pentru că încă nu am învățat cum să 
le folosim doar în sens strict benefic, ni s-a pus în propria alcătuire 
Conștientul care, în altă ordine de idei, nu poate acționa decât în 
corelaţie cu Liberul Arbitru. Conştientul înseamnă nivelul la care se ia 
o Decizie, în stare conștientă, lucidă, iar acest lucru înseamnă 
posibilitatea de a decide, de a alege, aspect al manifestării Liberului 

Arbitru. Desigur, „instalarea” Liberului Arbitru în privinţa rasei noastre 
era un lucru extrem de necesar deoarece, cu toate măsurile și elementele 
de siguranță, am constatat că tot au avut loc două mari Războaie 
Mondiale, ca să nu mai vorbesc despre toate celelalte conflicte, mai mici 
sau mai mari, care s-au petrecut în istoria civilizației umane. Este, oare, 
Liberul Arbitru, totuși, un element esenţial pentru evoluția noastră, ca 
specie cunoscută ca rebelă pe scena Căii Lactee? Răspunsul poate fi 
unul singur și are un conținut afirmativ, care prin însăși natura sa indică 
interdicția de a evolua în alt mod. În realitate, Liberul Arbitru are o 
semnificaţie deosebită, iar funcția sa este alcătuită din Voinţă și Decizie, 
aşa că fiecare ființă umană Decide prin Voința sa și Vrea prin Decizia 
luată. Știau, oare, Logosurile Căii Lactee, de la nivelele majore ale 
galaxiei, că într-o zi va apare o civilizație ca a noastră care, la un 
moment dat, va răspândi către alte sisteme stelare și galactice atâta 
vibrație negativă încât vor fi luate măsuri speciale din partea 
Confederaţiei Intergalactice? Bineînţeles! Nimic nu este lăsat la voia 
întâmplării, însă apariția rasei noastre a fost și este, încă, un examen 
pentru Logosurile însărcinate cu supravegherea civilizației Homo 
Sapiens. Dar să nu divagăm prea mult. 

Pentru celelalte modele de civilizații puteţi realiza voi înșivă 
combinaţiile necesare, astfel înțelegând de o manieră mult extinsă ce fel 
de civilizaţii există în Universul nostru și în altele. Să continuăm cu ceea 
ce am numit „Paradoxurile Existenţei”. Spuneam că paradox înseamnă 
tot ceea ce se află dincolo de cunoaștere. Mă refer la cunoașterea 
acumulată prin mijloacele terestre, ale științei moderne, aceasta fiind în 
realitate continuatoarea rudimentului ce se născuse în obscura perioadă 
a Evului Mediu, când cunoașterea era blamată în fel și chip. Desigur că 
prin intermediul științei moderne s-au realizat foarte multe descoperiri, 
însă nu este suficient, pentru că omul și-a dat seama că mai există ceva, 
dincolo de aspectul dens al materiei. Ceva care i-a incitat ființa 
interioară într-atât de mult, încât acum manifestă tendința de a asalta, 
practic, acest domeniu al așa-zisului nevăzut, care este considerat astfel 
deoarece specialiștii din diversele domenii ale științei moderne încă nu 

au reușit să inventeze aparatura necesară pentru a vedea actualul 
„nevăzut”. Pașii necesari şi preliminari au fost făcuţi, însă este prematur 
a emite un verdict, atâta timp cât particulele subcuantice sunt acceptate 
teoretic, fiind sarcina oamenilor de știință de a le demonstra existența 
veridică, în baza unor cercetări şi rezultate concrete. Însă, așa cum s-a 
întâmplat întotdeauna, aceeași Știința Spirituală vine și oferă aceste 
informaţii care, pentru moment, lipsesc din băncile de date ale ştiinţei 
moderne. Este extrem de important, mai ales în perioada actuală a 
omenirii, ca oamenii să aibă din nou acces la Cunoaștere, în acest fel 
deschizându-se iarăși Calea Evoluţiei Spirituale atât la nivel individual, 
cât şi la nivel general. Cunoașterea cuprinde trei etape majore, care 
implică anumite procese de conștientizare. Cele trei etape sunt — Desco- 
perirea de Sine, Cunoașterea de Sine şi Realizarea de Sine. Fiecare 
dintre ele conţin modalități specifice și elemente concrete de punere în 
practică a informaţiilor spirituale. Ca o scurtă menţiune, se poate spune 
că cele trei faze sunt conectate cu cele trei nivele importante ale ființei 
noastre: Subconștientul, Conștientul şi Supraconştientul, Inconștientul 
care reprezintă starea de stagnare neavând un rol remarcabil în 
succesiunea acestor trei Trepte ale Căii Evoluţiei. În analogia prezentă 
nu luăm în discuţie cele Patru Elemente Primordiale, pentru că dezvol- 
tarea unei asemenea scheme ar fi prea mare, ocupând spațiu excesiv în 
acest capitol, dar pot spune că pentru fiecare dintre cele trei Trepte și 
nivele, includerea celor Patru Elemente Primordiale este necesară, 
deoarece Evoluția concretă se poate realiza numai prin folosirea 
echilibrată a Focului, Apei, Aerului și Pământului din ființa proprie. 
Voi continua cu un adevărat paradox al Existenţei, pe care 
majoritatea Maeștrilor Spirituali ai omenirii au încercat să-l redea cât 
mai pe înțelesul discipolilor. Acest paradox este legat de dualitatea de- 
rivată din cele două stări — A FI și/ sau A NU FI. De fapt, se poate spune 
că dualitatea implică ambele stări, căci precum afirmă axioma spirituală 
fundamentală, și paradoxală totodată, Dumnezeu ESTE şi în același 
timp NU ESTE. Despre această dualitate existentă la nivelul întregului 
Univers am explicat într-o oarecare măsură în capitolele anterioare, de 

aceea consider că, cel puţin la nivel teoretic, înțelegeți un astfel de 
mecanism. Starea de A FI şi A NU FI se leagă, în mod indubitabil, atât 
de Legea Karmei, cât și de Legea Cauzei și a Efectului. Cele ce urmează 
să le citiți este foarte necesar să le stocați în compartimentul vostru inte- 
lectual, zonă a mentalului vostru unde veţi realiza toate operaţiunile de 
rigoare pentru a desluși tâlcul și sensul explicaţiilor pe care le veţi ana- 
liza în continuare. În zona Orientului Îndepărtat, mai precis în arealul 
indo-tibetan, Yoga reprezintă Calea Evoluţiei pentru milioane de 
indivizi, ce-și dedică viaţa acestei căutări a lui Dumnezeu. În traducere 
relativ liberă, Yoga semnifică Uniunea cu Unul, deci cu Dumnezeu 
Principiul Unic. Altfel spus, contopirea cu Cauza despre care aţi citit 
ceva mai înainte. După cum știți din alte lecturi, există mai multe tipuri 
de Yoga, ceea ce ne duce cu gândul la similitudinea cu preceptele 
spirituale creștine, care spun că multe sunt Căile Domnului. Așa și este! 
Aceste căi există tocmai datorită faptului că oamenii sunt, la rândul lor, 
de mai multe feluri, şi atunci putem conchide, în această privință, că 
pentru fiecare asemenea categorie, se aplică un tip de Yoga. Dar, în 
final, toate duc spre același punct, unde converg la un moment dat — 
Dumnezeu. Un aspect extrem de interesant, în privința unor astfel de căi 
Yoga, îl reprezintă acela că în timp ce toate școlile de Yoga vorbesc 
despre calea și metoda proprie, în nici una dintre ele nu s-a abordat acea 
Yoga care se află la temelia oricărei școli yoghine. Mă refer în mod 
deosebit la acea Yoga a Faptei, ce derivă din însăși Legea Karmei și din 
Legea Cauzei și a Efectului. Ca un foarte scurt preludiu la ceea ce 
urmează, totul pleacă de la starea de A FI și cea de A NU FI. Altfel spus, 
de la starea de Manifestare și cea de Nemanifestare. Paradoxul constă 
în Realitatea că cele două stări coexistă simultan. Şi veţi vedea de ce. 
Dacă vorbim despre Yoga, trebuie să o abordăm cu toată serio- 
zitatea, dincolo de aspectele sale degenerative, cauzate de către tot felul 
de așa-ziși guru occidentali, din arealul euro-american. Ca o foarte 
scurtă paranteză, instructorii din Occident (căci nu am cum să-i 
consider Maeștri de Yoga) au preluat doar aspectul intelectual al acestei 
discipline orientale, în realitate fiind foarte departe de adevăratul statut 

al autenticului Maestru de Yoga. Această disciplină spirituală, pe care o 
pot considera chiar o știință spirituală, își are rădăcinile într-un text 
extrem de vechi, numit Bhagavad Gita, o culegere de texte spirituale ale 
căror origini se pierd în negura mileniilor de dinainte de Atlantida. 
Adevărul este că Yoga, așa cum se prezintă ca un sistem de discipline 
spirituale, a fost adusă pe Terra, precum am explicat într-un paragraf 
anterior. Ca urmare, trebuie să fie considerată nu doar o disciplină a 
planetei noastre, şi nici doar a sistemului solar, ci este o știință cu ca- 
racter universal, deoarece este valabilă, în baza principiilor sale, pentru 
orice civilizație din Univers. Și asta pentru că Yoga conține meca- 
nismele principiilor derivate și ale Legilor Universale, pe care vi le-am 
expus ceva mai înainte. Din acest punct de vedere, textele din Bhagavad 
Gita au fost scrise la îndemnul unor entități din afara lumii noastre, iar 
cei care au contribuit la alcătuirea și redarea unor asemenea informaţii 
au fost persoane spirituale, considerate eroi sau Maeștri Spirituali. Yoga 
a ținut seama întotdeauna de cele două”Forţe Contrarii și Comple- 
mentare, Yin și Yang, prezente în orice fenomen, stare și ființă din 
Univers. De aceea, Yoga nu poate fi abordată chiar așa de ușor cum își 
închipuie unii sau alții. Perspectiva descifrării disciplinei Yoga implică 
o analiză simplă, inițial, dar care se transformă, pe parcurs, într-un 
adevărat tratat spiritual. Desigur, în acest capitol voi reda numai partea 
ei relativ simplă, componentele sale extinse, ca asocieri de idei și de 
principii urmând să le faceți fiecare dintre voi, pe baza priceperii proprii 
şi a informaţiilor conţinute în prezenta carte. Totul pornește de la 
dualitatea Yang — Yin, ori altfel spus, de la combinaţia acestor două 
Forțe. Yang reprezintă Partea Luminoasă, Principiul Activ care deter- 
mină întotdeauna Mișcarea, fiind asociat cu Polaritatea Pozitivă și cu 
Puterea. Yin este echivalentul Părţii Întunecate, determinând Schim- 
barea, fiind Principiul Pasiv care acceptă prin Supunere și astfel schim- 
bând ceea ce aduce Mișcarea. În același timp, este Polaritatea Negativă. 
Dacă vom considera Forţa Yang drept starea de A FI, iar Forța Yin, prin 
analogie, drept starea de A NU FI, atunci avem un model ce constituie 
însuși „motorul” Universului. Yang creează mereu, dar asta se întâmplă 

tocmai pentru a-i oferi părții Yin posibilitatea de a-și exercita valoarea, 
efectuând un proces exact invers, distrugând sau transformând tot ceea 
ce Yang creează. Se înțelege că acest proces nu se produce imediat ce 
un lucru este creat, ci în timp, după multe combinaţii ale celor două 
Forțe, în interiorul unui fenomen sau al unei ființe. Privind lucrurile 
dintr-un astfel de unghi, ne dăm seama că nașterea și moartea 
individului uman, ca de altfel a oricărei entități raționale, reprezintă un 
proces început de Yang și finalizat de Yin. Nașterea este determinată de 
Forța Yang, iar moartea este generată de Forţa Yin. Vom discuta în 
capitolul următor despre un asemenea proces extrem de interesant. 
Acum ne ocupăm doar de cele două Stări ale Existenţei, care generează 
prin ele însele un adevărat paradox. Să încercăm să-l descifrăm pornind 
de la raționamente simple, dar cu duble semnificaţii. Mai întâi să parcur- 
gem raționamentele logice ale Stării de A FI, fie și într-o modalitate 
succintă, apoi voi trece la prezentarea Stării de A NU FI, pentru ca 
într-o succesiune deloc întâmplătoare, prin paralelism, să vedeţi atât 
combinaţia, cât şi complementaritatea celor două Stări ale Existenţei 
proprii. Vă recomand multă atenţie la cele ce urmează să citiți, pentru a 
nu pierde firul logic al explicațiilor și pentru a nu vă încurca în propriile 
raționamente. 

Forța Yang este considerată, precum am mai spus, Mişcarea și 
Puterea, deci în altă ordine de idei putem spune că Yang este elementul 
ce oferă posibilitatea de A EXISTA, deci de A FI. Reprezentând Forța 
de Coeziune, prin însăși Puterea pe care o conţine, Yang determină la 
nivelul oricărei ființe inteligente și raționale un principiu pozitiv, care 
poate fi enunțat în modul următor — „EȘTI CEEA CE EŞTI”, unde 
„CEEA CE EŞTI” semnifică adevărata stare prin care exişti în lumea în 
care îţi desfășori viața. „EȘTI CEEA CE EȘTI” implică noțiunea Ade- 
vărului, și din punct de vedere al Realităţii, se poate spune că ești spirit. 
„EȘTI CEEA CE EȘTI” adică Spirit. În paralel și în mod sincron, tre- 
cem la cealaltă Stare, aceea de A NU FI, a cărei cauză o aflăm în Forţa 
Yin. Aceasta aduce cu ea următorul enunţ: „EȘTI CEEA CE NU EȘTI”, 
ce vă poate deruta într-o anumită măsură. Pentru a face puţină lumină 

în această dilemă, pot să vă spun că „A FI CEEA CE NU EȘTI” se re- 
feră în mod direct la contrapartea spiritului. Căci „CEEA CE NU EȘTI” 
desemnează în mod cert cealaltă stare de existență a ființei, care se află 
în afara spiritului și în același timp este proiecția spiritului. Deci „EȘTI 
CEEA CE NU EȘTI” ca spirit, și eşti în calitate de proiecție a spiritului 
în plan tridimensional. Cu alte cuvinte se poate spune că definiția 
„CEEA CE NU EȘTI” face referire la corpul fizic, considerat proiecția 
spiritului în lumea de materie condensată. „CEEA CE NU EȘTI” 
nicidecum nu determină o anulare a unui element sau a altui element din 
componența ființei umane, ci indică a doua componentă necesară pentru 
ca entitatea să poată să se manifeste în lumea în care a ales să trăiască, 
pentru a-și îmbogăţi experienţa spirituală. Combinând cele două Forțe, 
în principalele lor aspecte, putem observa că la nivel existențial fiecare 
dintre noi ESTE ŞI NU ESTE, în primul rând, iar în al doilea rând, 
ESTE CEEA CE ESTE, dar ESTE ȘI CEEA CE NU ESTE. Aici nu este 
vorba de un mecanism care ar determina excluderea reciprocă a celor 
două Forțe, ci avem de-a face cu un proces combinativ al aspectului 
complementar, născut din ceea ce este fiecare entitate în Realitate — 
Monada. Aceasta are în compunerea sa cele două Forțe. Misterul relativ 
legat de existența Monadei este ușor de înțeles. Monada „ESTE CEEA 
CE ESTE ŞI ESTE CEEA CE NU ESTE”, deoarece își sprijină exis- 
tența pe Principiul Unic, acesta manifestându-se prin intermediul spiri- 
tului și al corpului fizic. În altă ordine de idei, Monada este Spirit, dar 
este și non-spirit, adică organismul fizic. De ce trebuie să fie „CEEA 
CE NU ESTE”? Pentru că „CEEA CE NU ESTE” reprezintă o stare în 
afara nivelului pe care spiritul există, deci pe alt nivel de vibraţie, cu 
mult mai scăzut. Dar lucrurile nu se opresc aici și veți avea posibilitatea 
să observați cum ele devin complexe din momentul în care cele două 
Forțe capătă conotații mult mai extinse. Abordarea prin prisma dualității 
„EȘTI CEEA CE EȘTI” și „EŞTI CEEA CE NU EŞTI” am realizat-o 
luând în considerare doar partea Yang și partea Yin, fără acele 
puncte-—Sursă, care sunt incluse în fiecare dintre cele două Forțe. Acum 
lucrurile par a deveni ceva mai complicate și este necesară o sporire a 

atenţiei, pentru a pricepe logica mecanismului. Forța Yang simbolizează 
elementul Tare, iar Forța Yin — elementul Moale. Se spune că, în 
conformitate cu unele precepte Yoga, Tarele stăpânește Moalele întot- 
deauna. Dar paradoxul constă în faptul că și Moalele poate stăpâni 
Tarele, în cazul în care permite elementului Tare să se manifeste. Un 
astfel de principiu paradoxal este perfect valabil în artele marțiale, de 
exemplu, unde principala axiomă sună așa — „Să-ţi învingi adversarul 
cu propriile-i arme”. Este evident că un astfel de paradox se manifestă 
în permanenţă, dar noi nu-l mai observăm. Mai simplu spus, un om se 
poate manifesta cu duritate, adică Tare, doar dacă altul îi permite acest 
lucru. Reciprocitatea poate fi considerată în următorul mod — dacă cel 
Tare se manifestă Tare, îi permite în acest mod celui Moale să se 
manifeste Moale, căci dacă cel Tare nu s-ar manifesta Tare, atunci cel 
Moale trebuie să reacționeze, prin mecanismul dualității, prin a se 
manifesta Tare, căci există doar două stări, Moale şi Tare. Desigur, 
nuanțele vor exista întotdeauna în cadrul unor asemenea manifestări, în 
sensul de „mai Tare” sau „mai Moale”. Și totuși, simetria aceasta com- 
plementară și paradoxală în același timp, aduce în manifestare un alt 
nivel de percepere a Monadei. Yang cu punct — sursă Yin, Yin cu punct 
— sursă Yang. Fiecare dintre cele două stăpânește o parte din cealaltă, 
mecanismul având o dualitate complementară excepțională, dacă o 
raportăm la filozofia spirituală cu ajutorul căreia putem înțelege misterul 
unui asemenea proces existențial (informaţii extinse despre cele două 
Forțe, Yang și Yin, ca elemente și părți, citiţi în capitolul 8) - 

Este cât se poate de evident că un asemenea mecanism al propriei 
ființe implică menţinerea unui control destul de riguros, ceea ce face ca 
pentru omul obișnuit să pară o adevărată corvoadă, deoarece stilul de 
viață modern a cam exclus astfel de practici subtile. Dar nimic nu este 
imposibil, atunci când ne raportăm la Dumnezeu. Dacă ar fi să ne 
raportăm la enunțurile prezente în Yoga Faptei, ne dăm seama că este 
mai bine să faci, decât să nu faci. Căci nefăcând, de unde știm noi că 
rezultatele pasivităţii noastre sunt bune? Mai bine să facem, și să facem 
corect, și atunci vom culege roadele faptelor noastre. Desigur, din 

perspectiva filosofiei Yang — Yin, cu cele două surse de semn contrar, 
putem să trăim viaţa de o manieră extraordinară, având perioade când 
putem să ne manifestăm prin intermediul părții Tari, și perioade când 
putem să avem atitudini în baza elementului Moale. La un astfel de stil 
de viață poate contribui, într-o măsură copleșitoare, astrologia, care ne 
arată când putem fi Tari, și când avem posibilitatea de a fi Moale. În altă 
ordine de idei, acest mecanism dual, care determină CEEA CE EȘTI şi 
CEEA CE NU EȘTI, poate fi aplicat de către oricare dintre voi, cei care 
citiți această carte, bineînțeles cu multă atenție, pentru că discer- 
nământul este absolut necesar. Văzute prin prisma omului obișnuit, 
lucrurile nu sunt chiar uşor de înțeles, că poți fi CEEA CE EȘTI şi 
CEEA CE NU EȘTI, în același timp, în același loc, în același moment. 
Paradoxul acesta este — că omul ESTE și NU ESTE, că la exterior apare 
ca fiind activ, ceea ce determină înțelegerea faptului că la interior este 
pasiv. Însă natura reală a ființelor de oriunde din Univers este 
următoarea — partea Interiorului, care este Pasivă, conţine sursa — punct 
Yang, ceea ce înseamnă că Lumea Interioară proprie trebuie să fie 
activă, în timp ce partea Exteriorului, care este Activă prin corpul fizic, 
este caracterizată de sursa — punct Yin, iar acest lucru a imprimat o Lege 
— omul nu trebuie să muncească fizic, pentru că el poate proiecta totul 
din interiorul său către exterior. Acest lucru minunat l-au afirmat toți 
Maeștrii Spirituali ai omenirii de pe Terra, dar și din alte lumi cu mult 
mai evoluate. De ce s-a ajuns astăzi ca miliarde de oameni să depună 
muncă fizică? Pentru că omul nu numai că a uitat de această Lege, dar 
a și încălcat-o, aplecând urechea la „sfaturile binevoitoare” ale acelui 
Arhanghel despre care spuneam că a decăzut din stadiul său divin, 
tocmai pentru că a incitat la nesupunere față de Legile Divine și față de 
Dumnezeu, şi care în ultimele milenii a construit ceea ce se numește 
rețeaua Illuminaţilor, care permanent a păcălit omenirea cu tot felul de 
lucruri. Însăși existența acestui Arhanghel creat de Arhanghelii Pri- 
mordiali este un paradox. Ne putem întreba: dacă Primordialii au 
co-creat împreună cu Dumnezeu, şi Arhanghelul decăzut ar putea fi 

considerat un fel de „eșec” al lor, atunci creația Divină este perfectă sau 
imperfectă? Am putea considera că însăși posibilitatea de a-i oferi 
Arhanghelului decăzut șansa de a alege, reprezintă Perfecțiunea — prin 
Liberul Arbitru. Era necesară decăderea acestui Arhanghel? Nu neapă- 
rat, însă doar aşa Dumnezeu putea dovedi tuturor ființelor Universului 
că fără contrarii, chiar la nivel de Univers, formele întregii Creaţii nu 
aveau oportunitatea de a evolua, în eventuala lipsă a unui punct de reper, 
de polaritate contrarie, așa cum a devenit în cele din urmă Arhanghelul 
decăzut. Apare logic faptul că Dumnezeu avea acest plan perfect încă 
înainte de a-i crea pe cei patru Arhangheli Primordiali, și că El pre- 
văzuse şi chiar dorise crearea unui astfel de Arhanghel care să se re- 
volte, la un moment dat, căci numai în urma unei asemenea situații avea 
ocazia Inteligența Infinită să demonstreze tuturor ființelor Universului 
că a devia de la Calea Sa este cea mai gravă eroare ce poate fi comisă 
vreodată. Și era mai mult decât necesar să se revolte o entitate cu rang 
relativ înalt, în Univers, pentru a atrage atenţia, căci dacă s-ar fi revoltat 
o entitate de mai mică importanță, marea majoritate a Marilor Entități 
ale Universului nu ar fi considerat respectiva revoltă semnificativă. Dar 
așa, prin Arhanghelul numit pe atunci Lucifer — adică El Kha Fha Ra 
(căci Arhanghelii mai sunt numiţi și Elohimi), “Sufletul Purtător al 
Luminii”, Dumnezeu a făcut în așa fel ca să existe un „punct de reper” 
în evoluția marii majorități a lumilor acestui Univers, demonstrând că 
dacă o entitate se abate de la Calea Adevărului, prin înțelegerea greşită 
a Binelui, va ajunge lipsită de orice sprijin divin, exilată de ea însăși 
departe de Adevăr, captivă în propria suferință. Este un lucru foarte clar 
că extrem de multe lumi ale Universului, printre care și cea a Terrei, au 
avut posibilitatea de a trage multe învățăminte de pe urma unei astfel de 
revolte, chiar dacă, de exemplu, pe planeta noastră răul a găsit teren 
propice de manifestare a variantei eronate a Binelui. Răul este răstăl- 
măcirea Binelui. Consecința, cel puţin în partea noastră de Univers și de 
galaxie, a fost aceea că în sistemul nostru solar, civilizațiile care s-au 
succedat pe Terra au fost influențate negativ de Arhanghelul decăzut și 

de cei care i-au „îmbrățișat” mentalitatea de separatist. De aceea, la ora 
actuală, omenirea ESTE CEEA CE NU AR TREBUI SĂ FIE, și NU 
ESTE CEEA CE AR TREBUI SĂ FIE. Paradox curat, așa-—? 

Din acele vremuri de revoltă, răul a fost alungat, exilat, tocmai în 
partea de Univers în care sistemul nostru solar își manifestă existența. 
Și amprenta sa a fost pusă pe multe lumi, similare cu a noastră, care fie 
au dispărut prin autodistrugere sau decadență, fie au supravieţuit, 
ascultând vocea înțeleaptă a raselor galactice mult mai bătrâne, deși erau 
tinere ca vârstă în Univers. Cel puţin în privința civilizației noastre 
actuale, este mai mult decât evident că plătim tribut, datorită celor care 
au aderat la rău, pentru că strămoșii au fost trădaţi chiar de unii dintre 
ei şi peste milenii, noi am moștenit viziunea dualistă a Binelui și răului. 
Iar asta a determinat în timp apariţia uitării că suntem Spirit, în primul 
rând, și abia apoi suntem fiinţe fizice. În al doilea rând, viziunea dualistă 
perpetuată de-a lungul miilor de generații a generat decadența morală a 
civilizației umane, astfel încât s-a ajuns astăzi să se stocheze imense 
cantități de produse, doar pentru a nu fi împărțite frățește celor care au 
mai puţin sau nu au deloc. Toate resursele și bogățiile produse de om 
trebuie împărțite în mod echitabil, în acest fel discrepanțele fiind 
înlăturate treptat și întreaga omenire având șansa de a trăi în prosperitate 
și pace. Căci unde sunt popoare sărace, există și lipsa păcii, deoarece 
săracii visează la ceea ce au bogaţii. Sărăcia împinge la revoltă, pentru 
că săracul vede că cel care are nu vrea să împartă cu el Este un 
paradox ! Și atâta vreme cât săracul va râvni la ceea ce are cel bogat, 
pace nu va fi în lumea noastră ! Pentru că și bogatul, deși se dă important 
şi sigur pe el, în sinea sa se teme ca nu cumva săracul să devină un hoț 
şi să-i fure din avere. Dar, așa cum spuneam ceva mai înainte, dacă un 
om râvnește la ce are altul, râvneşte la Cauză, adică la el însuși și se 
autoamăgește, se îndepărtează de Dumnezeu, deși El este în om. Este un 
alt paradox ! Cine oare întreține asemenea paradoxuri ale existenţei pe 
planeta noastră? Întunericul și servanţii săi, Lucifer şi Illuminaţii, cărora 
Dumnezeu le-a permis să amăgească omenirea, până când oamenii 
acestei lumi se vor trezi din visul pe care ei înşişi l-au creat şi acceptat. 

Se pare că Dumnezeu a decis în privința omenirii Terrei că altfel decât 
prin suferință nu se poate ajunge la Adevăr! De aceea a permis răului 
să se infiltreze în lumea acestei planete, pentru ca oamenii să aibă 
întotdeauna, în viziunea lor dualistă, un punct de reper pentru a-L căuta 
pe Dumnezeu. Este un Mare Paradox al vieții lui Homo Sapiens 
Sapiens, speculat de Arhanghelul decăzut, o joacă „de-a baba oarba”, 
dar... până când? După 2000 de ani de la sacrificiul lui lisus, Lecţia nu 
a fost învățată, oare? Chiar nimeni nu poate fi capabil să trăiască 
Adevărul, pentru a fi Liber? Nu a găsit nimeni Calea către Adevăr, până 
acum? Și Calea, unde este? Și ce este ea? Câţi au încercat și au căzut, 
ispitiți de iluziile întunericului? Câţi au încercat și au fost neantizați de 
către emisarii întunericului, dornici de a ţine omenirea în sclavie 
spirituală? Se pare că mereu și mereu, iar și iar, epopeea atât de zbuciu- 
mată a omenirii pare a se repeta, cu aceeași actori, pe scene diferite, în 
vremuri diferite... Un capitol se termină... un altul începe... Oare epo- 
peea eliberării Omului va lua sfârșit într-o zi? Oare degetul nevăzut al 
lui Dumnezeu va mai răbda să scrie şi să tot scrie o nesfârșită epopee, 
subminată de întunecaţi tocmai datorită lipsei de vigilență spirituală a 
omului, pe această planetă atât de frumoasă, de care întunecaţii își bat 
joc? Un început are întotdeauna un sfârșit! Aceasta-i Legea pentru 
pedeapsa celor întunecaţi, care denigrează în mod paradoxal creațiile 
Tatălui. Iar sfârșitul răului înseamnă începutul unui drum către Adevăr, 
înseamnă descoperirea Căilor Desăvârșirii, pe care se poate merge mână 
în mână, în deplină siguranţă, cu Dumnezeu. Dar reîntoarcerea în 
Lumină și Adevăr este anevoioasă, pentru că milenii la rând omenirea 
s-a complăcut în compromisuri cu întunecaţii, în încercarea de a 
supraviețui și a evolua. Este ca și cum ne-am fi rostogolit la vale de pe 
vârful Muntelui Luminii, iar acum trebuie să ne cățărăm din nou, să 
cucerim iarăși vârful acestui Munte, unde Dumnezeu ne aşteaptă. Și știm 
că urcușul este mult mai greu decât coborârea. Dar Dumnezeu Este 
întotdeauna Acolo pentru Noi! Magister dixit! 

CAPITOLUL V 
Căile desăvârşirii 


Evoluţia ființei umane a cunoscut etape de ascensiune, și etape de 
decadență, atât din punct de vedere moral, cât și biologic și spiritual. 
Odată cu cercetările științifice din domeniul atât de controversat al 
antropologiei, s-au descoperit foarte multe dovezi ale existenței speciei 
umane, încă din cele mai vechi timpuri. De exemplu, faimoasa Lucy, cu 
o vechime de aproximativ 2 milioane de ani, despre care se credea că 
reprezintă cel mai vechi artefact umanoid, s-a dovedit a fi, până la urmă, 
doar una din verigile lanțului evolutiv al rasei umane pe această planetă. 
Şi atunci, unde să căutăm originea omului? Şi încă o întrebare: este oare 
necesar să aflăm originea omului? Bineînţeles, atâta vreme cât 
afirmaţiile teoriei darwiniste nu stau deloc în picioare. Este mai mult 
decât necesar să știm despre originea noastră, pentru că altfel nu vom 
putea descoperi adevărul în legătură cu noi, ca ființe create de 
Dumnezeu. Ar fi total absurd să mai pretindem că originea pe care o 
căutăm s-ar găsi într-un așa-zis strămoș comun al omului și al 
primatelor. Adevărul este cu totul altul și-l veți afla în rândurile acestui 
capitol, chiar dacă o voi face într-o formă relativ restrânsă. Esenţial este 
faptul de a cunoaște originea pe care o moștenim, deoarece de acest 
amănunt depinde înțelegerea posibilității de evoluţie a fiecăruia dintre 
VOL. 

Dacă ar fi să luăm în considerare ceea ce spun unele scripturi 
creștine, și anume că omul a apărut de abia de câteva mii de ani, după 
o cronologie cu totul în afara Adevărului, atunci nu putem crede că 
Homo Sapiens Sapiens poate avea o vârstă atât de mică. Asta pe de-o 
parte, căci pe de altă parte, există alte documente, păstrate intacte, care 

conțin informaţii extrem de preţioase despre originea și evoluția omului, 
ca ființă inteligentă, rațională și trăitoare pe această planetă. Desigur că 
trebuie să dăm crezare surselor străvechi, ce conţin în ele Adevărul 
perpetuat de către Maeștrii Spirituali care s-au succedat în epoci și 
locuri diferite, pe suprafața Terrei. O parte din asemenea informaţii 
plasează originea actualei omeniri — și când spun „actualei omeniri” mă 
refer la cea apărută în urmă cu aproximativ 500.000 de ani — în Lemuria, 
loc în care primul protonucleu de civilizație umană apăruse. Acum 
putem să ne întrebăm — civilizația umană născută în legendara Lemuria 
a fost, oare, prima civilizație umană care a existat pe această planetă în 
vârstă de 4,5 miliarde de ani? Ar fi ilogic şi absurd, totodată, să 
considerăm că înaintea celor din Lemuria nu au mai existat și alte 
civilizaţii umane, ce au trăit cu mai multe milioane de ani în urmă. În 
același timp, admițând o astfel de realitate, urmele acesteia, vorbind de 
respectivele civilizaţii, au dispărut demult, dar pot fi găsite, la fel cum 
s-au putut găsi fosilele dinozaurilor, care au trăit cu zeci de milioane de 
ani înainte. Curiozităţile arheologiei moderne conţin informații și 
descoperiri din cele mai bizare. Nu este cazul aici să ofer amănunte ale 
acelor dovezi, dar este suficient să spun că arheologii și paleontologii au 
descoperit în multe locuri ale lumii, în straturi aflate la adâncimi diferite, 
urme de picioare de dinozauri, care mergeau în paralel cu urme de 
picioare de om, desigur, ceva mai mari decât ale noastre, însă erau urme 
care indicau foarte clar, în stratul solidificat, cele cinci degete ale 
piciorului uman, cu forma binecunoscută. Şi atunci, asemenea 
descoperiri vin în sprijinul afirmației mele, că în urmă cu mai multe 
milioane de ani a existat o altă omenire, înaintea celei apărute în 
Lemuria, iar celebra Lucy nu poate fi altceva decât un urmaș, probabil 
degenerat ca organism și organizare socială, a acelor oameni care se 
dovedește, cu ajutorul paleontologiei, că au fost contemporani cu ultimii 
reprezentanți ai dinozaurienilor. O astfel de explicaţie este perfect logică 
și valabilă, dacă ne gândim că după catastrofa Atlantidei, de exemplu, 
oamenii au degenerat din multe puncte de vedere. Ceea ce, raportând la 
civilizația de acum câteva milioane de ani, devine extrem de plauzibil, 

dacă nu chiar exact, faptul că a existat şi că, dintr-un motiv sau altul, a 
dispărut, precum spune una din Legile Universale — „Totul se naşte, 
evoluează, apoi degenerează, pentru a se naște din nou”. Dar să facem 
puţină abstracție de acea străveche omenire și să ne îndreptăm atenția 
către originile actualei civilizaţii, apărute în urmă cu 100.000 de ani, 
când Confederaţia Galactică, un conglomerat de rase vechi și extrem de 
evoluate, au perfectat un măreț proiect, cel al creaţiei numită Homo 
Sapiens. De fapt, adevăratul nume al civilizaţiei noastre, în arhivele 
Confederaţiei, este Kha — Um — Ra, adică, într-o traducere mai liberă, 
„Sufletul Luminii Divine”. Odată cu aflarea adevăratului nume al rasei 
noastre umane, meditând la informaţiile conţinute în acest ghid de evo- 
luţie spirituală, veți înțelege în cele din urmă de ce și pentru ce au luptat 
forțele întunericului pentru a distruge această omenire creată din înaltul 
ordin Divin. Şi astfel, unele lucruri legate de entitatea Arhanghelului 
decăzut vă vor deveni mult mai clare. 

În Lemuria, primii oameni aveau o conformație preponderent 
eterică, ceea ce le oferea posibilitatea de a aduce mult mai uşor, din 
planurile subtile, energiile necesare materializărilor de diferite obiecte, 
în funcţie de necesităţi. Totuși, cei din Lemuria au învățat toate aceste 
lucruri de la un grup de Entităţi Divine, care primiseră sarcina de a 
determina impulsul evolutiv în noua rasă umană. Fiinţele umane, ale 
căror spirite întrupate coborâseră pe Terra, au trecut astfel printr-un 
ciclu evolutiv ce le-a permis să înceapă, ulterior, experimentarea mate- 
riei, ca o nouă etapă de dezvoltare spirituală (vezi informaţiile prezen- 
tate în capitolul 8). Așa au apărut atlanții, care, ghidaţi de același grup 
de Entităţi, au dezvoltat până la un punct o înfloritoare civilizație. Cu 
toate acestea, la un moment dat au abuzat de capacităţile lor spirituale, 
creând acele așa-numite „lucruri”, adică ființe umane, lipsite însă de 
corpul sufletesc, care ascultau şi îndeplineau orice comenzi. Evoluţia 
liniei evolutive atlante a culminat, în mod dramatic, cu infiltrarea şi 
influența tot mai crescută a celor ce serveau întunericul, sub directa 
îndrumare a reprezentanților Arhanghelului decăzut. Evenimentul care a 
dus la dispariția civilizației atlante a avut la bază conflictul dintre cei ce 

serveau Lumina şi Legea lui Unu, și reprezentanții Arhanghelului 
decăzut, conflict care avea ca motivație eliberarea sau menținerea, pe 
mai departe, în sclavie, a „lucrurilor”. După dispariția Atlantidei, 
refugiații acestei civilizații s-au răspândit în cele patru zări ale planetei, 
formând alte nuclee de civilizații, însă era clar că nivelul de evoluție 
scăzuse destul de mult, iar posibilitățile de a trăi pe baza capacităților 
spirituale se diminuaseră extrem de mult. Consecința nu s-a lăsat prea 
mult așteptată, iar omenirea a fost aruncată, iarăși, în întunericul pe care 
ea însăși l-a determinat, prin nesăbuinţele permise unei minorități care 
a abuzat mult prea mult de Liberul lor Arbitru. Căci acesta este un factor 
primordial legat de însăși evoluţia ființelor umane, nu numai pe Terra, 
ci și în alte lumi din Univers. De aceea, în perioada postatlantă, 
civilizaţia rasei albe, născută după catastrofa Atlantidei, a trebuit să o ia 
de la capăt, în privința însușirii capacităților spirituale. Acestea nu s-au 
pierdut în urma tragicului eveniment atlant, însă au fost transferate, 
genetic, ca o moștenire spirituală, de la rasa roșie atlantă, la cea albă, 
ariană, reprezentată de noi, cei care ducem mai departe epopeea rasei 
umane. 

Civilizaţiile care s-au succedat celei din Atlantida au fost cea a 
Egiptului, în partea sudică a Mării Mediterane, incașii în America de 
Sud, chinezii în zona Asiei Centrale și nucleul care a parcurs, prin 
milenii, un traseu evolutiv, și aici mă refer la strămoșii geto-dacilor. 
Strămoși care, în privinţa liniei lor genealogice, s-au reîntors pe stră- 
stră-străvechiul lor teritoriu moștenit de la primii oameni ai Pământului 
— urmașii Ancestralilor, viitoarea Dacie. Toate vestigiile ce s-au păstrat 
de pe urma acestor civilizaţii care, unele au apus, altele au supravieţuit 
prin transformare, le vedem și astăzi iar stilul lor arhitectonic ne impre- 
sionează chiar și acum. Din acest punct de vedere, putem să ne dăm 
seama că supraviețuitorii continentului atlant au luat cu ei, fiecare 
ramură desprinsă, câte o parte a acelor extraordinare cunoștiințe ale unei 
ştiinţe spirituale care de abia de câteva sute de ani a început să reapară 
în lumea noastră așa zisă modernă. În civilizația noastră actuală avem 
avioane performante, clădiri din oțel, sticlă şi beton, avem o industrie a 

distracţiilor, ne plimbăm cu vapoare luxoase, dispunem de mașini 
personale rapide, de vehicule rutiere și feroviare, și multe, multe altele, 
însă nivelul nostru spiritual este extrem de scăzut, în comparaţie cu cel 
al înaintașilor noştri ce au trăit în urmă cu 20.000 — 30.000 de ani. Acest 
lucru este și încă rămâne o dovadă incontestabilă, atâta vreme cât există 
documente rămase din vremurile acelea. Dar, oricum ar fi condițiile în 
care trăiește o societate planetară, indiferent dacă este divizată sau nu în 
caste, elite, privilegiați sau în alt mod, trei elemente esenţiale sunt cele 
care le întâmpină omul care vrea cu adevărat să evolueze spiritual. Ele 
se constituie în trei trepte care, fiecare, este compusă din alte șapte mici 
trepte. Prima treaptă este ceea ce se numește Descoperirea de Sine și 
implică acea dorință personală și profundă a individului uman de a şti 
ce este el în realitate, în încercarea de a-și afla adevărata identitate. Al 
doilea pas se numește Cunoașterea de Sine, și este urmarea firească a 
primului pas. O astfel de cunoaștere implică foarte mult studiu in- 
dividual, în primul rând, pentru descoperirea tuturor părților bune și rele 
din ființa proprie. Aici un loc extrem de important îl ocupă Principiul 
Filosofiei Yang — Yin, despre care am expus câte ceva în capitolul 
anterior când am abordat dualitatea A FI și A NU FI. În privința celui 
de-al treilea pas, acesta se numeşte Realizarea de Sine, și este conse- 
cința aplicării practice a primilor doi pași. Desigur, Realizarea de Sine, 
care în altă ordine de idei semnifică trezirea tuturor puterilor spiritului, 
aduce cu ea uniunea deplină cu Sursa tuturor lucrurilor, care este 
Dumnezeu. Pentru a înțelege cât mai bine informaţiile prezentate în 
acest capitol, să vedem cum pot fi parcurse cele trei etape, ceea ce 
înseamnă că explicaţiile pe care le veți întâlni se referă în mod direct la 
fiecare dintre cei trei pași, precum și la modalitățile prin care pot fi 
însușite Căile Desăvârșirii. Trebuie să vă atenţionez că, deși lecturarea 
informaţiilor vă va contura un proces ce vi se va părea relativ ușor de 
însușit, la modul practic asemenea lucruri vă cer cel puţin un an de 
practică asiduă, constantă și serioasă. 

Cei trei pași — Descoperirea de Sine, Cunoașterea de Sine și 
Realizarea de Sine cuprind fiecare etape specifice şi distincte, în așa fel 

încât să nu existe erori de interpretare și deci înțelegerea unor astfel de 
noțiuni devine limpede. 

1. DESCOPERIREA DE SINE -— este acea etapă preliminară, în 
care individul are posibilitatea de a intra pe făgașul unei situaţii ce-i 
permite să ia la cunoștință despre acea parte necunoscută din ființa 
proprie. Desigur că de-a lungul vremurilor asemenea informaţii despre 
descoperirea de Sine s-au tot acumulat, iar în privinţa acestei prime faze 
mulți au dat cam aceeaşi modalitate de practică. Descoperirea de Sine 
înseamnă nu numai că afli despre existența spiritului în interiorul ființei 
tale, ci are o conotaţie mai amplă. Căci ce semnifică, de fapt, această 
descoperire de Sine? Este doar înștiințarea proprie că omul este, în 
primul rând, Spirit? Sau este ceva mai mult ? Sigur că avem de-a face 
cu mult mai multe informaţii, deoarece descoperirea de Sine presupune, 
într-o primă fază, abordarea laturii spirituale prin intermediul literaturii 
spirituale — esoterice, care ajută individul să înţeleagă ce este lumea 
spirituală, din care spiritul său face parte. Apoi trebuie să intre în acele 
detalii care furnizează informaţiile necesare pentru a înțelege cum este 
şi din ce este alcătuită ființa umană. Aici mă refer la structura omului, 
începând de la Spirit, trecând prin corpul sufletesc, corpul cauzal, cel 
mental, cel astral și până la corpul fizic. Aceste corpuri, inclusiv cel 
fizic, sunt dublate de corpul eteric, ce asigură vitalitatea lor. În afară de 
corpurile subtile, individul uman mai trebuie să descopere că în alcă- 
tuirea sa mai are și 6 chakre inferioare, 6 chakre superioare, și 4 chakre 
cosmice, la care se adaugă nu numai meridianele de acupunctură de pe 
suprafața corpului fizic, ci și acele meridiane subiile, care trec prin 
celelalte corpuri subtile, realizând legătura dintre Energiile Cosmice și 
Energiile Telurice. Toate acestea formează extraordinara rețea de energii 
subtile ale omului, ce poartă numele de Aură. 

2. CUNOAȘTEREA DE SINE — reprezintă cea de-a doua etapă, 
când individul, după ce a acumulat teoretic suficiente informaţii despre 
alcătuirea ființei umane, trebuie să treacă la studiul acestor părți 
integrante proprii. Dar numai după ce el însuși este convins și crede pe 
de-a întregul că este alcătuit în felul arătat la prima etapă, individul 

poate să înceapă studiul asupra părților subtile ale ființei sale. Și nu 
numai atât, deoarece trebuie să-și cunoască exact tot interiorul 
anatomic, care este direct conectat la activitățile corpurilor subtile. De 
cele mai multe ori, sunt necesari un an până la trei, pentru prima etapă, 
timp în care conștiința individului trebuie să se obișnuiască cu noile 
noțiuni. În privința celei de-a doua etape, iarăși sunt necesari câțiva ani, 
de obicei doi până la patru ani, și veți înţelege imediat de ce. Într-o ase- 
menea perioadă este necesară însușirea a cel puţin două — trei discipline 
spirituale, care ajută la studierea propriu-zisă a alcătuirii ființei. Una 
dintre acestea este Astrologia, care prin complexitatea sa cuprinde toate 
unghiurile prin care Cunoașterea de Sine poate fi abordată, atât în 
ansamblul său, cât şi pe părți în detaliu. Pentru că Astrologia descrie 
fiecare parte componentă a individului uman, și nu numai atât, dar poate 
aduce un răspuns precis vizavi de modalitatea prin care individul poate 
aborda Cunoașterea de Sine, într-o manieră extinsă. Se poate spune, din 
acest punct de vedere, că Astrologia este punctul de plecare pentru toate 
celelalte discipline spirituale, ce sunt necesare în această a doua fază, a 
Cunoașterii de Sine. Pentru a fi mai explicit, trebuie să spun aici că 
Astrologia descrie structura corpului fizic, precum şi structurile celor- 
lalte corpuri subtile, prin analogie cu planetele cunoscute de către 
Maeștrii Spirituali de zeci de mii de ani. Odată însușită această analogie, 
în ansamblul informațiilor conţinute, devine relativ ușor pentru individ 
să-și descopere propria structură. Și nu numai atât. Astrologia deține 
răspunsul la acea dilemă ce apare la majoritatea căutătorilor de Sine — 
de ce o disciplină spirituală este bună pentru unii, iar în privința altora 
este total ineficientă? Tot Astrologia oferă răspunsul. Fiecare individ 
este unic și original, în felul său. De aceea, în funcţie locul și de mo- 
mentul nașterii, se formează sectoarele de viață, care pe horoscopul 
natal sunt numite case. Și să admitem că doi indivizi sunt născuți în 
aceeași zi, însă unul dimineaţa la nouă, celălalt la șase după — amiaza. 
Cu excepția Lunii, toate celelalte planete au aceleași poziții în ambele 
horoscoape, însă poziţiile caselor, în cele două horoscoape, vor fi cu 
totul diferite. Și această diferență este cea care produce departajarea, în 

sensul că pentru cel născut dimineața poate fi potrivită, ca disciplină 
spirituală — Qi Gong, în timp ce pentru al doilea, amintita disciplină 
poate să-i dăuneze destul de mult, și poate, ca exemplu, Yoga sau altă 
ramură spirituală îi poate aduce mari beneficii. Deci se poate observa că 
nu toți oamenii pot urma aceeași cale spirituală sau aceeași disciplină 
spirituală, și acesta este răspunsul la întrebarea — de ce pentru unii se 
poate și pentru alţii nu se poate? De ce unii reușesc cu bioenergia și alții, 
care încearcă același lucru, sunt sortiți eșecului? Răspunsul este cel 
anterior. Bineînţeles, iniţial, în cursul celei de-a doua etape, studiul 
Astrologiei este foarte necesar, însă trebuie însușită temeinic, pentru ca 
apoi să poată fi utilizată pentru cunoașterea de Sine. După ce este bine 
asimilată, Astrologia trebuie folosită pentru a cunoaște nivelul de 
vibraţie al fiecărui corp subtil, în felul acesta individul având po- 
sibilitatea de a avea o imagine completă a propriei alcătuiri. Prin analiza 
temei natale, are oportunitatea de a ști în ce măsură corpurile sale subtile 
sunt centrate sau nu, acest aspect reflectând sau nu părțile karmice cu 
care a venit la această întrupare. Am spus că Astrologia oferă răspunsul 
în privința tuturor modalităților referitoare la practicarea altor discipline 
spirituale. Acest lucru înseamnă că prin intermediul științei denumită 
cândva Arta Regală, adică Astrologia, putem ști dacă ni se potrivește 
Yoga, Zen, Qi Gong, Rei-Ki sau altă disciplină spirituală, cu ajutorul 
căreia avem posibilitatea de a evolua și de a-i ajuta și pe unii semeni 
de-ai noștri. Dar în ceea ce privește această a doua etapă, Cunoașterea 
de Sine, este necesar să menţionez că ea se opreşte la însușirea com- 
plexei scheme a ființei proprii, ce poate duce către înțelegerea completă 
a propriei ființe, ca alcătuire. 

3. REALIZAREA DE SINE -— aceasta constituie faza evolutivă în 
cursul căreia individul dispune de anumite împrejurări deosebite, în 
funcţie de cât a acumulat în primele două etape. După aproximativ cinci 
ani, ca durată medie de pregătire, individul poate trece la aplicarea 
propriu zisă a celor învățate și studiate temeinic. El știe acum că este 
Spirit, în primul rând, că are în alcătuirea sa și alte corpuri subtile, care 
sunt centrate pe structura organismului fizic, că dispune de meridiane 


81 


+ Contele Incappucciato * 


subtile de energie, pe toate nivelele sale subtile, și că are o permanentă 
și directă legătură cu Energiile Universului prin chakrele sale. Dar, în 
primele două etape, individul poate doar să conștientizeze și să înțeleagă 
felul în care el este alcătuit, în calitate de ființă creată de Dumnezeu. De 
abia în cea de-a treia etapă individul are posibilitatea să aplice la modul 
practic tot ceea ce a studiat vreme de cinci ani, pentru a reuși să se Rea- 
lizeze pe Sine, adică să dețină toate capacitățile Spiritului său. Altfel 
spus, Realizarea de Sine presupune uniunea cu propriul Spirit, ceea ce 
în termeni esoterici înseamnă a fi una cu Tatăl Dumnezeu. În funcţie de 
disciplina spirituală, însușită în cursul primelor două etape individul 
poate efectua, practic, tot ceea ce este necesar pentru a depăși nivelele 
celorlalte corpuri subiile, care în realitate sunt doar expresii ale 
Spiritului. Rând pe rând, trebuie să-și trezească acele capacităţi, ale 
fiecărui corp subtil, pentru a le transcende, în propria Călătorie Inte- 
rioară și în cele din urmă să ajungă la Spirit fiind una cu el. În acest mod 
are posibilitatea să înțeleagă faptul că el nu este nici corpul fizic, nici 
cel astral, nici cel mental, nici cel cauzal, și nici măcar cel sufletesc, 
deoarece toate acestea există doar sub forma unor expresii ale Spiritului, 
expresii care au rolul doar de a-l ajuta pe individ să acumuleze 
experiență în planul dimensional în care decide să-și experimenteze 
capacităţile spirituale. 

Etapa Realizării de Sine poate să dureze și ea câțiva ani, depinde 
de individ dacă vrea să parcurgă repede și energic această cale sau dacă 
se decide să și-o însușească într-un interval de timp mai lung. Și acest 
amănunt este important, pentru că se poate observa pe harta 
horoscopului natal. Desigur că mulți dintre voi ați mai citit, prin alte 
cărți, despre aceste trei etape ale Căii Desăvârșirii, însă nicăieri nu s-a 
spus că, în realitate, în cadrul fiecăreia dintre cele trei etape există câte 
şapte trepte, ce trebuie parcurse cu răbdare. Asemenea spectrului culo- 
rilor, se pleacă de la starea roșie, ce corespunde începutului, fază în care 
toate energiile individului se mobilizează pentru a aborda prima etapă — 
Descoperirea de Sine. Trecând prin fiecare culoare, fiecare reprezentând 
o treaptă, individul își dozează și organizează eforturile, pentru a reuși: 

să înțeleagă ce este el, în realitate. Odată ajuns pe ultima treaptă, cea 
violetă, el se află pe un nivel în care a sintetizat propriile strădanii și 
mentalul său a concentrat și focalizat acele idei despre cum să facă și ce 
să facă. Starea violet, de pe ultima treaptă a primei etape — Descoperirea 
de Sine, îl pregătește pentru prima treaptă a celei de-a doua etape. Adică 
treapta roșie de început din Cunoașterea de Sine, ce corespunde cu 
începutul energic al studiului acelei discipline spirituale care-i 
corespunde individului. Parcurgând fiecare treaptă, din cea de-a doua 
etapă, deci orange, galben, verde, albastru, indigo și violet, individul își 
reduce din ce în ce mai mult aceste eforturi, depuse pentru studiu 
disciplinei spirituale, în așa fel încât îndreptându-se către ultima treaptă, 
nu mai studiază atât de mult în sensul că efectuează tot felul de calcule 
şi analizează în multe feluri ființa sa, ci deja în ultima treaptă are 
posibilitatea să contempleze schema prin care el evoluează. Contem- 
plarea îl ajută pentru a-și structura modalitatea necesară pentru apli- 
carea practică a ceea ce a studiat și învăţat, în cursul celei de-a treia 
etape, când individul trece la Realizarea de Sine. Și în cadrul acesteia 
există șapte trepte. Începând cu treapta corespunzătoare roșului, 
individul începe să practice procedura prin care, în final, va ajunge la 
deplina uniune cu Spiritul său, cu Tatăl Dumnezeu sau Sursa. Urmează 
treapta orange, în care își modelează și dirijează energiile interioare în 
așa fel încât randamentul său să crească prin vitalitate psihică. Pe treapta 
" galbenă, urmează intelectualizarea tehnicii folosite, adică utilizarea 
inteligentă a energiilor sale interioare, pentru a le transmuta pe frecvențe 
din ce în ce mai înalte, către starea de luminozitate accentuată. Pe treapta 
verde, individul trebuie să aducă în echilibru cele două energii, Yang și 
Yin, deja aflate la un nivel destul de înalt, pentru a le pregăti în vederea 
contopirii lor. Pe treapta albastră, ca energie, este necesar ca individul 
să conștientizeze că cele două energii de tip psihic devin una singură, 
Energia Divină. Apoi, pe treapta indigo, energiile devenite una sunt 
asimilate la nivelul sufletului, și pregătite să realizeze contactul ultim cu 
Spiritul. Ceea ce se petrece pe treapta violet, ultima din etapa Realizării 
de Sine. 

Acesta este drumul Desăvârșirii, însă există câteva amănunte su- 
plimentare, care transformă imaginea celor trei etape, necesare 
împlinirii spirituale. Să ne amintim despre ceea ce am pus în evidență 
într-un capitol anterior, și anume că omul ESTE CEEA CE ESTE şi 
ESTE CEEA CE NU ESTE. Din acest punct de vedere, pot spune că 
analogia paradoxului expusă aici se conectează la cele trei etape. Să 
facem o scurtă divagaţie pe acest considerent. În prima etapă, Desco- 
perirea de Sine, omul trebuie să afle că este compus din cele două părți, 
CEEA CE ESTE EL şi CEEA CE NU ESTE EL. Apoi, în cuprinsul 
celei de-a doua etape, Cunoașterea de Sine, omul trebuie să studieze şi 
să aprofundeze aceste noțiuni duale, studiind propriile părți componente, 
aflate în relație cu noțiunile EL ESTE CEEA CE ESTE şi EL ESTE 
CEEA CE NU ESTE, fiind necesar în acest fel să — și înțeleagă natura 
duală, din care el este creat, cel puțin până în momentul celei de-a treia 
etape, când va fi capabil să transceadă propria natură duală, prin conto- 
pirea celor două părți într-una singură. La acel nivel, al Realizării de 
Sine, individul devine, din EL ESTE CEEA CE ESTE şi EL ESTE 
CEEA CE NU ESTE, acea entitate denumită ESTE ACELA, adică 
Dumnezeu Spiritul, ori altfel spus, devine UNUL. Din punctul de vedere 
al textelor biblice, aceasta se traduce prin „Eu și Tatăl Unul suntem”, pe 
care lisus o afirma ori de câte ori avea posibilitatea, în fața tuturor celor 
care ÎI vedeau ca pe o ființă miraculoasă. În realitate, ne dăm seama că 
lisus nu a făcut altceva decât să urmeze Adevăratul Drum, Calea Desă- 
vârșirii, pe care a atins-o și și-a însușit-o pe deplin. 

Privite dintr-un asemenea unghi spiritual, lucrurile pot apare și de 
o manieră oarecum similară, însă interpretate în cu totul alt mod. Și aici 
mă refer la ceea ce reprezintă, funcțional, aceste principii spirituale de 
evoluţie. Cele trei etape ale Căii Desăvârșirii au la bază elemente active, 
care intră în componența propriei naturi biologice sau altfel spus, a 
propriei firi individuale. În cursul primei etape, a Descoperiri de Sine, 
omul trebuie să înțeleagă faptul că el este slujitorul lui Dumnezeu. Acest 
adevăr îl poate exprima prin formula „Da So Hâm”, care tradus 
înseamnă „Eu sunt slujitorul lui Dumnezeu”. Cel care porneşte pe 

această primă cărare a evoluției spirituale proprii trebuie să ofere toate 
roadele acțiunilor sale lui Dumnezeu, iar recompensa vine de la sine. 
Cea mai bună modalitate de a-L servi pe Dumnezeu este Bhakti Yoga, 
Yoga Devoțiunii, prin care tot ce este realizat de către individ, este făcut 
pentru Dumnezeu, care se află în toate lucrurile și toate ființele. Este cât 
se poate de evident că o astfel de cale devoțională îl poate duce pe 
individ către punctul unde el dorește foarte mult să ajungă, adică să fie 
cât mai aproape de Creator. Dar taina este aceea că Dumnezeu se află 
în interiorul omului, în inima lui, și atunci individul — discipolul, 
realizând totul cu scopul de a-L servi pe Dumnezeu, prin a face pentru 
ceilalţi, se serveşte de fapt pe sine. Acesta este tâlcul spuselor lui Iisus 
— „lubeşte-fi aproapele ca pe tine însuţi”. Desigur că, așa cum trăiește 
viața individul occidental, din lumea modernă, este foarte greu de 
realizat o astfel de primă etapă. Și asta pentru simplul motiv că în lumea 
modernă, bazată în principal pe mecanismul concurenței, și în interiorul 
căreia există sute de mii de obiecte ce atrag atenția preponderent către 
exterior, oamenii nu prea au posibilitatea de a urma o asemenea cale a 
Bhakti Yogăi, deoarece viaţa lor este prea tumultoasă, și în plus există 
acest criteriu al separatismului, bazat pe noțiunea de „al meu”, ceea ce 
face să persiste un blocaj în privința abordării, chiar şi instinctiv, a căii 
Bhakti Yoga. O asemenea practică se poate observa doar la nivel local 
şi micro, mai precis în cadrul celulei sociale numită familie, unde mem- 
brii dovedesc, de multe ori, tendințe de Bhakti Yoga. Însă așa ceva este 
doar la nivel local. 

Trecând apoi la următoarea etapă, cea a Cunoașterii de Sine, 
discipolul aspirant poate să înțeleagă ceva mai bine sensul și rostul 
primei etape, care-l propulsează către cel de-al doilea principiu de 
evoluţie, transpus în mantra — „So Hâm”. După cum se poate observa a 
dispărut „Da”-ul, ceea ce rămâne fiind „So Hâm”, adică „Eu sunt 
Acela (Dumnezeu y”. O astfel de etapă, odată începută, poate fi înțeleasă 
numai după ce discipolul își dă seama că slujindu-L pe Creator, se 
servește pe el însuși şi conștiința lui se extinde, în acest mod, ceea ce 
determină o identificare cu Principiul Divin. Totuşi, chiar și în această 

a doua etapă, discipolul mai are încă viziunea unei dualități care devine 
din ce în ce mai translucidă. Marii Maeștri Spirituali ai omenirii, și chiar 
şi Iisus, afirmau acest adevăr — „Eu sunt Dumnezeu”. În privinţa lui 
lisus, când a fost întrebat dacă este Fiul lui Dumnezeu, El a răspuns 
simplu — "Tu ai spus-o”, aspect ce-l permitea identificarea cu Creatorul 
din El însuşi, datorită enunțurilor rostite de ceilalți asupra Sa. Dintr-o 
asemenea perspectivă a evoluţiei spirituale reiese clar faptul că omul — 
discipolul urmează o cale prin care tot ceea ce face pentru ceilalți, își 
face de fapt lui însuşi. Și Iisus, atunci când le vorbea apostolilor, le 
spunea astfel — „ Şi tot ce vreți ca ceilalți să facă pentru voi, și voi să 
faceți pentru ei, la rândul vostru” aceasta demonstrând, dacă mai este 
necesar, principiul Cunoașterii de Sine — calea mantrei „So Hâm”, adică 
„Eu sunt Acela (pe care-L slujesc)”. Căci numai cunoscându-i pe 
ceilalți te poţi cunoaşte și pe tine, altfel nu poate exista modalitate de 
evoluţie spirituală. Un discipol nu are posibilitatea de a evolua, dacă se 
cunoaște numai pe el însuși, fără a-i cunoaște pe ceilalți, deoarece toate 
"proiecţiile sale se reflectă în comportamentul celor din jurul său. 

Cea de-a treia etapă a evoluției spirituale, care îl duce pe discipol 
către încununarea eforturilor proprii, este cea în care, după ce s-a 
cunoscut și cercetat pe sine, și astfel pe toţi ceilalți, discipolul poate să 
afirme următoarea mantră — "Hâm”, adică „Sunt”. Putem să observăm, 
din nou, că a mai dispărut un cuvânt, și considerând că evoluția în- 
seamnă drumul de la complex la simplu, înțelegem că odată cu înain- 
tarea pe Cărare, pe Calea Desăvârșirii, dispar acele atribute cu care 
discipolul s-a identificat. De la „Eu sunt slujitorul lui Dumnezeu” a 
trecut la „Eu sunt Acela”, pentru ca în cele din urmă să ajungă să 
exprime doar adevărata stare în care ființează toate lucrurile și toate 
fiinţele — „Hâm”. În această ultimă etapă, discipolul îşi dă seama că încă 
de la început el există, ființează pur și simplu, și identificările cu tot felul 
de atribute și noțiuni nu făcea altceva decât să-i înceţoșeze conștiința. 
Aceasta este Realizarea de Sine, care implică în mod direct, din partea 
discipolului, acceptarea faptului că el este Sursa tuturor lucrurilor, ca 
orice ființă vie creată de Dumnezeu și care îl exprimă pe Creator prin 
tot ceea ce face. 

Mantrele pe care le-am oferit pentru identificarea celor trei etape 
de evoluție, nu trebuie neapărat rostite verbal, și nici măcar în gând, 
deoarece cea mai bună modalitate, și cea mai rapidă, este cea de a 
conștientiza cât mai clar, în sine însuși, aceste noțiuni. Atunci când 
discipolul se autoidentifică în calitate de slujitor al lui Dumnezeu, pentru 
el orice minune devine oarecum neimportantă, pentru că el, discipolul, 
are un singur ţel — acela de a-L sluji pe Dumnezeu. Ca urmare, disci- 
polul își fixează întreaga sa atenţie pe fluxul energetic care face posibilă 
apariția minunilor. Căci ştiind că ele vin de la Dumnezeu, pentru el 
contează doar principiul care produce aceste minuni. În urma eforturilor 
sale, discipolul ajunge să se identifice cu Dumnezeu, viziunea sa fiind 
aceasta — „Eu și Dumnezeu”. La acest nivel minunile încep să devină 
importante pentru discipol, mai ales că s-a apropiat cu un pas mai mult 
de Creator, altfel spus de Sursa din el. În cursul acestei etape discipolul 
recunoaște același flux al energiilor divine atât în el, cât și în Principiul 
Unic, Dumnezeu. Aici putem da un sens particulei lingvistice „im”, 
căreia îi putem da o interpretare de „în interior” sau „la interior”, ceea 
ce aduce o înțelegere deplină a noţiunii de important. Sensul nu este de 
„important — lucru de seamă”, ci este vorba despre sensul imprimat. În 
altă ordine de idei, discipolul beneficiază de un flux portant de energii 
divine, care-i facilitează accesul către lumea sa interioară, în centrul 
căreia se află Dumnezeu. Deci termenul „important” poate fi înțeles aici 
ca „portant către” sau „purtător către” Dumnezeu, discipolul parcurgând 
calea către uniunea cu Dumnezeu. Și atâta timp cât discipolul își 
menţine în față acest ideal, Dumnezeu, viziunea sa rămâne duală. Abia 
în ultima etapă, cea a conștientizării lui „Sunt”, discipolul reuşeşte să-și 
dea seama că, în realitate, țelul nu era în fața sa, ci în el însuși, era chiar 
el, ori mai bine zis Sursa din interiorul său. Și aici mai există un 
amănunt — în cea de-a doua etapă, discipolul se identifică cu un Creator 
pe care-L plasează mai mult la exterior, și mai puțin la interior. Doar 
după ce conștientizează că Sursa tuturor lucrurilor se află în interiorul 
său, ca în oricare ființă, discipolul își schimbă viziunea duală cu cea 
unică și unitară, ființând pur și simplu ca Dumnezeu. În această ultimă 

fază de evoluţie, orice minune și orice lucru dincolo de așa zisul normal 
devin portante, adică sunt purtate, către apariţia lor, de către Principiul 
Unic, Dumnezeu, care este chiar discipolul devenit astfel Maestru, prin 
înțelegerea Adevărului că el este sursa tuturor acestor minuni, miracole 
și alte lucruri similare. Desigur că în cadrul ultimei etape nu mai sunt 
necesare metode de autoinvestigare, pentru că deja discipolul devenit 
Maestru a depășit formele prin care se putea autoanaliza, cunoscându-—și 
în acest fel toate părţile ființei sale. Odată ajuns Maestru, el ştie și are 
tot ceea ce Dumnezeu știe şi are. Este ceea ce spunea lisus — „Tot ceea 
ce Tatăl împlinește, și Fiul împlineşte pe dată”. Ce dovadă mai mare 
ca aceasta poate fi? Asta pe de o parte, căci pe de altă parte, Maestrul 
- fostul discipol are de parcurs alte trepte, care nu mai țin de existența 
terestră, pașii săi spirituali purtându-l către nivele de conștiință cosmică, 
unde se va întâlni cu alte principii, cu alte probe, cu alte entități, ceea ce 
ne dă de înțeles că evoluţia este un drum fără punct terminus. Evoluţia 
este o noțiune care, atunci când discipolul devine Maestru, se transformă 
într-un lucru relativ greu de înțeles pentru actuala mentalitate umană. Se 
poate vorbi despre faptul că Dumnezeu evoluează prin El însuși, divizat 
cu o mică parte din El în miliarde de miliarde de entități, individualizate, 
care au ca scop final reintegrarea în Dumnezeu. Astfel Creatorul are 
propria posibilitate de a observa permanent cum Fiinţa Sa parcurge 
Infinitul, prin transformări fără număr, prin intermediul cărora 
acumulează toate experienţele posibile, din orice timp, din orice 
Univers, din orice iume. Şi paradoxul ultim, care totuși îl putem 
înțelege, deoarece Dumnezeu este în noi toţi, îl reprezintă următorul fapt 
— Dumnezeu se desăvârșește pe El însuşi, și în acest aspect constă 
Principiul Perfecţiunii — posibilitatea pe care El însuși Şi-a oferit-o de 
a-și perfecționa o parte din El, prin formele create și răspândite în 
întregul Univers alcătuit din mai multe Universuri, așa cum am spus la 
începutul cărții. Cu experiența acumulată de acea parte din El, 
Dumnezeu se perfecționează continuu și Perfecţiunea în acest fenomen 
constă. Perfecţiunea nu înseamnă că totul este fix și funcționează ca un 
ceva deja dat sau deja complet, ci doar o parte este statică, în vreme ce 

cealaltă parte este activă şi supusă transformărilor. A fi perfect înseamnă 
a fi perfectibil, adică întotdeauna ființa umană prin eforturile sale își 
îmbunătățește condiția spirituală și lumească. Deci din acest punct de 
vedere toți oamenii pot fi considerați ca fiind perfecţi. Se poate conștien- 
tiza și înțelege un asemenea fenomen al Perfecţiunii prin explicarea 
faptului că partea pasivă a lui Dumnezeu, cea care observă permanent, 
este cea Yin, iar cealaltă parte Yang este jumătatea prin care care 
Dumnezeu însuși se autoexperimentează, prin intermediul tuturor fiin- 
telor create sau prin cele 11.000 de lucruri, așa cum spune Cartea Trans- 
formărilor. 

Astfel putem înțelege Adevărul spus în urmă cu 2000 de ani de 
către lisus: „Fiţi voi, dar, desăvârșiți, precum Tatăl vostru din Ceruri 
este...”. Aceasta este Calea, care înseamnă Adevărul trăit ca Viaţă 
Spirituală de orice ființă în Univers. 

CAPITOLUL VI 
Logica divinului 


Am văzut pe parcursul acestei cărți că unele lucruri sunt altfel 
decât așa cum le știu oamenii, în mod normal. De fapt, se poate constata 
că oamenii știu prea puţine despre Realitatea Spirituală, și asta se 
datorează elementului dens al materiei, care este reprezentat de către 
Forţa de Gravitaţie. Dar ce este această Forță a Gravitaţiei? Este ea doar 
ceea ce vedem noi, prin suma observațiilor științifice, la nivelul planetei 
noastre și în privința altor corpuri cerești? Sau este ceva cu mult mai 
mult? Deși s-a afirmat de foarte multe ori, atât în cercurile științifice, 
cât și în cele clericale, că religia și știința nu sunt compatibile, ca forme 
ale Cunoașterii, totuși undeva există punctul în care aceste două laturi 
ale vieții umane converg în mod benefic pentru întreaga omenire. Mă 
refer la Știința Spirituală, care s-a păstrat de zeci de mii de ani, grație 
acelor Maeștri Spirituali care au trăit în vremuri diferite. Un anume 
segment al acestei Științe Spirituale enunță foarte clar un aspect sur- 
prinzător, pe care de abia acum oamenii de știință încearcă să-l studieze 
şi să-l înțeleagă. Este vorba despre acea stare din interiorul ființei 
umane, care alcătuieşte ceea ce noi numim Conștiinţă. Aceasta este ex- 
presia funcțională a sufletului uman, și are sarcina de a coordona 
celelalte corpuri subtile, inferioare. În Conștiință se formează toate 
sistemele noastre de idei, de crezuri și de concepții. De aceea, este foarte 
important să descifrăm acest mecanism al Conștiinţei, pentru că Ştiinţa 
Spirituală spune următorul lucru: odată ce Spiritul coboară într-o lume 
de materie densă, cum este cea în care trăim, Conştiinţa suferă un proces 
de ocultare, datorită energiilor generate de forțele de atracție din 

interiorul atomilor. Desigur că procesul de voalare a Conștiinţei omului, 
din perspectiva coborârii în materie, devine ceva firesc, în momentul în 
care putem înțelege, cel puţin conceptual, un astfel de fenomen. Însă 
aceeași Știință Spirituală mai spune că, de fapt, Conștiința omului 
ajunge să fie acoperită de puterea densității materiei deoarece omul este 
cel care a uitat că dispune de puteri spirituale, și în consecință, el însuși 
a lăsat ca propria Conștiință să intre sub legea Forţei Gravitaţiei. Un 
asemenea lucru este în mod direct legat de ceea ce noi, oamenii, numim 
Timp. Şi aici, din perspectiva logicii și rațiunii, lucrurile sunt foarte 
simple. Timpul, în lumea noastră, este doar un concept, deci el s-a 
format numai în Conștiința noastră de oameni. De ce? Pentru că, 
observând de-a lungul mileniilor succesiunea zi/noapte, ființa umană a 
înțeles că este necesar să împartă ciclul său în două : ziua și noaptea. 
Astfel, a apărut noțiunea de Timp. Cele 24 de ore sunt împărțite în două 
jumătăţi cu aceeași valoare. Toate activităţile diurne și nocturne, noi le 
îndeplinim în raport cu aceste ore. Dar, dacă planeta nu s-ar fi învârtit 
— cum este în cazul Lunii de exemplu, nu ar fi existat o asemenea no- 
țiune a Timpului, iar noi nu am fi fost capabili să ne ghidăm după aceste 
criterii temporale. Acest adevăr duce la o concluzie uimitoare, și anume 
că mișcarea de rotaţie determină apariția a două elemente: Timpul și 
Forța de Gravitaţie. Însă, în același timp cu cele două noțiuni, există și 
o a treia, care este Forța Centripetă, respectiv acea forță care, comple- 
mentar Forţei de Gravitaţie, și în același timp opusă, generează un 
impuls care face ca o parte din energii să scape de sub influența Forţei 
de Gravitaţie. În plan subtil și spiritual, echivalentul Forţei Centripete 
este reprezentat de elanul discipolului care aspiră să iasă de sub inci- 
denţa forțelor materiei, iar energia de care are nevoie Conştiinţa aspiran- 
tului este similară cu cea a Forţei Centripete, singura deosebire fiind 
aceea că energia din Conştiinţă are o valoare mult mai mare decât cea 
a Forţei Centripete studiată în fizică. Și o astfel de diferență provine din 
faptul că, în timp ce Forţa Centripetă aparține naturii, energia din 
Conștiinţa aspirantului emană de la nivelul Spiritului. 

Dacă ne gândim puţin la aceste forțe explicate în mod rezumativ, 
ne putem întreba: cine determină apariția lor? Cine se află în compu- 

nerea lor, ca energii ce acționează simultan și în sensuri contrare? Pentru 
că, în altă ordine de idei, ne aflăm iarăși în fața unui paradox, acela că 
Timpul, ca element la care ne raportăm existenţa, se naște din Atracţie 
şi Respingere, respectiv Forța Gravitaţiei și Forţa Centripetă. Din punct 
de vedere al celor două energii care guvernează Universul, Yang și Yin, 
rezultă că Forţa de Gravitaţie ce reprezintă Atracția este Yang, iar Forţa 
Centripetă ce indică Respingerea, este Yin. Este evident că întreaga 
Creaţie conţine în ea aceste două forţe, de Atracţie și de Respingere, 
care în întinderea Universului determină și formează diverse structuri 
care nasc sisteme stelare, nebuloase, dar și civilizații raţionale și 
inteligente, similare cu a noastră. Se poate spune și că Atracția și 
Respingerea sunt echivalente ale Mişcării și Schimbării. Un alt aspect la 
fel de evident îl reprezintă criteriul pe baza căruia unele civilizaţii sunt 
mai avansate, iar altele se dezvoltă mai încet. Totul pleacă de la 
echilibrul celor două Forțe — Energii, Yang şi Yin, care se regăsesc în 
componenţa tuturor fenomenelor și civilizaţiilor, iar elementul principal 
care le coordonează este Inteligența Divină. Într-un anumit fel, noi 
vorbim prin prisma logicii noastre terestre, de pământeni aflați într-un 
stadiu evolutiv de un anumit nivel. Şi în consecință, noi putem înțelege 
doar suma tuturor fenomenelor care se desfășoară în mod dual, mai ales 
că Mentalul şi Conştiinţa noastră lucrează, deocamdată, cu analogia 
Pozitiv — Negativ, Da — Nu. Pentru a reuși să înțelegem cum funcțio- 
nează întregul mecanism divin al Universului, trebuie ca omul să 
realizeze saltul evolutiv care să-l propulseze direct în împărăția 
Spiritului său. Știința Spirituală și Biblia, în foarte multe din pasajele 
sale, conţin referiri la ceea ce Dumnezeu spune către oameni. El afirmă 
astfel: „țara pe care o vezi cu ochii, ți—o dau ţie moștenire”. Extrem de 
mulți exegeți ai Bibliei, printre care s-au numărat de-a lungul ultimelor 
decenii și preoți creştini, dar și specialiști în paleoastronautică, au în- 
cercat să descifreze sensul unei afirmații ca cea de mai înainte, 
bineînțeles fără rezultate. Ei au omis un amănunt, și anume că nu se 
poate vorbi despre decriptarea unor astfel de pasaje, până nu se cunosc 
elemente din Știința Spirituală. Din nou facem referire la această extrem 

de bogată sursă de informaţii, care este Știința Spirituală, și putem 
afirma că tâlcul frazei din Biblie își are răspunsul în acceptarea ade- 
vărului că „Împărăţia Cerurilor” este chiar acea țară de care Dumnezeu 
amintește, și pe care i-o lasă omului ca moștenire. În realitate, nu doar 
omul de pe Terra poate avea parte de această Împărăţie a Cerurilor, ci și 
oricare altă ființă asemănătoare cu noi, din alte zone ale Căii Lactee sau 
de oriunde din Univers. Creaţia presupune forme infinite de manifestare 
rațională și inteligentă. Maeștrii Spirituali din timpurile demult apuse, 
dar și cei contemporani, sunt de acord unanim în ceea ce privește 
localizarea Împărăției Cerurilor. Aceasta, precum afirma și lisus în urmă 
cu aproape 2000 de ani în urmă, se află în interiorul nostru, al fiecăruia, 
fiind constituită din corpurile subtile, printre care se află și Conștiința. 
Privind toate fenomenele din întinsul Universului din unghiul 
celor două Energii — Forțe Divine, Yang și Yin, trebuie să ne facem și 
o imagine a ceea ce a însemnat și încă înseamnă traseul evolutiv al 
acelor Fiinţe Primordiale, despre care am comentat la începutul lucrării 
pe care aţi parcurs-o până acum. Și este necesar să realizăm o astfel de 
incursiune, pentru că, așa cum spune Știința Spirituală, singur 
Dumnezeu este cel care se află în afara, dar și în interiorul Creaţiei Sale. 
Cum acționează Dumnezeu în interiorul Creaţiei, am explicat și cred că 
lucrurile sunt bine înțelese. Mai interesant este să analizăm cum 
acţionează Dumnezeu din exteriorul Creaţiei pe care o coordonează 
clipă de clipă. Ce înseamnă „din exterior”? Putem avea o imagine a unui 
om care stă undeva, sus într-un turn de foarte înalt, și de acolo privește 
la mulțimea de oameni care se văd precum furnicile, mişcându-se 
încoace și încolo. Cam așa îl putem înțelege pe Dumnezeu, ca Ob- 
servator permanent, din afară, al propriei opere. Doar un observator din 
exterior poate fi imparţial și are posibilitatea de a analiza fără erori toate 
evenimentele care se petrec în acel spaţiu care este supus observaţiei. Se 
poate afirma, dacă raportăm o asemenea stare divină, prin intermediul 
cunoștiințelor din Știința Spirituală, că această atitudine a lui Dumnezeu, 
în afara Creaţiei Sale, este starea Sa Nemanifestată. Acum este necesar 
să ne transmutăm mentalitatea duală, terestră, pe care o avem în noi 

înșine, către acea mentalitate, dacă o putem considera astfel, pe care 
Dumnezeu o manifestă în starea Sa de Nemanifestare. Este un fenomen 
logic și divin, în același timp, ca Dumnezeu să se manifeste prin 
Nemanifestare. În această stare în care El există, dincolo de orice con- 
cept de spaţiu, de timp, ori de dimensiune, unica stare în care Dumnezeu 
ființează permanent este cea de Vacuum. În mod greșit oamenii Terrei 
au considerat Vacuumul ca fiind o stare a existenței lipsită de orice 
conținut. Desigur că o asemenea concepție, despre ceva pe care oamenii 
încă nu cunosc suficient pentru a emite o părere, este total falsă. Adică 
nu are un suport logic, în mentalitatea reală. Întrebarea poate apare : 
dacă Dumnezeu este Totul, și El este Vacuum, în starea de Nema- 
nifestare, atunci, dacă Vacuum semnifică „Gol”, cum se face că toate 
lucrurile au apărut din acest „Gol”? Sigur că aceasta este o întrebare 
extrem de interesantă și în același timp foarte incitantă pentru curio- 
zitatea minții umane. Spuneam că Vacuumul este eronat considerat ca 
fiind ceva gol, căci în realitate, Vacuumul, ca rezervor din care s-au 
născut toate lucrurile, este o stare de deplină Nemișcare, ori altfel spus, 
reprezintă Partea Nemișcată a lui Dumnezeu. Dar, amintindu-ne de 
Legea Vibraţiei, care afirmă că „Totul se mișcă, Totul vibrează...”, ne 
dăm seama că și starea de Nemanifestare este o Vibraţie atât de înaltă, 
ca frecvență, încât nimeni, dintre ființele create de Dumnezeu, nu-i 
poate percepe ritmul de oscilație. Totuși, pentru a clarifica aceste no- 
țiuni, trebuie spus că pe partea Sa Nemanifestată, Dumnezeu își con- 
templă opera, în partea Sa Manifestată. Deși vibrează la cea mai înaltă 
frecvenţă posibilă, în starea de Nemanifestare, Dumnezeu nu folosește 
această parte a Sa Nemanifestată pentru a interveni în vreun proces din 
partea Sa Manifestată. Însă trebuie specificat faptul că toate proiecţiile 
pe care Dumnezeu le naște, în virtutea procesului creator, apar în partea 
Sa Nemanifestată, ca Idei Divine. Așa au apărut, precum spuneam în 
primul capitol al cărții, Fiinţele Primordiale. La rândul lor, acestea au 
apărut deja ca Primele Patru Manifestări ale lui Dumnezeu, și odată cu 
ele, întreaga Creaţie a început să trăiască. Să ne întoarcem puțin la starea 
de Nemanifestare — Nemișcare a lui Dumnezeu şi să deslușim tâlcul 

unei alte fraze biblice, pe care o putem citi chiar la începutul Scripturii. 
În Geneză se afirmă că la început cerurile și pământurile nu existau, și 
că totul era un spațiu relativ întunecos (nu mă refer la întunericul înțeles 
în sens dual). Duhul lui Dumnezeu se Mișca pe deasupra apelor. La un 
moment dat, Creatorul a spus : „Să fie Lumină !”. Acel moment al de- 
ciziei lui Dumnezeu reprezintă ieșirea, cu o parte a Sa, din Nema- 
nifestare, pentru a crea Primele Patru Manifestări Primordiale. Lumina 
nu putea să se nască decât tot din Dumnezeu, deci în Biblie avem 
dovada atât a Nemanifestării, cât și a Manifestării Principiului Unic — 
Dumnezeu. În momentul apariţiei Luminii s-a născut și Dualitatea, ca 
raport de Forțe Yang — Yin și în sensul existenței celor două laturi ale 
Vieţii, Lumina și întunericul sau nonlumina. Putem noi să înțelegem 
logica pe care Dumnezeu o folosește pentru a-Și coordona vasta 
Creaţie? Putem, doar dacă renunțăm la viziunile noastre limitate și fa- 
cem saltul în Conștiință, acolo unde păstrăm, în calitate de Spirite create, 
momentul nașterii noastre din Dumnezeu, ca o amintire imuabilă. Mai 
mult decât atât, putem avea o viziune și mai extinsă asupra celor două 
părți ale lui Dumnezeu. Partea sa Nemanifestată reprezintă latura Yin, 
Pasivă, a existenței, în vreme ce partea sa Manifestată constituie latura 
Yang, Activă, a Creaţiei. Deci avem o dublă perspectivă referitoare la 
mecanismul atăt de subtil al Creaţiei, pe care însuși Dumnezeu îl susține 
în întreaga sa lucrare în Cosmos. Dacă vom analiza foarte pe scurt un 
astfel de mecanism al energiilor pasive și active, atunci înțelegem foarte 
clar că în fiecare clipă se manifestă ceea ce am arătat chiar în titlul 
acestei cărți, și anume motorul denumit „Mobilis in Mobile”, adică 
„Mișcător în Elementul Mișcător”. Devine evident faptul că cele două 
aspecte ale lui Dumnezeu, cea Nemanifestată și cea Manifestată, se 
influențează reciproc, se susțin reciproc, și în același timp se condi- 
ționează una pe cealaltă. Dacă partea Nemanifestată nu și-ar proiecta 
proprietatea Pasivă asupra părţii Active, atunci aceasta nu ar avea 
posibilitatea de a acționa. Reciproc, dacă partea Manifestată nu și-ar 
proiecta, la rândul ei, proprietatea Activă asupra părții Pasive, atunci nici 
aceasta nu ar putea să acționeze. Foarte interesant este următorul 

amănunt și anume că fiecare dintre cele două părți poate acționa asupra 
celeilalte prin a accepta proprietatea și caracteristica părții opuse. Pentru 
a fi mai explicit, să spun astfel: partea Pasivă și Nemanifestată, acceptă 
supunerea față de partea Manifestată — Activă, și în acest mod, de fapt, 
partea Pasivă şi Nemanifestată supune partea Activă, aceasta fiind 
nevoită să acționeze așa cum prezintă partea Pasivă modelul. Şi reciproc, 
partea Manifestată și Activă, acceptă să-și exercite Puterea față de cea 
Pasivă, dar în acest fel determină partea Pasivă să intre în acțiune, 
aceasta acceptând, la rândul ei, Puterea și astfel se supune. Este un joc 
logic, dar de-o logică divină, pe care Dumnezeu îl perpetuează pentru 
a menţine în Creaţie toate ființele pe care El le-a creat Din acest punct 
de vedere, înțelegem că în vasta întindere a Universului - Cosmosul, 
compus din „N” universuri, există entități care au sarcina de a supune 
prin Putere, şi altele care au sarcina de a exercita Puterea prin supunere. 
Căci dacă un om acceptă să se supună altuia care exercită Puterea, în 
realitate cel care se supune deţine Puterea, deoarece îi permite, efectiv, 
celuilalt, să acționeze. De la Fiinţele Primordiale, și până la cele mai 
tinere entități, toate sunt împărțite în aceste două categorii. Bineînţeles 
că diversitatea acestor manifestări cuprinde nivele și nuanțe, necesare 
pentru principiul diversității în unitate, și a unității în diversitate. Acestea 
sunt Jocul Divin şi Logica Divină și fiecare ființă, de la cele mai înalte 
şi până la cele mai de jos, inclusiv spiritele decăzute, au datoria de a 
învăța și a aplica acest mecanism atât de minunat și complex, care 
determină savoarea Vieţii şi a Creaţiei, pentru fiecare entitate în parte. 
Raportat la acest dual mecanism Yang — Yin, care compune în 
mod miraculos Forța Centrifugă Universală și Forța Centripetă Univer- 
sală, ce anume putem să înțelegem dacă medităm asupra unui astfel de 
proces continuu al celor două Forțe — Energii? Știm că Forța Centrifugă 
apare ca urmare a unei mișcări precise și ordonate de rotație, în jurul 
unui Punct Central. Consecința acestei mișcări în jurul Punctului Central 
este apariția Forței Centripete, care imprimă un sens către exterior 
pentru o anumită cantitate de energie/masă. Astfel, o parte din Masa Ge- 
nerală tinde, sub acțiunea Forţei Centripete, să părăsească zona 

adiacentă Punctului Central, dispersându-se către exterior. Atunci, dacă 
spre interior avem ipostaza lui Dumnezeu Nemanifestat, această parte 
Pasivă o putem echivala cu Forţa Centrifugă, în vreme ce Dumnezeu 
Manifestat reprezintă Forța Centripetă. În acest mod, putem afirma că 
întregul Univers Nemanifestat se învârte în jurul unui Punct Central, iar 
Universul Manifestat se învârte și el, în mod relativ în jurul Punctului 
Central, însă tendința Universului Manifestat este aceea de expansiune, 
deoarece o parte din energie/masă fiind aruncată către un așa-zis 
exterior, tinde să se disperseze în structuri precise, ordonate, aflate totuși 
sub influența mișcării generate de Forţa Centrifugă a Universului Nema- 
nifestat aflat în mișcare de rotație în jurul propriei axe. Din acest punct 
de vedere, reuşim să localizăm, dacă mă pot exprima așa, locul exact 
unde se află Creatorul Suprem adică în centrul Universului Nemani- 
festat. Conform Legii Corespondenței, ceea ce este înăuntru este ca și 
ceea ce este în afară. Partea Nemanifestată din noi se află în lumea noas- 
tră interioară, în ceea se numește „Împărăţia Cerurilor” și putem să spu- 
nem că centrul Universului Nemanifestat se află în centrul fiecărei ființe 
create, și asta pentru că acest centru al Creatorului are magica pro- 
prietate de a se translata în orice punct al Universului Nemanifestat, 
deoarece Dumnezeu este conţinut în toate ființele şi de către toate 
ființele. Deci, în altă ordine de idei, precum au afirmat dintotdeauna 
Marii Maeștri Spirituali ai omenirii, Dumnezeu se află în centrul ființei 
fiecăruia dintre noi toți și fiecare este centrul Universului Nemanifestat. 
Este un adevăr imuabil și de necontestat. Realizând un asemenea model 
explicat al Evoluţiei Universului, avem posibilitatea să înțelegem, în 
cele din urmă, taina acelui arhanghel creat de către Fiinţele Primordiale, 
numit Lucifer. Fiind însărcinat cu expansiunea învățăturii Luminii, în 
cadrul Universului Manifestat, Lucifer — Purtătorul Luminii, a avut 
sarcina de a răspândi o parte a ceea ce se numește Agni Yoga la anumite 
nivele de evoluţie în interiorul Universului Manifestat. La un moment 
dat, văzându-se pe sine cu o misiune atât de importantă, s-a ispitit pe 
el însuși, în sensul că s-a lăsat ademenit de „gustul” puterii de entitate 
ce tutela foarte multe lumi aflate în Universul Manifestat, și care urmau 

să treacă pe diferite nivele de evoluţie. Astfel, Lucifer a devenit arogant, 
închipuindu-și că a ajuns aproape la același nivel, ca importanță, cu 
Creatorul. De altfel, chiar și Biblia noastră, dar și informații din alte 
lumi, păstrează afirmaţia lui Lucifer — „..și—mi voi pune tronul meu 
deasupra stelelor şi a lui Dumnezeu...” . Drept urmare, Creatorul, în 
baza Legilor Sale de neclintit, nu putea tolera o asemenea atitudine și 
l-a lăsat pe Lucifer să-și atragă o Karmă de posesivitate, dar și de 
ignoranță în același timp, pentru că dovedea posesivitate față de ideea 
de a fi peste Dumnezeu, ignorând ceea ce s-ar fi putut abate asupra lui 
ca efecte ale propriei atitudini arogante. Consecința a fost aceea că 
Lucifer a fost exilat din Zona Centrală a Universului Manifestat, spre o 
zonă relativ periferică, unde se află actualmente grupul local de galaxii 
din care face parte și Calea Lactee, în care, în acele timpuri atât de 
îndepărtate, Lumina încă nu se manifesta la o amplitudine ca cea de 
acum. S-ar mai putea spune, dintr-o asemenea perspectivă, că 
Universul Manifestat este Exteriorul, așa cum este corpul fizic pentru 
noi, fiind din punct de vedere spiritual structura după care se ordonează 
„Împărăţia Cerurilor” de unde Lucifer a fost alungat, în urma faptei sale 
necugetate. Este logic să vedem în Lucifer o entitate care, datorită 
exilării, a căpătat o anumită „consistență” fizică, în momentul în care a 
fost alungat din Zona Centrală a Universului Manifestat. De aici 
transpare și acea veșnică rivalitate dintre Lucifer și Dumnezeu, așa cum 
reiese din foarte multe texte spirituale ale lumii. Căci dacă ideea lui 
Lucifer de a deveni stăpânul Universului Manifestat în locul Creatorului 
a eșuat, după ce a fost alungat arhanghelul decăzut a manifestat ideea și 
dorinţa de a deveni stăpânul întregului Univers Manifestat ca lumi fizice. 
Este ușor să înțelegem că informaţiile primite prin channeling, de către 
mulți pământeni, care se referă la războaie în alte zone ale Căii Lactee, 
în alte lumi, confirmă ideea expusă anterior, care demonstrează încer- 
carea, de altfel inutilă, a lui Lucifer și a adepților săi, de a cuceri întregul 
Univers Manifestat, cu toate civilizațiile acestuia. De aceea au fost și vor 
mai fi conflicte majore, între Bine și rău, între Lumină și întuneric 
(adică forma pervertită a Luminii), oriunde în Calea Lactee și poate și 

în alte galaxii, unde probabil arhanghelul decăzut caută noi și noi te- 
ritorii de cucerit, în încercarea sa de a se considera egalul lui Dumnezeu 
Creatorul. Și totuși, acest arhanghel decăzut este considerat a fi o entitate 
importantă, din punct de vedere al iniţierii fiinţei umane aici, pe Ter-Ra 
(Pământul Luminii). Paradoxal este faptul că Iniţiaţii care au ajuns la 
gradul șapte, de pe planeta noastră și din sistemul solar, lucrează la 
modul combinat cu întreaga grupare coordonată de Lucifer, nu numai 
pe planeta noastră, ci și în alte zone ale sistemului nostru solar. Cel puțin 
în perspectiva terestră, lui Lucifer i s-a acordat șansa de a contribui la 
evoluția omenirii și la treptele de inițiere umană, prin acele funcţii care 
vizează examenele planului astral, adică acele probe pe care discipolii 
trebuie să le treacă, prin confruntarea cu lumina iluzorie din Planul 
Astral și cu toate formele-gând pe care ei le-au creat înainte de a se afla 
în fața unor asemenea probe. Toţi Marii Maeștri Spirituali, de pe Terra 
şi din alte lumi care ne ajută, au spus în repetate rânduri că dacă ome- 
nirea Terrei, ca și alte lumi, nu ar fi fost supravegheate și ocrotite de 
Forțele Luminii trimise de Creator, „Răul Cosmic” reprezentat de 
Lucifer și acoliții săi, ar fi stăpânit sau distrus de mult aceste lumi, 
deoarece puterea iluziilor i-ar fi făcut pe discipoli să eșueze în obținerea 
treptelor iniţiatice. Dacă Maeștrii Spirituali ai Terrei nu ar fi existat, 
pentru a-i ajuta pe oameni și pe cei care aspirau la inițiere, în toate 
epocile civilizaţiei umane, gruparea coordonată de Lucifer ar fi căpătat 
o putere mult prea mare asupra oamenilor, deoarece puterea iluziilor ar 
fi fost proiectată fără a fi contracarată de adevărata Lumină care vine din 
zonele înalte ale Planului Spiritual. Asemenea iluzii ar fi acționat cu o 
forță extrem de distrugătoare asupra tuturor ființelor umane, mai ales în 
ceea ce-i privește pe discipoli, și rezultatul ar fi fost o civilizație umană 
bazată doar pe satisfacerea dorințelor şi pe un stil de viață în care iluzia 
ar fi domnit în locul Adevărului. Consecințele unei astfel de alternative 
ar fi putut provoca dezastre nu numai la nivelul sistemului nostru solar, 
ci şi mai departe, în galaxie, unde vibraţiile astrale negative ale omenirii 
ar fi pus în pericol multe lumi, mult mai evoluate decât a noastră 
Singura modalitate de a salva ființele din interiorul sistemului nostru 

solar, a fost aceea de a se forma nuclee ale Maeștrilor din Ierarhia din 
Sirius, care au descins pe fiecare planetă a sistemului care gravitează în 
jurul Soarelui. În acest fel, s-a evitat o mare catastrofă spirituală. Totuși, 
în zestrea ancestrală a omenirii s-a păstrat următoarea idee — aceea că 
Lucifer a obținut o înțelegere de la Creator, în intenția de a aduce 
Lumina lui Dumnezeu oamenilor, intenţia arhanghelului decăzut fiind 
aceea de a-l demonstra Creatorului că el, Lucifer, realizează totul la fel 
de bine ca și Tatăl Ceresc. Desigur, acest lucru nu a reușit, iar Lucifer a 
rămas stăpân doar pe Planul Iluziilor, în primele două nivele (astralul 
inferior, unde oamenii sunt încercați în fel și chip). Pentru că s-a văzut 
pus în inferioritate, de către el însuși, arhanghelul decăzut a ales să cola- 
boreze la Marea Operă a Tatălui împreună cu Maeștrii Spirituali veniți 
din Sirius. În altă ordine de idei, Planul Divin pentru lumile sistemului 
nostru solar include cele două părți — adevărata inițiere în Lumină, în 
raport cu iluzia inițierii în Lumină (sarcină atribuită lui Lucifer și 
grupării sale). Maeștrii Spirituali mai spun că este mai bine pentru 
pământeni să nu cunoască prea multe despre acest „Rău Cosmic”, deoa- 
rece s-ar putea crea o panică totală și ireversibilă. 

Este mult mai bine să ne gândim întotdeauna la Lumina pe care 
Creatorul ne-o trimite, prin trimișii Săi, în toate vremurile și în orice 
împrejurare. Și de aceea, este cel mai bine să-L avem permanent pe 
Dumnezeu în inimile noastre, și în sufletele noastre, pentru ca Lucifer și 
adepţii săi să nu poată avea nici o posibilitate de a atenta la moștenirea 
noastră divină, care include în ea însăși puterea de a stăpâni întunericul 
şi răul. Acesta este destinul nostru, ca specie numită Homo Sapiens, in- 
teligentă, dar tânără. Noi suntem ultima și cea mai dotată specie de en- 
tități, căreia i s-a dat puterea, la maturizare, să distrugă tot răul din Uni- 
versul Manifestat. De aceea au pierit atâtea imperii pe Terra, începând 
cu cel al Atlantidei, pentru că Lucifer se teme de puterea noastră, a 
oamenilor, el ştiind că într-o zi, în viitorul acestui Univers Manifestat, 
Homo Sapiens, prin viitorii săi reprezentanți, vor ajunge la ziua în care 
îl vor aduce pe Lucifer în fața unui Tribunal Spiritual, unde va fi judecat 
pentru toate fărădelegile sale de-a lungul erelor. Lucifer a determinat 

prăbușirile imperiilor de pe Terra, pentru că se teme și nu vrea ca specia 
umană să se ridice în toată splendoarea sa spirituală, în Universul 
Manifestat. Dar ne aflăm la finalul unui alt Ciclu Cosmic și lucrurile 
evoluează în favoarea noastră, a pământenilor. Prin a doua venire a lui 
Christ, întreaga specie umană va trece prin Focul Purificator al Agni 
Yoga, și cei care vor fi demascaţi ca fiind în slujba întunericului, vor fi 
judecaţi cu judecata cea dreaptă a lui Dumnezeu, așa cum stă scris în 
Apocalipsa lui loan. Ce este scris, aceea se va întâmpla! Vremurile sunt 
împlinite și Lumina Lumii deja se ivește la orizont, aducând Puterea 
Deplină a lui Dumnezeu pe acest Pământ care a plâns mult prea mult 
pentru durerea oamenilor amăgiți de întuneric — falsa lumină. Zorii 
venirii lui Dumnezeu aruncă o Lumină mare și izbăvitoare asupra 
trecutului nostru, amintindu-ne de legământul pe care Dumnezeu însuși 
L-a făcut cu noi... Magister dixit! 

CAPITOLUL VII 
Eliberarea 


Informaţia pe care ați parcurs-o până în acest moment poate 
constitui pentru oricare dintre voi un ghid practic cu ajutorul căruia să 
puteți pune ordine în gândurile voastre, și astfel să aveţi posibilitatea de 
a face pașii necesari pentru propria evoluție spirituală. Trebuie să vă 
spun, în aceste rânduri pe care le citiţi, că de la terminarea capitolului 
anterior, şi până la începerea acestuia pe care-l veţi parcurge, trecuseră 
mai bine de patru luni, la vremea când am scris pentru prima dată 
această carte. O să vă întrebaţi, în mod sigur, de ce a fost o pauză atât 
de mare? Răspunsul este unul și cred că de abia îl intuiți. Pentru că este 
vorba de ultimul capitol, în care sinteza informaţiilor era necesar a fi 
realizată, apare ca firesc și evident, în același timp, să existe o astfel de 
întrerupere. Abordarea unei asemenea informații referitoare la 
Eliberarea Spirituală, nu este un lucru ușor de realizat, nici măcar în 
scris, pentru că implică foarte multe aspecte. În primul rând, trebuie spus 
că Eliberarea o poate obține orice om, doar să vrea acest lucru, însă 
modalitatea prin care o poate realiza, precum și calea de urmat, în 
această privință, sunt componente strict individuale. Se spune adesea că 
regula spirituală este aceeași, pentru toți, dar diferă modalitatea practică 
prin care individul aplică regula respectivă. Este perfect adevărat acest 
lucru. Tocmai din acest considerent unic, dar și general, în aceeași 
măsură, calea fiecărui individ către Eliberare este cu totul diferită de a 
oricărui alt individ. Fiecare trebuie să aplice normele evoluției spirituale 
în funcţie de specificul său. Dacă tot am ajuns să ne referim la specific, 
aici putem divaga puţin, deoarece totul pleacă de la nivelul cărămizilor 
vieții — moleculele de ADN. 

Este un subiect fascinant și extrem de interesant ADN-ul uman. 
În el se află taine pe care Dumnezeu le-a pus încă din momentul creației 
noastre ca spirite. Mă refer doar la categoria spiritelor umane, fără a lua 
în considerare și alte categorii de ființe care trăiesc în alte lumi, dincolo 
de limita sistemului solar. Sursele în care s-au păstrat nealterate infor- 
maţiile referitoare la misterele creaţiei conțin foarte multe date despre 
felul în care ființa umană este alcătuită. Evident că astfel de informaţii 
nu au ajuns la cunoștiința oamenilor decât într-o infimă măsură, doar 
atât cât să se ştie că există asemenea mistere. O parte din aceste 
informaţii se referă la secţiunea de bază a alcătuirii omului. Noi nu 
suntem doar acest corp fizic. Este numai o iluzie că avem o consistență 
materială, densă. În realitate, totul în Univers este alcătuit din Lumina 
lui Dumnezeu. Corpul fizic uman poate fi considerat doar o coborâre a 
vibraţiei Luminii, în planul celor trei dimensiuni, un atare fenomen 
determinând apariţia unei forme cu contururi precise, așa cum este 
corpul nostru fizic (despre cum s-au separat oamenii în cele două genuri 
citiţi în capitolul 8 — n.a.)). În altă ordine de idei, putem spune că orga- 
nismul nostru biologic este Lumină condensată la anumiți parametri. 
Știința modernă a descoperit în ultimele decenii domeniul genomului 
uman, cu cele aproximativ 500.000 de gene care intră în configurația 
cromozomilor, aceștia la rândul lor formând lanțul dublu al ADN-ului. 
Se consideră, după principiile științei moderne, că organismul fizic este 
format și dezvoltat, încă de la naștere, de ADN-ul propriu, care include 
în el toate informaţiile. Aici este binevenită o mică paranteză. Nu numai 
că în ADN-ul nostru purtăm informaţiile și experienţele avute și trăite 
de toți înaintașii speciei Homo Sapiens, dar avem în ADN-ul nostru, al 
fiecăruia, și acele informaţii pe care Dumnezeu le-a pus în fiecare dintre 
noi cu mult înainte de a exista omul în formă condensată. Cercetătorii 
geneticieni au descoperit doar ceea ce se poate numi „primul pas” re- 
feritor la adevărul despre ce este în realitate Homo Sapiens. Dar să în- 
chidem mica paranteză și să continuăm. Având în vedere cele spuse 
anterior, ne putem forma o idee în privința adevăratei noastre structuri 
de ADN. Căci dacă în organismul fizic există molecula de ADN, și 

aceasta, ca întregul corp, este condensarea Luminii, rezultă că adevăratul 
ADN este o structură de energie pură, înainte de a fi molecula de ADN 
din corpul fizic. De aici putem merge mai departe, să spunem că 
informația ADN-ului se află întâi în structura subtilă a fiinţei noastre, și 
de abia apoi, în componenţa biologică. Ceea ce există în ADN-ul subtil, 
se manifestă sau ar trebui să se manifeste în molecula ADN din or- 
ganismul fizic, aşa cum spune Legea Corespondenţei: “Ceea ce este Sus 
este ca și ceea ce este Jos”. Așa și este, însă pe parcursul evoluţiei 
noastre ca specie inteligentă și rațională, peste informaţia pură din 
ADN-ul subtil, transpus în molecula ADN, s-au suprapus alte și alte 
informaţii în urma erelor prin care omenirea a trecut. Astfel, această 
experiență a rasei umane, bazată pe conflicte, pe simţul divizării și al 
proprietăţii, pe tot ceea ce este inferior, a generat o altă structură, 
inferioară celei originale şi originare, din ADN-ul subtil, și consecința 
a fost că noua structură, plină de impurități, a acoperit treptat palierul in- 
formaţional ADN originar. Dintr-o asemenea perspectivă, putem 
interpreta căderea omului și alungarea sa din Rai în această manieră, 
care este mult mai aproape de Adevăr decât aberaţiile clericale sau altele 
similare (vezi informaţiile din capitolul 8 referitoare la apariţia genului 
în specia umană — n.a.). Cum interpretăm ceea ce am afirmat? În felul 
următor — starea originară a lui Homo Sapiens era aceea în care 
ADN-ul său subtil, energetic, nu primea nici un fel de influență, iar 
vibrația sa ca ființă era foarte înaltă. Putem compara o asemenea stare 
cu ceea ce Maeștrii Spirituali numesc „extaz”, doar că Omul Primordial 
trăia acest extaz la modul conștient. Odată cu începutul vieții în cele trei 
planuri dimensionale, respectiva stare de extaz conștient a primit, treptat, 
influențe datorate acumulării experienţei vieții materiale. După cum a 
constatat și știința modernă — genetica, tot ceea ce trăiește o ființă vie, 
inteligentă sau nu, se stochează în molecula de ADN. Omul Primordial, 
începând experienţele sale în planul vieţii terestre, a adunat informaţii 
peste informaţii, iar consecinţa a fost că s-a conturat tot mai mult o nouă 
configurație de ADN, la care ARN-ul - moleculele responsabile cu 
transportul informaţiilor în organism - și-a adus din plin contribuţia. 

Starea de extaz conștient a început să se diminueze, încet dar sigur, cu 
fiecare mileniu scurs, cu fiecare epocă parcursă, cu fiecare Ciclu 
Cosmic consumat de oamenii speciei Homo Sapiens. Așa Omul Pri- 
mordial a început să uite cine este el, care era starea sa inițială, și din 
acest punct de vedere, astfel se explică așa numita „cădere a lui Adam”, 
considerat de textele biblice canonice drept cel dintâi om (vezi capitolul 
8 — n.a). Vorbind din perspectiva strict ştiinţifică, putem afirma că 
această cădere reprezintă procesul de acoperire a structurii originare și 
originale de ADN, din partea subtilă a ființei umane, de către structura 
nou formată în periplul lui Homo Sapiens prin materia celor trei 
dimensiuni, datorită densității crescute a Pământului care trecuse într-un 
alt Ciclu Cosmic. Acest proces explică și uitarea la care Maeștrii 
Spirituali se referă în toate prelegerile lor. Este normal ca structura 
originară, odată acoperită de o nouă structură ADN devenită impură prin 
comparaţie cu starea oamenilor din precedentele Cicluri Cosmice, să 
producă fenomenul uitării. Informaţia despre faptul că noi suntem divini, 
după chipul şi asemănarea lui Dumnezeu, a fost ocultată, acoperită, 
ascunsă și blocată timp de sute de mii de ani. Omul a uitat că are 
aceleași puteri pe care le are şi Dumnezeu, iar o atare mentalitate relativ 
amnezică se datorează faptului că, de câteva milenii încoace, omul pune 
accent numai pe partea de ADN care a acoperit ADN-ul originar. Și 
astfel apare ca firească uitarea, ba chiar din acest motiv omul neagă sau 
nu crede că el poate fi o ființă divină, capabilă de adevărate miracole. 
Să ne amintim că Iisus a afirmat foarte clar: „Și voi vefi face asemenea 
lucruri, și încă mai mari ca acestea...”. Spusele Sale reprezintă dovada 
şi recunoașterea, în același timp, a adevăratei naturi a omului. 

Totuși, chiar dacă structura originară a ADN-ului spiritual a fost 
ocultată și blocată atâta timp, informaţia de acolo nu s-a pierdut 
niciodată. Întreaga cantitate de informaţie din ADN-ul spiritual poate fi 
considerată ca fiind Conștiinţa Divină a omului. În schimb, tot ceea ce 
s-a acumulat în noua structură de ADN biologic, datorită tuturor expe- 
rienţelor în planul fizic, poate fi numit pe drept cuvânt Conștiința Rasei 
Umane și comparându-le, putem înţelege că acceptând-o pe cea de-a 

doua, ființele rasei Homo Sapiens și-au blocat propriul potenţial. Să ne 
amintim ce se spune în Biblie despre primii oameni — Adam și urmașii 
săi, Enoh, Matusalem, Noe și alte personaje menţionate în textele 
scripturii creştine. De ce reușeau să trăiască atât de mult? Pentru că, 
aflându-se la o nouă etapă evolutivă relativ de început, ca urmași ai 
oamenilor de demult (vezi capitolul 8 — n.a.) structura lor originară de 
ADN încă nu suferise alterările cauzate de acumularea experienţelor 
interumane în ADN-ul nou format în corpul fizic. Apoi, pe parcurs, 
oamenii înmulțindu-se, experiențele lor s-au multiplicat și o cantitate 
din ce în ce mai mare de informaţii ale Conștiinţei Rasei Umane au 
configurat noua structură a ADN-ului biologic. Așa durata lor de viață 
s-a redus, până în acest prezent al nostru, când vârsta medie este de 70 
de ani. Unii oameni trăiesc şi mai puţin, iar această consecință este 
rezultatul unei vieți trăite dezordonat, asemenea oameni murind pe la 
40-50 de ani de cancer sau alte boli teribile, ce reprezintă o structură 
mult prea alterată chiar la nivelul structurii ADN-ului biologic. O durată 
redusă de viață indică limpede neînțelegerea experiențelor vieţii, care 
oricum se acumulează ca informație în ADN-ul biologic, și duc la o 
moarte prematură, încât nici măcar această configurație a ADN-ului 
biologic nu mai are posibilitatea de a susține viața în corpul persoanei 
respective. Și aici mă refer și la acele componente ADN, numite 
nucleotide, care au un rol extrem de important, dar a căror funcţie s-a 
alterat într-atât de mult încât acestea nu mai sunt capabile să treacă 
dincolo de bariera informaţiei de tip materialist - ADN-ul biologic, și 
să acceseze informaţiile din planul subtil, pentru a aduce din Conștiința 
Divină a omului toate valorile spirituale care-i pot reface adevărata viață 
omului. Au existat cazuri în lume când persoane bolnave de diferite 
maladii grave, au reușit să se vindece aducând prin credința lor din 
ADN-ul spiritual informaţia originară, ce a înlăturat informaţia de boală 
din ADN-ul biologic. Dacă privim dintr-o astfel de perspectivă starea 
de fapt a lui Homo Sapiens, putem înțelege că în realitate, omul este o 
fiinţă captivă, atât în propria-i mentalitate, cât și în „închisoarea” zidită 

cu ajutorul tuturor lucrurilor produse de el în exterior. Vedem foarte clar 
că în prezent, omul s-a obișnuit cu lucrurile inventate de el, încât lipsa 
acestora, fie și temporară, practic îl paralizează. Această atitudine 
similară unei sclavii își are rădăcina în ceea ce am explicat anterior, și 
anume că toate aceste condiționări s-au înregistrat în structura sa ADN 
cea nouă, conectată la viața în cele trei dimensiuni. Ar trebui să analizăm 
o anumită zonă din interiorul ființei umane, și aici mă refer la scoarța 
cerebrală, care din punct de vedere evolutiv, reprezintă cea mai nouă 
parte a lui Homo Sapiens dezvoltată în ultimele zeci de mii de ani, ca o 
consecință a procesului evolutiv. După cum a descoperit și știința mo- 
dernă, în urma cercetărilor în microcosmosul uman, scoarța cerebrală 
este sediul tuturor deciziilor și activităților pe care omul le desfășoară în 
starea de veghe. Astfel să ne amintim de nivelul Conștient al Mentalului 
dintr-un capitol precedent. Cele două emisfere ale creierului mare sunt 
despărțite, deocamdată, deoarece funcționarea lor sincronă, dar și 
separată, face parte din etapa actuală a evoluției umane. Și voi explica 
și de ce. Emisfera stângă este responsabilă cu funcţia logică și rațională, 
în vreme ce emisfera dreaptă se ocupă cu intuiţia și imaginaţia. Spe- 
cificul emisferelor, ca funcționalitate, se combină într-o complexă ac- 
tivitate cerebrală, de cercetare și analiză a mediului înconjurător, prin 
intermediul cărora omul îşi dă seama de parametrii existenţei sale în cele 
trei dimensiuni. Foarte multe experimente au demonstrat că dacă puntea 
subțire, ce leagă cele două emisfere, este îndepărtată, cele două părţi ale 
creierului mare continuă să funcționeze normal, la aceiași parametri, 
păstrându-și nealterate toate caracteristicile. Dar, din punct de vedere al 
evoluţiei spirituale, apare o întrebare extraordinar de interesantă — avea, 
oare, Homo Sapiens, la începutul existenței sale, când Omul era altfel, 
un singur creier mare, adică format dintr-o singură emisferă superioară? 
O astfel de întrebare îşi are pertinența și logica ei, pentru că aici vorbim 
de separarea omului de Conștiința sa Divină. Este de presupus că atunci 
când se afla la început, ca ființă creată, omul avea Conștiința Divină și 
privea lucrurile într-un mod unitar, în baza Principiului Unic - 

Dumnezeu. Odată cu separarea de Conştiinţa Divină, prin apariţia noii 
structuri de ADN, care a determinat formarea Conștiinţei Rasei umane, 
se poate considera ca logică divizarea calotei cerebrale, care fiind una și 
existând ca o singură formaţiune, sub calota craniană, a suferit divizarea, 
precum și relativa separare de creierul mic, sediul spiritualității conș- 
tiente a omului (vezi informaţii detaliate în capitolul 8 — n.a.). Conştiinţa 
Rasei umane este bazată pe dualitate, pe procesul alternativ: da — nu, 
bine — rău, rece — cald, frumos — urât și așa mai departe, ceea ce a 
determinat îndepărtarea omului de la Viziunea Unicului. Mai mult decât 
atât, odată cu această divizare, cele două emisfere ale creierului mare au 
prevalat asupra funcției spirituale a creierului mic, acesta trecând în plan 
secund, rațiunea luând locul intuiției spirituale. Într-o altă carte pe care 
am alcătuit-o cu ani în urmă (volumul “7” — n.a), afirmam că Homo 
Sapiens se află pe o cale evolutivă care nu este ușor de înțeles, pentru 
că separarea emisferei unice a creierului, în două emisfere, face parte 
dintr-un proiect de dezvoltare a ființei Homo Sapiens. În cartea amintită 
menţionam faptul că, într-un viitor relativ apropiat, ca cicluri cosmice, 
adică peste aproximativ 10.000 de ani, poate chiar mai devreme, omul 
va avea al patrulea creier. De fapt, este vorba despre un al treilea creier, 
dacă vom considera cele două emisfere ca formând o singură 
formaţiune. Cum va arăta cel de-al treilea creier? Iată o întrebare care, 
pe cât de interesantă, aduce un răspuns pe atât de uluitor — acest al trei- 
lea creier se va naște din actuala punte care uneşte cele două emisfere 
cerebrale. Procesul va decurge în felul următor. Odată cu avansarea în 
evoluţie spirituală a omului, cele două emisfere se vor depărta tot mai 
mult una de cealaltă, în timp ce puntea care le leagă va crește treptat, 
dezvoltându-se într-o complexă structură a cărei funcție poate fi doar 
intuită vag, la acest moment. Împingerea în lateral a celor două emisfere 
va determina lărgirea osaturii capului, în toate direcțiile, omul viitorului 
devenind asemenea ființelor extraterestre menționate în rapoarte din 
întreaga lume. Noua formațiune cerebrală va imprima noi funcții care se 
vor grefa peste rațiune și intuiție, combinând funcția optică cu cea 

spirituală a creierului mic, într-o sinteză care va face ca ochii lui Homo 
Sapiens să se mărească. De ce să se mărească ochii omului? Odată ce 
capacitatea cerebrală crește, acest fenomen va cere o absorbție crescută 
de lumină naturală și informație vizuală, pentru a oferi celor trei creiere 
ale Conştientului şi Supraconștientului suficientă cantitate de lucru in- 
formaţional pentru viața din viitor. Este un proces evolutiv firesc, care 
va oferi omului şansa de a folosi noua formaţiune cerebrală pe nivelul 
Supraconștientului menţionat în alt capitol. Dacă actualmente creierul 
mic are legătură cu energia spirituală, iar creierul mare cu funcțiile 
rațională și intuițională, viitoarea formaţiune cerebrală va fi sediul 
Sinelui. Acum omul nu este conștient de Sinele său, în stare Conștientă, 
însă pe parcursul următoarelor milenii, pe măsură ce va cunoaște stadiul 
Eliberării, Homo Sapiens va trăi Conștient de Sinele său în fiecare clipă. 
Dar mai întâi trebuie obținută Eliberarea, pentru ca Sinele să se poată 
dezvolta în procesul său evolutiv. Se poate spune că cei care aspiră 
sincer către spiritual au posibilitatea de a obține Eliberarea și, după un 
număr de vieţi, între 10-20, pot accede la noua formaţiune cerebrală, 
care inițial se va structura ca o formaţiune de Lumină, în urma func- 
ționării la parametrii maximi a Lotusului cu 1000 de petale — care sunt 
Unităţi Energetice. Apoi, de-a lungul ciclurilor cosmice, Creierul 
Supraconștient cel nou, dacă-l putem numi astfel, se va densifica treptat, 
devenind o structură organică ce-și va ocupa locul în interiorul capului. 

Ce anume, însă, trebuie realizat pentru a obține Eliberarea? 
Prefigurarea celor trei componente cerebrale indică încă de pe acum 
drumul pe care Homo Sapiens îl are de străbătut. Dacă vor fi trei creiere, 
atunci Homo Sapiens se îndreaptă, încet, dar sigur, către starea sa de 
entitate ce reprezintă în cadrul Creaţiei Treimea. Eliberarea nu este 
totuși ușor de realizat. În ştiinţa spirituală există informaţii care se referă 
la structura subtilă a ființei umane. În afară de chakrele poziţionate de- 
a lungul coloanei vertebrale, omul mai are și alte chakre la fel de im- 
portante, situate la nivelul capului. Aceste Chakre Superioare sunt în 
număr de șase, la fel ca și cele inferioare. Am spus șase deoarece așa 

cum există chakrele în realitate, cele Inferioare și cele Superioare, sunt 
structurate pe câte două grupe a câte șase. Localizarea lor este ur- 
mătoarea: 

Sahasrara, Lotusul cu 1000 de petale — în glanda pineală, în 
zona creştetului capului; 

Narayana, Chakra Respirației Substanţei — în hipotalamus; 

Trikuty, Chakra Piramidală - în zona piramidală/extra- 
piramidală a creierului mare; 

Brahmanana, Chakra Respiraţiei Puterii de Creaţie — în 
talamus; 

Swaminana, Chakra Respiraţiei Domnului — în cortexul 
prefrontal, deasupra chakrei Ajna; 

Mokshana, Chakra Libertăţii Spirituale —- în membrana 
arahnoidă. 

Este evident faptul că funcționarea acestor Chakre Superioare, la 
marea majoritate a oamenilor, nu numai că este defectuoasă, dar nici nu 
este sincronă. Cele șase Chakre Superioare funcționează la o capacitate 
redusă, potențialul lor fiind folosit doar într-un procent de cel mult 20%, 
în unele cazuri chiar mult mai puţin. Ca urmare, înțelegem destul de 
ușor că aceste Chakre, nefiind optime în activitatea lor zilnică, şi nici 
sincrone, produc dereglări cerebrale care conduc la apariţia și 
manifestarea unor boli specifice, prin influențarea chakrelor inferioare şi 
a glandelor endocrine. Chakra Mokshana, localizată în membrana arah- 
noidă, este influențată în activitatea ei de celelalte Chakre Superioare, 
mai ales de chakrele Ajna şi de Swaminana, situate în zona frunții, 
prima în hipofiză, cea de-a doua în cortexul prefrontal, zone respon- 
sabile cu gândirea și activitatea în stare de veghe. Dacă ființa umană 
trăiește într-o etapă a stresului, care determină dereglări ale gândirii în 
stare de veghe, ne dăm seama că membrana arahnoidă nu numai că 
prezintă disfuncţii, dar nici nu poate fi vorba despre un proces care să 
ducă la Eliberare. Trebuie spus că una din funcțiile importante ale 
membranei arahnoide este aceea de a transporta fluxurile informaţionale 
neurochimice, generate de nivelul gândirii conștiente, către celelalte 

structuri ale creierului mare și către celelalte organe aflate în interiorul 
capului. Nu intrăm în amănunte academice, care ne-ar lua alte zeci de 
pagini, ci redăm esențialul procesului care îl duce pe om către starea de 
Eliberat. Dacă această membrană arahnoidă poate să transporte fluxurile 
neurochimice către celelalte zone ale organismului nostru, în situaţia în 
care omenirea consumă alimente trecute prin foc - fierte, coapte și 
prăjite, este ușor de înțeles că membrana arahnoidă va primi, ulterior 
procesului digestiv, acele substanțe deteriorate de tip neurochimic ce 
apar ca o consecință a digestiei, și care intră în combinație cu toată gama 
hormonilor cerebrali. Fluxurile transportate de către membrana arah- 
noidă vor fi astfel încărcate cu un mare procent de toxine alimentare, 
care vor fi răspândite în corp. Procesul Eliberării nu se poate obţine așa, 
consumând hrană distrusă prin foc, deoarece una dintre particularităţile 
arahnoidei este aceea de a vehicula și alte fluxuri, cum este cel de 
Lumină Divină. Ori aceasta nu poate fi captată în cantităţile suficiente, 
pentru a fi amplificată de membrana arahnoidă, şi folosită pentru a 
desfășura în organismul ființei umane vibraţiile de tip fotonic/luminic, 
care ar asigura ridicarea vibrațiilor întregii ființe într-atât de mult încât 
persoana respectivă tinde să devină transparentă. Cauza pentru care nu 
se captează suficientă Lumină Divină, o reprezintă substanțele nutritive 
trecute prin foc și apoi asimilate prin digestie. Paradoxul Eliberării este 
acesta: omul devine invizibil pentru ochiul fizic al altui om. Căci în 
starea finală a Eliberării, omul trăiește într-o mare de Lumină. Deci este 
mai mult decât necesar să ne alimentăm natural, în primul rând, şi apoi 
curat, fără chimicale în interiorul alimentelor consumate. Desigur că 
membrana arahnoidă poate suporta frecvenţe fotonice/luminice din ce în 
ce mai mari, și chiar la nivelul acestei membrane, vitezele pot ajunge 
chiar și la ordinul de peste 10 ori viteza luminii. Acest lucru îl reușesc 
unii Maeștri Spirituali ai omenirii, care se pot deplasa instantaneu în 
orice loc din Univers. Dacă membrana arahnoidă poate trece printr-un 
asemenea proces vibrațional, atunci înseamnă că întregul creier, cu 
componentele sale, are posibilitatea de a-și transmuta nivelul vibratoriu 
către frecvențele fotonice/luminice. 

Dar, mai sunt necesare unele explicații legate de procesul 
Eliberării, pentru că aceasta implică trezirea și folosirea Chakrelor 
Superioare ale capului, în afară de membrana arahnoidă, activarea și 
folosirea lor stimulând o glandă despre care știința modernă nu știe 
nimic, deocamdată. Voi numi această glandă Glanda Nemuririi, pentru 
că are proprietatea de a secreta un hormon special, dar numai în situația 
în care omul a parcurs deja treptele esențiale ale evoluţiei spirituale. 
Glanda Nemuririi poate fi trezită în raport cu deschiderea Chakrelor 
Superioare, iar una dintre chakrele capului, respectiv Chakra Maestru, 
care mai este numită și Centrul Respiraţiei Domnului - a Principiului 
Unic care este Dumnezeu, are o conexiune directă cu secreția hormo- 
nului Glandei Nemuririi. Chakra Maestru este localizată în aria corticală 
prefrontală, sub osul parietal. Odată activată această Chakră Superioară, 
omul trece într-o stare cu totul schimbată de existență. Conştienţa sa se 
mărește uluitor de mult, cu un factor de 10 şi dacă dorește, practic el nu 
mai are nevoie să respire oxigen, ci direct Prana, energia subtilă care se 
află la baza moleculei de oxigen și îi întreţine starea atomică gazoasă. 
Fosele nazale nu mai trag oxigen decât într-un procent de 25%, deoarece 
alimentarea organismului cu energia Pranică se va realiza direct prin 
circuitul chakrelor Sahasrara — Chakra Maestru — plămâni — sânge. 
Trebuie spus că într-o astfel de fază evolutivă sunt activate și două 
chakre mai mici situate la nivelul plămânilor. Tocmai din acest consi- 
derent energia subtilă care ajunge în plămâni trece imediat în sânge. O 
entitate umană ajunsă la un asemenea stadiu evolutiv nu mai are nevoie 
de alimentele existente în jurul său, energia Pranei asigurându-i o vi- 
talitate ce aduce un randament de 100 %, față de maxim 25 % cât are 
omul obișnuit randamentul în condiţiile în care trăiește în mijlocul 
civilizaţiei moderne supertehnologizate. Ceea ce trebuie să se petreacă 
în mod sincron, în faza deschiderii Chakrei Maestru, este stimularea și 
activarea celorlalte chakre superioare. Energia Pranică poate circula prin 
corp doar cu aportul chakrelor capului, şi odată captată Respirația 
Domnului, individul are posibilitatea să extragă din această Respirație 
Puterea de Creaţie însoțită de Respirația Substanței Creatoare. 

Formațiunile anatomice conectate la Respirația Puterii de Creație și la 
Respirația Substanţei Creatoare sunt hipotalamusul și talamusul. Primul 
este responsabil, atât cât a descifrat medicina modernă, cu coordonarea 
tuturor reacţiilor în starea de veghe, în timp ce talamusul poate fi 
considerat centrul dorințelor noastre conștiente. Ei, și acum ne apropiem 
de miezul Eliberării... Glanda Nemuririi devine activă doar în corelaţie 
cu buna funcţionare a talamsului şi hipotalamusului. Glanda Nemuririi 
își are locașul puţin deasupra hipofizei, fiind în relație și cu aceasta, 
într-o sferă semicavernoasă. Secreţia ei hormonală a fost numită de 
către cunoscătorii misterelor spirituale „Ambrozia Zeilor”, despre care 
se spunea că trăiau secole şi chiar mii de ani, unii dintre ei. Longevitatea 
lor se datora acestei micuţe glande — Glanda Nemuririi, căreia îi cu- 
noșteau secretul și o foloseau în cadrul unor ritualuri magice. 
Compoziţia chimică a hormonului secretat de Glanda Nemuririi are pro- 
prietatea de a produce un efect mutagen total, asupra întregului orga- 
nism uman, blocând practic acea acțiune a segmentelor de gene care de- 
clanșează la omul modern fenomenul îmbătrânirii. Chimismul corpului 
se modifică radical, în așa măsură încât sistemul imunitar capătă 
rezistență de 100% în fața oricăror agenți de natură patogenă. De 
asemenea, cel care își activează Glanda Nemuririi are posibilitatea să 
creeze orice dorește, pentru că sunt atrase într-un atare proces complex 
hipofiza, legată de gândirea în stare conștientă, hipotalamusul — cu 
Chakra Respiraţiei Substanţei Creatoare, și talamusul — cu Chakra 
Respiraţiei Puterii de Creaţie. În această etapă de evoluție spirituală, un 
individ beneficiază de toată puterea din cer și de pe pământ, precum 
afirmă şi Biblia. Şi asta pentru că omul respectiv deja lucrează „mână în 
mână” cu Dumnezeu, și așa cum mai afirmă și lisus în Biblie, „... tot 
ce are Tatăl, şi Fiul are de îndată, ..., tot ce împlinește Tatăl, și Fiul 
împlineşte de îndată...” Nu mai există separație între om și Dumnezeu, 
ei sunt una. 

Nemurirea sau Viaţa Veșnică, așa cum a fost numită de lisus, 
reprezintă în realitate trecerea de la stadiul unui corp fizic cu o anumită 
densitate, la o stare a aceluiași corp fizic cu mult mai puțin densă, 

datorită creșterii vibraţiilor luminice, începând chiar de la nivelul celu- 
lar, unde așa cum spuneam ceva mai înainte, știința modernă a des- 
coperit o radiaţie luminică relativ slabă. Un astfel de proces se des- 
fășoară până în momentul în care entitatea umană ajunge să aibă acel 
corp de glorie sau de slavă, cum este descris în Biblie, adică un corp 
fizic transmutat pe nivele de vibrație fotonică, cu ajutorul voinței și 
practicii spirituale. Vom înțelege astfel un lucru extraordinar. Așa cum 
noi percepem lumina zilei cu ochii fizici, dar în realitate noi nu putem 
vedea lumina - ca substanță, mă refer, tot așa un om obişnuit nu va mai 
putea să vadă cu ochii săi un alt om care, urmând procesul evoluţiei 
spirituale, și-a ridicat corpul până la viteza de vibrație a luminii, 
devenind practic invizibil pentru oamenii normali. Totuși, chiar invizibil 
fiind, un asemenea om continuă să existe, el este viu, gândește și se 
mișcă în Câmpul Universal de Energie. Se spune atunci, despre această 
categorie de oameni, că sunt Eliberați, Desăvârșiți. Iisus, atunci când 
le-a apărut apostolilor îmbrăcat în „corpul de slavă”, nu a făcut altceva 
decât să-și ridice vibraţiile corpului până la pragul vitezei fotonice, 
dirijând cu o precizie demnă de un Mare Maestru Spiritual strălucirea 
pe care a arătat-o apostolilor. La fel, după înviere - fază imediat ur- 
mătoare trezirii Glandei Nemuririi - lisus s-a înățat la cer, în fața 
apostolilor, promițând să se întoarcă. Mulţi au interpretat greșit, și unii 
o mai fac şi astăzi, încă, această înălțare la cer. Ei cred că efectiv lisus 
s-a deplasat ascensional în atmosfera terestră, până când nu a mai putut 
fi văzut. Nici vorbă de așa ceva! Adevărul este că lisus și-a ridicat 
într-atât de mult vibraţiile încât, ajuns la pragul vitezei fotonice, a 
devenit invizibil pentru ochii apostolilor. Așa cum am explicat Împărăția 
Cerurilor este chiar aura cu corpurile subtile, Lumea Interioară a omului, 
şi dacă lisus s-a urcat la Ceruri, el de fapt își ridicase vibraţiile corpurilor 
sale subtile. lar întoarcerea la care lisus s-a referit, putea fi una 
imediată, adică la doar câteva minute de la momentul în care a devenit 
invizibil. La asemenea viteze, lisus putea călători foarte repede oriunde 
dorea pe planetă, și întoarcerea sa o putea planifica doar după maxim 
câteva minute, ori câteva ore, zile sau săptămâni. Asta pentru a le 

demonstra apostolilor una dintre puterile pe care omul le poate primi de 
la Dumnezeu, dacă vrea să fie una cu Tatăl. Doar se spune foarte clar 
în Biblie: „Căutaţi mai întâi Împărăţia Cerurilor, şi toate câte le veți 
cere vi se vor da împreună cu ea”. Procesul devenirii invizibile este cât 
se poate de adevărat, mai ales că în ultimele decenii, cercetările 
efectuate în domeniul de graniță al opticii au pus în evidență proprietatea 
corpurilor solide de a deveni total transparente, în cazul în care sunt 
supuse unor câmpuri de particule accelerate la viteze foarte mari, de 
ordinul zecilor de mii de kilometri pe secundă sau care prezintă anumite 
particularități de deviere sau absorbție a undelor optice. Dacă religia și 
biserica încă resping asemenea adevăruri spirituale, iată că știința vine 
să le confirme din plin. 

Este vremea să ne trezim din marasmul otrăvitor în care dogmele 
religioase multiseculare ne-au aruncat, în încercarea de a ascunde 
Adevărul pe care preoții înșiși l-au uitat. Căci nimeni nu are voie să ne 
ia dreptul la Cunoaștere. Biblia pe care actualii farisei o propovăduiesc, 
pretind ei, în numele Domnului Dumnezeu, spune limpede: „Cercetaţi 
toate lucrurile și păstraţi doar ce este adevărat și bun”. În sensul 
acestei fraze, trebuie să vedem clar și conștient ceea ce există peste tot 
în jurul nostru, în această lume a umbrelor înșelătoare, care privesc din 
cotloanele întunecoase ale lăcașurilor lor coborârea implacabilă a 
Luminii pe Terra. De la cel mai mic slujbaș al clerului, până la marii 
capi ai religiilor, cu toții au simţit și au văzut coborârea tot mai aproape 
a Luminii Cerului. N-aţi văzut că vizitele Papei în lume se înmulțiseră? 
(la momentul la care am revizuit cartea deja de 5 ani este Papă Benedict 
al XVI-lea, referirea fiind făcută la Papa loan Paul al II-lea — n.a.) 
N-aţi văzut că în România se vrea construirea unei așa zise „Catedrale 
a mântuirii neamului”? Cine să ne mântuiască? Catedrala sau noi 
înșine? N-aţi văzut că islamul deja este în fierbere, încercând să atace 
celelalte religii? Asta pentru că sunt zeloși ai extremismului islamic ce 
urmăresc inducerea în eroare a maselor de credincioși. Aceasta pe de o 
parte, căci pe de cealaltă parte, în Statele Unite în anii trecuţi, înainte de 
a fi ales Obama președinte, s-a încercat inocularea în opinia publică a 

presupusei amenințări a terorismului, de altfel o idee inventată de 
naziștii clanului Bush. Crepusculul unei ere întunecate și sângeroase prin 
care cu toții am trecut își strigă ultimul urlet, deoarece se apropie tot mai 
mult zorii erei luminoase, care-i va mătura pe toți cei care au îndrăznit, 
în numele lui Dumnezeu, oriunde pe planetă, să distrugă Viaţa pe care 
doar Dumnezeu o poate crea. Toţi aceștia, prieteni care m-aţi citit până 
acum, adevărat vă spun vouă, că și-au luat deja plata lor. Rana 
acestei lumi adusă în prag de agonie va fi vindecată de Marea Lumină 
a lui Dumnezeu, iar întunecaţii vor arde în focul propriului iad mental, 
ticluit cu atâta vicleșug. Karma nu-i va ierta, pentru că este Legea lui 
Dumnezeu şi faptele lor îi vor strivi în cele din urmă. Lumea va fi 
curățată şi regenerată, iar semnul Eliberării sale de sub uneltirile 
întunecaţilor va fi anunțat de ivirea pe cerul bătrânei, dar încă nespus de 
frumoasă, Terra — Geea, al celui de al doilea soare. Bucuraţi—vă, că mai 
este puţină vreme până atunci, și cei care citiți acum acest final de 
Capitol, veți apuca acea zi când cel de-al doilea soare va apare. Dar până 
atunci mergeţi către ușa cea strâmtă despre care lisus vorbea, la care 
mulți se înghesuie ca să intre. Este ușa Eliberării și dincolo de ea 
aşteaptă Viaţa Veşnică. 


ELIBERAȚI-VĂ CU ȘI PRIN IUBIRE... 
CĂCI IUBIREA ESTE SINGURA CALE ȘI SINGURA RELIGIE 
ADEVĂRATĂ... PE PĂMÂNT... ÎN CERURI... 
ȘI PRETUTINDENI ÎN UNIVERS... 

CAPITOLUL VIII 
Omul şi Învățătura Primordială 


În anul 2000 acest volum de informaţii spirituale a fost tipărit în 
prima sa formă, așa cum a fost alcătuit pe baza unei scheme care, prin 
prezentarea ei, să fie înţeleasă într-un mod simplu de către orice cititor 
care a parcurs atunci capitolele acestei cărți. În urmă cu câţiva ani acest 
ghid de evoluţie spirituală pe care îl ţineţi în mână, prezenta ceea ce aţi 
citit până acum în capitolele anterioare la modul concret, pornind de la 
prima Idee simplă a Creatorului, din care s-au născut primele fenomene 
manifestate în acest Univers. Între timp, de-a lungul ultimilor ani, foarte 
multe lucruri s-au petrecut, atât în plan terestru, cât și subtil spiritual, 
determinând o evoluţie a parametrilor individuali și colectivi ai omenirii 
în conformitate cu deplasarea Terrei prin spațiul cosmic. Este evident 
faptul că la ora actuală, când anumiţi factori tereștri și cosmici s-au 
schimbat, energiile deversate spre Pământ din înaltele planuri spirituale 
au determinat sute de milioane de oameni din întreaga lume către o 
mutație de conștiință. Această vastă și profundă transformare este rodul 
eforturilor Marilor Spirite ale Luminii din Ierarhia Cosmică Divină care 
slujeşte Planul Creatorului Universului, și efectele sale se constituie într- 
o nouă viziune a oamenilor asupra vieții, ca fenomen Divin, și a spiritua- 
lității care acum, la început de mileniu 3, se răspândește totuși cu 
rapiditate, de la an la an, în societatea planetară, în ciuda eforturilor 
lerarhiei Negre de a împiedica trezirea spirituală a omenirii. 

Din acest punct de vedere, putem considera că valul unei aseme- 
nea treziri spirituale are la bază asimilarea treptată a unor străvechi 
informații din Ştiinţa Iniţiatică, aduse acum oamenilor într-o formulă 
nouă de prezentare, adaptată deci cerințelor omului modern. Este 
necesar ca o astfel de străveche Învățătură să fie înțeleasă cu capacitatea 

intelectuală de acum, când cetățeanul planetar care navighează pe 
Internet și cercetează spaţiul cosmic cu ajutorul tehnologiei moderne, 
este capabil de a descifra tainele ancestrale care au stat vreme de sute 
de mii de ani îngropate în locuri neumblate de picior de om. Mai trebuie 
spus că cei din vechime, care au fost învățați de către urmașii Ances- 
tralilor, nu aveau atât de dezvoltat creierul rațional, ci mai degrabă cel 
intuitiv, și tocmai de aceea înțelegeau mult mai ușor noțiunile unei 
asemenea Învățături, și puteau lucra mult mai ușor cu energiile spirituale 
decât o face omul zilelor noastre, obișnuit cu procese cognitive elaborate 
şi procesate conform capacităţii sale intelectuale. Acum creierul mare 
este mult mai dezvoltat decât în urmă cu sute de mii de ani, intuiţia fiind 
astfel surclasată de partea rațională și logică din noi. În acest mod este 
simplu de înțeles că rațiunea noastră cu care lucrăm acum este supusă 
dualității, capacitatea intuiției de a lucra cu Unimea fiind redusă și 
umbrită de înseși procesele de analiză pe care zi de zi le manifestăm în 
raport cu lucrurile care există în jurul nostru. Totuși, așa cum spuneam 
ceva mai înainte, din Planurile Înalte spirituale s-a decis că a sosit timpul 
readucerii acestei Învățături care precede omenirea, dar și alte civilizații 
stelare, cu mii de milioane de ani. Această învățătură este atât de veche 
încât a stat la baza oricărei civilizaţii care a apărut la un moment dat în 
univers, care a crescut și evoluat conform propriilor parametrii planetari 
și cosmici, dar și spirituali și divini, raportați la o Învăţătură de acest fel. 
Acum, în vremurile noastre, omul modern este capabil să îmbine logica 
şi rațiunea, într-un mod armonios și echilibrat, cu intuiţia și 
contemplația, pentru a-și întregi ființa scindată atâtea milenii de factorul 
dualității. 

De ce a fost necesară dualitatea în toate aceste ere ale prezentului 
Ciclu Cosmic de 26.000 de ani? Răspunsul se găsește în chiar modul în 
care specia Homo Sapiens a evoluat atât din punct de vedere spiritual, 
cât și din punct de vedere organic. Dacă ne raportăm la partea spirituală, 
este necesar să spunem că ea a fost direct influențată de dezvoltarea 
organică a omului ca specie inteligentă pe Pământ. Faptul că înainte cu 
multe milioane de ani creierul mare al primilor oameni era alcătuit doar 

dintr-o emisferă cerebrală constituia un indiciu al viziunii lor unitare 
asupra vieții și spiritualității. Ei trăiau în directă comuniune cu Creatorul 
şi viața lor era fericită, deoarece puteau avea tot ce-și doreau prin 
capacitatea manifestată de materializare. Ei nu-și puneau întrebări, așa 
cum facem noi azi, când iscodim cu mintea noastră tainele vieții, și din 
acest motiv nu aveau dubii asupra lucrurilor în care credeau nestrămutat. 
Acei oameni de la începuturile primei omeniri trăiau într-o deplină 
comuniune cu Energia Divină care creează Totul, aceasta fiind însăși 
Creatorul aflat permanent în acțiune. Erau conștienți că Energia de care 
vorbesc circula în fiecare clipă prin ființa lor și de aceea prin capacitatea 
lor de voință o dirijau foarte ușor. Acest lucru era posibil deoarece aveau 
o viziune unitară în privința tuturor lucrurilor și fenomenelor existente 
în Univers şi implicit pe Pământ. Atitudinea lor de a trăi și de a fi una 
cu Creatorul, precum spunea lisus: “Eu și Tatăl Una sîntem”, determina 
respectiva viziune de tip unitar. Din această perspectivă pentru ei nu 
existau noțiunile de bine și de rău, de aceea viaţa lor nu cuprindea 
dileme și provocări așa cum le avem noi astăzi. Trebuie să recunoaştem 
că, oricât de avansați tehnologic, industrial și cultural ne-am considera 
noi, sîntem departe de nivelul spiritual pe care acei primi oameni îl 
aveau în vremurile respective, când pe planeta noastră și regnurile 
vegetal și animal aveau alte dimensiuni, respectiv animalele și plantele 
erau mult mai mari decât în actualul Mare Ciclu Cosmic de 260.000 de 
ani, din care face parte acest ultim Ciclu Cosmic de 26.000 de ani. 
Privind în acest fel existența acelor oameni de la începuturile 
primei omeniri, înțelegem faptul că vechile scripturi descriu un adevăr 
fundamental bazat pe respectiva realitate. Și anume că acei oameni de 
atunci într-adevăr erau precum scripturile menţionate spun despre ei că 
erau, adică trăiau în acea stare de paradis sau în starea de rai, cum se 
spune la începutul Bibliei. Chiar dacă Geneza biblică este foarte sumară, 
am spune chiar săracă în a oferi amănuntele legate de modul în care 
trăiau acei oameni, și fără a aduce informaţii suplimentare referitoare la 
acel tip de existență, totuși conține sâmburele de adevăr care s-a 
perpetuat peste sute de mii de ani, dus mai departe sub această formă 

sintetizată, dar oarecum sărăcită de conţinut, de către oameni ai epocilor 
îndepărtate care, sub îndrumarea și cu ajutorul Fiinţelor lerarhiei 
Luminii au transmis din generație în generație o asemenea informație 
fundamentală pentru înțelegerea adevăratei origini a omenirii. 
Prezentarea acestui aspect sub forma mitului biblic al lui Adam și al 
Evei, care prin înseși numele lor reprezentau nu doar doi indivizi umani, 
ci chiar cele două genuri ale speciei umane, precum şi povestea — de 
altfel săracă în amănunte — a căderii lor din starea de rai, confirmă într- 
un mod cât se poate de logic realitatea acelor oameni care aveau o 
viziune unitară asupra vieții și lucrurilor. Aici aș vrea să fac o paranteză 
explicativă, luând în considerație chiar lipsa amănuntelor în privința 
textului biblic care descrie în prea puţine cuvinte sau în prea puţine 
argumente acea cădere a lui Adam și a Evei. De ce nu există acele 
elemente care să ajute la înțelegerea căderii celor doi din starea de rai? 
De ce Geneza biblică este atât de săracă în descrierea acelei întâmplări 
considerate nefericite pentru întreaga civilizație umană de mai târziu? 
Logica ne determină să căutăm cel mai plauzibil şi obiectiv răspuns. 
Anume că această așa zisă cădere din rai s-a petrecut într-o epocă atât 
de îndepărtată în timp, încât amănuntele ei s-au pierdut de la o generaţie 
la alta, treptat dar sigur, istorisirea ei trecând de la un Ciclu Cosmic de 
26.000 de ani la alt Ciclu Cosmic de 26.000 de ani, și de la Eră Cosmică 
de 2000 de ani la alta, cu tot mai puţine elemente care o descriau așa 
cum a fost ea relatată la început. În acest fel, pierzându-se câte puţin din 
informaţia inițială, într-un târziu când a ajuns să fie relatată și scrisă în 
Geneză, de către cine știe ce oameni deja trăitori în dualitate, a fost 
transpusă așa cum o știm și noi. Dacă am lua în considerare ceea ce se 
spune despre Adam și Eva, precum relatează Bilbia atât de sărac, nu am 
putea înțelege absolut deloc cum de amândoi — oameni perfecţi fiind, 
creați de către Creator, au putut să decadă din starea aceea de rai, 
chipurile ispitiți fiind de către o creatură nepământeană care nu avea 
altceva de făcut decât să se joace prin acea grădină a raiului. Pentru că 
perfecţi fiind, și Adam și Eva, acea creatură nu ar fi reușit să-i ispitească. 
Și asta pentru că ne bazăm pe două raționamente pe cât de simple, pe 

atât de eficiente. Primul se referă la faptul că fericiți fiind, având 
viziunea unitară asupra vieții și fiind una cu Creatorul, Adamii și Evele 
cunoşteau prin însăşi starea lor spirituală despre orice lucru, nefiind 
vorba despre vreo chestiune pe care să nu o cunoască. Fiind una cu 
Creatorul, cu Tatăl, așa cum afirma și lisus, cunoşti totul și trăieşti cea 
mai bună stare posibilă. Fiind una cu Creatorul, viața lor era considerată 
nelimitată, căci își trăgeau concepția aceasta și energia necesară acestui 
lucru chiar din Sursa care era în interiorul lor și care e Creatorul. Deci 
nu aveau cum să cunoască că ar fi murit, așa cum e scris eronat în 
Biblie, deoarece ei știau că erau nemuritori. Din acest punct de vedere, 
prezentarea diavolului care s-a strecurat în grădina raiului doar pentru a- 
i ispiti pe Adam și Eva este o chestiune deformată și răstălmăcită de 
către urmașii de peste sute de mii de ani, care numai cunoșteau adevărul. 

Cel de-al doilea raționament se bazează pe faptul că primii 
oameni, Adamii şi Evele, respectiv bărbaţii care aveau spirit Yang, și 
femeile care aveau spirit Yin, aveau o singură emisferă cerebrală, așa 
cum am explicat mai înainte în alt capitol. Pentru a simplifica puțin 
lucrurile ca să înţelegeţi, voi folosi termenii de Adami pentru spiritele 
androgine întrupate ca parte Yang - masculin, și Eve pentru acele spirite 
androgine întrupate ca parte Yin - feminin. Oamenii de atunci erau 
Adami — adică spirite Yang, iar Evele erau spiritele Yin. Adamii aveau 
în responsabilitate organizarea comunităţii, iar Evele dețineau rolul de 
creativitate prin care organizarea era aplicată. Din acest punct de vedere, 
pentru că atât Adamii — bărbaţii, cât și Evele — femeile, aveau o alcătuire 
singulară în ei înșiși — și nu ca acum din două jumătăți, una luminoasă 
şi una întunecoasă, putem considera că ambele genuri, dacă le putem 
numi așa, erau androgini spirituali. Altfel spus oamenii de atunci nu 
aveau în ei o jumătate luminoasă și o jumătate întunecoasă, ci doar un 
Întreg alcătuit doar din Lumina primită direct de la Creator. Un astfel de 
aspect al realității acelor epoci implică o întrebare firească, pe care noi 
ca oameni moderni ne-o putem pune: dacă ei erau androgini spirituali, 
specia cum se perpetua? Este normal și simplu în același timp să 
înțelegem că fiind într-o stare permanentă de comuniune cu Creatorul, 

cu Tatăl cum se spune, capacitatea de reproducere era total diferită de 
cea a noastră din prezent. Având acele capacități minunate, fiecare Adam 
şi fiecare Evă care consimțeau să formeze o pereche, având Întregul în 
ei înșiși, aveau capacitatea de a pune în comun propria energie spirituală 
pentru a permite multiplicarea fie a unui Adam, fie a unei Eve. Adică 
punând energiile lor spirituale în comun, așa cum un bărbat şi o femeie 
astăzi îşi unesc sentimentele într-o stare comună, decideau ce spirit să 
fie multiplicat din ei doi. În funcţie de decizia lor comună, era 
multiplicată energia spirituală fie a unui Adam, fie a unei Eve, adică o 
energie Yang sau o energie Yin. Ei alegeau bine ce urmaș să fie, dacă 
era un Adam îi ofereau energia Yang, iar dacă era o Evă, îi ofereau 
energia Yin. Mă refer la cele două genuri, dacă putem să spunem așa 
acelor androgini spirituali, ca la două categorii de ființe umane distincte, 
care în mod cert aveau fiecare numele său. Dar pentru ca să înțelegeți 
mai simplu am folosit numele generice de Adami și Eve. Reîntorcându- 
ne la argumentul celui de-al doilea raționament, continuăm prin a spune 
că atât Adamii, cât şi Evele, fiind Întregi în ei înşişi, aveau tot ce le 
trebuia și cunoșteau tot ceea ce trebuia, iar eventuala ispitire nu avea 
cum să-şi atingă scopul, deoarece respectivul ispititor — diavolul cel 
şmecher nu ar fi avut cum să le prezinte nici un neadevăr — căci Întregi 
fiind și una cu Creatorul cunoșteau Adevărul, nici nu putea să le prezinte 
ceva mai bun decât ce cunoșteau ei, şi nici nu ar fi avut cum să poată 
să-i mintă sau să-i înșele, deoarece cunoscând adevărul despre ei înșiși, 
Adamii și Evele, nu ar fi crezut nicio vorbă din cele spuse de ispititor 
despre ei. Aşadar toată chestiunea cu prezentarea biblică a căderii din 
rai, aşa cum este redată în varianta ei religioasă, este o deformare 
rezultată peste timp, prin pierderea informaţiei originale și prin 
neînţelegerea de către urmașii Adamilor și Evelor, de-a lungul epocilor 
cosmice, a ceea ce s-a întâmplat cu adevărat în această privință. 

Este necesar să spun că datorită faptului că acei Adami și acele 
Eve aveau o singură emisferă cerebrală, desigur având și un creier mic 
cum avem noi astăzi, capacitatea lor cerebrală era compusă din două 
compartimente: raționamentul — ce ţinea de emisfera cerebrală, și 

intuiţia ce ţinea de creierul mic, mult mai dezvoltat în acele vremuri 
decât îl avem noi acum. Datorită acestei realități, toate deciziile lor 
raționale erau pozitive, existând o singură emisferă cerebrală care 
folosea viziunea şi concepția mentală a Unimii, astfel încât o asemenea 
activitate rațională avea o legătură directă cu intuiţia, întregul proces de 
organizare și creativitate fiind lipsit de orice perturbare. Acest lucru al 
existenței unei asemenea omeniri de început este confirmat de declarații 
din ultimii ani ale unor persoane înzestrate spiritual, care au primit 
informaţii de la entități extraterestre benefice, ce au transmis că înaintea 
actualei omeniri care își are începuturile sale în vremea Lemuriei, şi mai 
în vechime a înaintaşilor Pelasgilor, au existat alte câteva omeniri ce 
dețineau un nivel de evoluţie mult mai înalt decât al nostru. Deci pe 
Pământ au mai existat omeniri în urmă cu milioane și milioane de ani, 
unele chiar fiind trăitoare contemporane cu dinozaurii. Ei bine, în acest 
capitol despre astfel de omeniri vorbim, şi putem spune că într-adevăr, 
multe din scripturile care încă există în unele temple din lumea prezentă, 
conţin referiri, deşi sumare, despre acele omeniri trăitoare în vremuri 
atât de îndepărtate. 

Este necesar să vin acum cu un element foarte important legat nu 
numai de evoluţia acelei omeniri de atunci, ci și a însăși planetei noastre. 
În acele vremuri atât de îndepărtate Pământul ca structură se afla pe un 
alt nivel de vibraţie decât cel actual, starea sa naturală fiind mult mai 
puţin densă decât o ştim că este în prezent. Din acest punct de vedere, 
gravitația era mai scăzută ca intensitate, ceea ce și explică mărimea 
impresionantă a animalelor ce-și duceau existența în timpurile despre 
care acum doar istoria se mai ocupă. O astfel de explicaţie logică se 
încadrează în modelul de evoluție prin care regnurile terestre au trecut 
fiecare la rândul său. Dacă luăm în consideraţie gravitația scăzută de 
atunci, este firesc faptul că Adamii și Evele erau mult mai înalți, 
gravitația neapăsând atât de intens asupra lor cum se întâmplă astăzi 
asupra noastră. De aici derivă o explicaţie la fel de logică, și anume că 
acele corpuri ale lor erau mai puţin dense, fiind mai rafinate și energiile 
le traversau mult mai ușor. Această stare a Adamilor și Evelor o putem 

plasa sub ideea de vibraţie energetică numită Rai, adică un nivel înalt de 
percepție în raport cu Cosmosul și o stare de conștiință similară, ce le 
permitea conectarea fără probleme oricând la Conștiinţa Divină. Pornind 
de la un asemenea considerent, pentru a explica așa zisa cădere din 
starea de Rai, şi pe bună dreptate, putem considera zonele în care 
locuiau Adamii şi Evele în acele vremuri, datorită gravitației mai slabe 
ce favoriza plante cu dimensiuni foarte mari, drept acea Grădină a 
Edenului. 

Dar să vedem ce s-a întâmplat oare de s-a ajuns la acea “cădere” 
din starea de Rai? Ce anume s-a petrecut, astfel încât peste atâtea și 
atâtea sute de milenii s-a ajuns să se interpreteze un fenomen evolutiv 
drept ceva cu consecințe negative asupra întregii rase umane? Putem 
considera oare că textele religioase creștine, care fac referire la căderea 
lui Adam și a Evei, ar fi lipsite de realismul concret? Dacă o să urmăriţi 
explicaţiile ce urmează, s-ar putea ca tot ce ştiați până acum, despre 
originea adamică a omenirii, să se destrame datorită unui adevăr 
fundamental care se numește pur şi simplu Evoluție. Iar acest termen, 
după cum veți putea observa, la ora actuală este încă incomplet înțeles 
de către marea majoritate a oamenilor. Acest termen implică, prin 
exprimarea sa, înțelesul de proces care se desfășoară într-un anumit 
sens, cu o anumită schemă predeterminată. Evoluţia este un fenomen 
care, logic vorbind, începe dintr-un punct în care structura unei ființe 
inteligente și raționale așa cum este omul, se constituie într-un Întreg ce 
conţine totul în el însuși, într-o formă de manifestare simplă. Acest 
Întreg așa cum se prezintă la începuturile sale, trebuie să experimenteze 
contactul și impactul cu mediul înconjurător pentru a acumula cunoaș- 
tere în raport cu Legile Divine ce guvernează mișcarea planetei — cum 
este Pământul, și interacțiunile dintre om și natură, conform cu Legile 
Creatorului care acționează asupra tuturor lucrurilor. Dintr-o asemenea 
perspectivă se poate spune clar că Adamii și Evele, deşi erau androgini 
spirituali și fizici, având o singură emisferă cerebrală, cunoșteau totul, 
așa cum am spus, însă doar din punct de vedere al sensului creativ. Ei 
nu ajunseseră să cunoască acele părți umbroase din propriile spirite, 

părți care existau în stare inactivă, adormită, dacă putem spune astfel. 
Căci Întregi fiind primeau doar Lumină, și ei încă nu aveau două 
jumătăţi ale fiinţei, care să fie active așa cum s-a întâmplat mult mai 
târziu cu specia umană. După multe epoci în care au experimentat doar 
partea creativă şi luminoasă a Vieţii, au cunoscut tot ce se putea cu- 
noaște în acest sens, și conform cu Legile Universale, se apropia vremea 
când trebuia experimentată cealaltă parte. Vorbim aici despre acel 
concept universal valabil al lui Tao — Yin și Yang. Atâta vreme cât 
Adamii și Evele — rasa Evadamică, trăieseră pe partea Yang sau albă a 
Vieţii, mai simplu spus, punctul negru fusese pus în adormire, în stare 
latentă. Într-o altă ordine de idei putem considera că Ciclul Yang, partea 
albă a Vieţii, parcurs de rasa Evadamică avea ca reper Sinele propriu — 
punctul negru al părții Yang. Epoca în care au experimentat tot ce se 
putea în partea albă a existenţei se apropia de final, de aceea în 
momentul în care s-a făcut trecerea către următorul ciclu de tip Yin — 
negru cu punct alb, s-a produs așa zisa cădere din starea de Rai. Fiind o 
omenire în starea sa nealterată, în prima sa fază de evoluție prin sute de 
milenii, rasa Evadamică se îndrepta către impactul cu un tip de energie 
şi de viață pe care nu le experimentaseră până atunci. Astfel, treptat toți 
parametrii spirituali și organici ai Adamilor și Evelor au început să se 
modifice. Și veţi vedea în cele ce urmează de ce. Ca să facem o trimitere 
la străvechile legende despre Adam și prima sa soție, așa cum au 
încercat incorect să tălmăcească clericii mileniilor anterioare creștinis- 
mului, ne putem referi la Lilith, considerată prima soţie a lui Adam. De 
fapt tot tâlcul constă în partea albă cu punct negru a lui Tao, Yang cu 
punct Yin, adică exact acea epocă albă a Vieţii rasei Evadamice. Se 
spune despre Lilith că era negativă față de Adam, și că Dumnezeu ar fi 
alungat-o de lângă Adam pentru că era neascultătoare și nesupusă. În 
realitate avem de-a face exact cu ceea ce am explicat mai înainte despre 
Adami și Eve, că iniţial trăieseră într-o epocă în care se manifesta Yang 
cu punctul Yin, Yang fiind Adam și punctul negru fiind prima Evă — 
adică Lilith, într-o interpretare mai largă a realităţii pe care Adamii și 
Evele au trăit-o în acele Cicluri Cosmice. În momentul în care a venit 

etapa - epoca părţii Yin neagră cu punct alb Yang, raportul s-a schimbat, 
partea Yin fiind Adam “cel căzut în păcat” și punctul alb Yang fiind 
Eva. Din acest motiv i s-a acordat Evei biblice - femeii importanța 
respectivă din punct de vedere religios și fundamental. Era vorba doar 
despre interpretarea alegorică sau metaforică a trecerii la următorul 
ciclu, Adam fiind considerat principalul vinovat pentru că s-a lăsat 
chipurile ispitit, deși în Biblie se spune clar că Dumnezeu i-a dat lui 
Adam o altă soție — Eva — ascultătoare, ori dacă era ascultătoare, de ce 
l-a ispitit pe Adam și nu a ascultat de Dumnezeu? Vedem foarte clar că 
la acest punct clericii vremurilor de atunci nu au înțeles nimic și au dus 
omenirea în confuzie. Dar cu ce avem de-a face dacă nu cu trecerea într- 
un alt ciclu de evoluție, în acele vremuri în urmă cu milioane de ani, 
etapă în care Adamii şi Evele ca androgini erau nevoiţi să facă față unei 
alte vibrații care le impunea o nouă cunoaștere. Și astfel a avut loc ceea 
ce numim ispitirea lui Adam și a Evei, adică Adam a mușcat din “mărul 
cunoașterii” care seamănă foarte mult cu modelul Yin — Yang al lui Tao 
— Dumnezeu. Adică mușcând din cunoașterea necesară noii etape 
evolutive, Adamii și Evele și-au provocat singuri modificările spirituale 
şi organice. La nivel spiritual s-a realizat o transformare a energiilor 
Adamilor şi Evelor în polarități contrare fiecărei categorii a lor, acestea 
fiind chemate de vibrația următoarei epoci Yin, iar din punct de vedere 
organic, începuse scindarea emisferei cerebrale care era axată doar pe 
pozitiv și sens creator. Însăși vibrația noii etape Yin impunea o adaptare 
la acești parametri de transformare, rasa Evadamică fiind nevoită să 
treacă într-o stare de existență nouă, mai densă decât cea anterioară, 
odată cu intrarea Pământului într-o altă stare mai densă din punct de 
vedere gravitațional. Ca urmare a acestui fenomen cosmic, gravitația 
crescând, Adamii și Evele treptat au început să scadă în înălțime, iar 
forța gravitațională fiind mai mare, a determinat o modificare a duratei 
de viață, conform cu impactul unei asemenea forțe cu structura ADN- 
ului Adamilor și Evelor. Este de înțeles că dacă gravitația unei planete 
este mai mică, viteza sa de rotație este mai lentă, în acest fel explicându- 
se durata mare de viață a Adamilor și Evelor, așa cum stă scris foarte 

sumar în Biblie. Când viteza de rotație creşte, gravitația se măreşte și 
determină o durată a zilei mai mică, rezultatul fiind o durată de viață mai 
scăzută. 

Trecând în noul ciclu rasa Evadamică a suferit modificări, 
precum spuneam, iar la interior partea spirituală a cunoscut o 
transformare, partea interioară a Adamilor și Evelor, așa cum erau ele 
înainte, Yang și Yin, trecând într-o stare de letargie fiind acoperite de 
noile lor polarităţi. Astfel s-a produs următorul fenomen: apariția a câte 
o jumătate de ființă la Adami și Eve datorită instalării noii polarităţi 
determinate de epoca Yin. La Adami a intrat în uitare partea lor Yang 
de la început, iar la Eve partea lor de tip Yin de la început. Peste partea 
Yang a Adamilor s-a suprapus prin adaptare o parte Yin, iar la Eve peste 
partea lor Yin s-a suprapus o parte Yang, deoarece noua epocă a produs 
transformări în ei prin raportare de polaritate ca ființe. Din acest punct 
de vedere, putem considera că a fost momentul în evoluția rasei umane 
Evadamice când s-a produs atât uitarea a cine erau ei cu adevărat, cât și 
separarea pe cele două genuri. Noua etapă Yin produsese modificări 
anatomice determinate de începerea scindării unicei emisfere cerebrale, 
prin schimbarea secreţiilor hormonale ce au determinat apariția, treptat 
de-a lungul a câteva mii de ani, a organelor de reproducere așa cum le 
știm astăzi. Desigur iniţial se prezentau ca niște părți prea mici pentru a 
fi considerate capabile să funcţioneze așa cum funcționează în actualul 
ciclu de evoluţie al omului, însă schimbarea începuse. Pentru că la 
Adami căzuse în uitare partea Yang, acționând preponderent cea Yin, 
Sinele şi creierul au modelat forma bărbatului așa cum o știm, iar în 
privința Evelor, acțiunea părții Yin a epocii și căderea în uitare a celei 
vechi Yin din ele însele, a determinat prin acțiunea Sinelui o modificare 
diferită, de aceea femeia seamănă cu bărbatul dar în schimb, la nivelul 
organelor de reproducere nu prezintă nimic în exterior, fiind însă 
înlocuită această chestiune cu ceea ce s-a petrecut la nivelul zonei 
toracale, femeia prezentând o dezvoltare mai amplă a zonei pieptului 
decât o are bărbatul. Așa se explică mult învinuita “cădere din Rai” pe 
care religia, în ignoranţa ei, a transformat-o într-un circ în zilele noastre, 

pentru a-i ţine pe oameni într-o stare de frică și vinovăţie. Vă întreb, pe 
voi ce citiți acest capitol, cu cei aţi fi vinovaţi pentru așa zisa greșeală a 
lui Adam și Eva din Biblie? Că doar nu sânteți niciunul din voi cei care 
a fost atunci Adam și Eva, pentru a vă considera vinovați. Și atunci cine 
vrea să menţină confuzia și frica printre voi? Nu vi se pare mult mai 
apropiată de adevăr explicaţia oferită în acest capitol? Eu am prezentat 
toată această așa zisă cădere din Rai din punct de vedere științific, 
inițiatic şi evolutiv, ca fenomene ale vieții desfășurate în mod firesc, . 
detronând astfel bazaconiile dogmei religioase care nu fac altceva decât 
să prostească mintea umană, acoperind-o de necunoaștere și vinovăţie 
inutile. 

Este un lucru evident faptul că numai dintr-o perspectivă a 
evoluției comentată științific, printr-un proces logic și rațional, poate fi 
înțeleasă și explicată mult trâmbițata “cădere din Rai” a lui Adam și a 
Evei, ca un fals moment de început al actualei omeniri vinovată doar 
pentru că există, ca urmașă a altor omeniri existente înaintea ei. Un alt 
aspect la fel de evident îl constituie trecerea adevăratei informaţii, prin 
sute de milenii de atunci încoace, către noi, prin intermediul a nenumă- 
rate generaţii de oameni, de la omenirea de atunci, prin următoarele, 
astfel informaţia originală, așa cum a fost ea, ajungând în mod trunchiat 
și incomplet până la acei oameni care au adunat informaţia din per- 
gamente, și au pus-o apoi în ceea ce mai târziu s-a numit Vechiul Tes- 
tament. O întrebare firească şi pertinentă ar fi aceasta: de ce s-a numit 
Vechiul Testament? Și mai ales cine l-a lăsat și cui? Şi pentru ce? Putea 
să se numească cu totul altfel! De ce tocmai Vechiul Testament? Este 
ca și când ne-am referi la o civilizație care ne-a lăsat nouă, actualei 
omeniri, o moștenire a cărei vechime nu este cunoscută, ori că noi 
civilizaţia de acum, începută cu Adamul și Eva biblici, cu un Moise care 
chipurile ar fi fost fondatorul civilizației noastre, ar fi descendenta unei 
omeniri existente înaintea noastră. Un lucru este însă sigur și nu poate 
fi tăgăduit sub nicio formă. Rasa Evadamică, formată din acei Adami și 
Eve ca androgini spirituali şi organici, a existat încă din precedentul An 
Galactic, respectiv în urmă cu aproximativ 100 de milioane de ani, când 

sistemul nostru solar se afla la jumătatea mişcării sale de revoluție în 
jurul centrului Căii Lactee. Dacă ar fi să calculăm că actuala rasă umană 
Homo Sapiens îşi are începuturile cam cu aproximativ 3 milioane de ani 
în urmă, după cum atestă şi descoperirile antropologice și arheologice, 
putem plasa atunci sfârșitul civilizației Evadamice cu aproximativ 4 
până la 5 milioane de ani în urmă, între ea și actuala rasă umană 
existând o perioadă de circa 2 milioane de ani, în care s-a produs o dege- 
nerare la nivel anatomic datorată densificării planetei din precedentul 
Ciclu Cosmic, precum am explicat. Astfel statura Adamilor și Evelor s-a 
micșorat. Odată cu fragmentarea unicului continent numit Pangeea, cum 
confirmă și geografia modernă, în urmă cu aproximativ 200 de milioane 
de ani, spre finalul precedentului An Galactic, Pământul cu întregul 
sistem solar s-a apropiat de sudul Căii Lactee, sudul magnetic, zonă pe 
care încă o traversează, care din punct de vedere al energiilor înseamnă 
minus, aşa cum punem noi cele două semne, + şi — la bateriile pe care 
le folosim. Se cunoaște din cercetări că spre semnul + se adună energiile 
și spre — se dispersează. Ori către finalul precedentului An Galactic 
Pangeea deja era fragmentată în câteva continente, rasa Evadamică fiind 
și în curs de densilicare și micșorare a corpurilor, și în stadiul de 
dispersare spirituală și ca populaţie, deoarece se atingea punctul cel mai 
îndepărtat de nordul magnetic al Căii Lactee, zonă cu radiații cosmice 
benefice ce le oferise starea aceea despre am comentat la începutul 
prezentului capitol. Apropiindu-se de sudul magnetic al Căii Lactee, atât 
Soarele, cât și Pământul, precum şi celelalte planete, au suferit 
transformări semnificative în structurile lor. Căderea din rai se explică și 
în acest mod, prin apropierea de punctul minus aflat în sudul Căii 
Lactee, pentru că energia pe care Pământul o avea de la precedenta 
trecere prin zona nordului galaxiei nu mai era atât de intensă și nu mai 
putea ține Pangeea ca un singur continent. Acesta începuse să se frag- 
menteze din cauză că energia de coeziune magnetică trecea dinspre inte- 
riorul planetei către în afară, suferind și de pe urma atracției din partea 
Soarelui, determinând schimbarea și accelerarea vitezei de rotație și 
mărirea forței de gravitație. 

Acesta a fost procesul logic şi cosmic desfășurat, și explicat știin- 
tific în urma căruia rasa Evadamică a suferit intrarea în dualitate, prin 
uitarea primei lor stări interioare și prin apariția genului redat prin 
organe specifice la nivel anatomic. Cu toate acestea, ceea ce cunoșteau 
Adamii și Evele acelei societăți planetare minunate, care a cunoscut 
intrarea într-o stare de vibrații mai joase decât acelea de dinainte cu care 
era obișnuită rasa lor, s-a transmis prin timp, prin simboluri și Legi 
Spirituale ce s-au păstrat în anumite locuri de pe planeta noastră. Am 
spus că Adamii și Evele înainte de a intra în etapa de evoluţie în care li 
s-au redus capacităţile originale și originare, trăiau într-o comuniune 
permanentă cu Principiul Divin — Dumnezeu sau mai bine zis Creatorul, 
Tatăl la care lisus a făcut referire de atâtea ori. Adamii și Evele au fost 
creați ca rasă de către Ancestrali, o rasă galactică mai veche decât ga- 
laxia noastră, ce călătorește în foarte multe galaxii și planete din Univers 
pentru a crea rase hominide inteligente și raționale, pe planete unde 
există condiţii întrunite pentru viața inteligentă. Ancestralii dețineau 
ceea ce am putea numi Învățătura Primordială, pe care și-au însușit-o 
direct din contactul cu Creatorul, și pe care au lăsat-o ca moștenire 
fiecărei civilizaţii umanoide pe care au creat-o și au plantat-o pe 
respectiva planetă vizitată. Ancestralii au cunoscut și ei, ca civilizaţie la 
rândul lor, epoci de existență în trupuri fizice, însă cu miliarde ani în 
urmă au transcens planul celor trei dimensiuni, urcând către nivele 
energetice de existență. Ca un fapt divers, să spunem că atunci când 
Adamii și Evele au suferit transformarea, Ancestralii și-au trimis pe 
Pământ mesagerii, pentru a îndruma noua specie care avea să apară, 
apoi au plecat înapoi în spaţiul stelar către alte lumi. Acum, după ce am 
prezentat originea speciei umane pe această minunată planetă Pământ, 
iată enunţurile Învățăturii Primordiale, transpuse în cuvintele umane. 
Menţionez că această Învăţătură a fost preluată prin milenii și mereu 
readusă atenţiei Învăţătorilor Spirituali de către un spirit întrupat în 
repetate rânduri — Hermes Trismegistul, un Ancestral ce a acceptat să 
rămână de veghe pe Pământ pentru a însoți omenirea în periplul ei de 
evoluţie spirituală. lată enunţurile: 

"Învățătura Primordială 

1.Creatorul există permanent în toate formele, stările, fenome- 
nele și manifestările. Tot ceea ce se întâmplă este El. 

2.Binele și răul nu există, ele sânt doar iluziile Mentalului, 
binele și răul sunt doar efecte, există doar Ceea Ce Este — care este 
Cauza tuturor lucrurilor. Pentru că ființele Universului fizic trăiesc 
și experimentează în dualitate, Mentalul doar așa poate înţelege ceea 
ce există. 

3.Mişcarea și Schimbarea sânt suverane în Univers. Mișcarea 
produce Schimbarea lucrurilor, fenomenelor și stărilor, iar 
Schimbarea determină Mișcarea acestor lucruri, fenomene și stări. 
Astfel toate lucrurile, fenomenele și stările sânt în permanentă trans- 
formare. Aceasta este Cheia înţelegerii evoluţiei în Univers. 

4.Sinele-spiritul produce Mișcarea, determinând astfel Miş- 
carea Sufletului, care odată pus în mișcare, determină în el însuși 
Schimbare prin acumulare de experienţă (evenimentele trăite ale vieții 
- n.a.). Sufletul determinat de Mișcare, produce la rândul său o 
Mișcare la nivelul Mentalului care își schimbă starea, acesta Mișcân- 
du-se determină Schimbare la nivelul Astral, de aici fiind generată 
Mişcarea în plan fizic, care determină Schimbările tuturor formelor 
în timp și spațiu. În acest fel la fiecare nivel se manifestă Schimbări 
datorită Mișcării. 

5.Pentru a fi Una cu Creatorul, este necesar să-ți înţelegi 
ambele părți: atât pe cea luminoasă, cât și pe cea întunecoasă. Ele 
pot fi active câte una în fiinţa ta, și cealaltă adormită complet, ori am- 
bele pot fi treze în același timp. Nu poți fi Întreg şi Una cu Creatorul 
fără una din ele. Acceptă-te în acest fel și vei găsi Cheia Puterii. 

6.Desăvârșirea înseamnă a-ţi conduce cu Măiestrie ambele 
jumătăți, alternativ, și pe cea luminoasă, și pe cea întunecoasă, fără 
bucurie și tristețe lumească, ci doar cu compasiunea co-creatorului 
care ești. 

7.Doar dacă ești Întreg vei putea ştii totul despre lucrurile ce 
există în Univers. Astfel ești și luminos, și întunecos, în același timp, 
şi nimic nu-ți va rămâne necunoscut. 

Meditând asupra acestor 7 Legi Primordiale, înţelesul Vieţii va 
fi deslușit, iar cel care va pricepe tâlcul lor, va atinge desăvârșirea în 
evoluţia sa. Din aceste 7 Legi derivă alte enunţuri secundare. Făcând 
răul acolo unde este rău, și binele acolo unde este bine, și făcând 
binele acolo unde este răul, iată misterul ancestral... și totuși să fi 
dincolo de ele... Tu Însuţi... sursa binelui și răului... şi totuşi dincolo 
de ele... să fii în Lumină, dar să rămâi în obscuritate, să fii în 
obscuritate, dar să rămâi în Lumină... aceasta e calea desăvârșirii... 
Mulţi se încumetă, puţini reușesc... căci a fi și luminos, și întunecos, 
în același timp, înseamnă a avea Cheia Puterii și a fi Una cu 
Creatorul... .” 

Acestea sînt cele 7 enunţuri conţinute în Învățătura Primordială 
lăsată pe Pământ în vremuri în care existau dinozaurii. Ele pot fi con- 
siderate similare cu cele 7 Legi Hermetice, aduse omenirii tot de către 
Hermes Trismegistul, însă au o conotație cu mult mai importantă, și asta 
deoarece Învățătura Primordială se referă direct la primele procese care 
stau la baza Creaţiei. Plasată la nivelul acestui capitol şi în contextul 
informaţiilor redate în capitolele acestei cărți, putem face o legătură între 
această Învățătură și tot ce am explicat în capitolele anterioare. De aceea 
chiar putem să ne dăm seama că Fiinţele Primordiale descrise în această 
carte cunoșteau și ele Învățătura Primordială, desigur în termenii 
simbolici sau abstracţi cu care lucrează și prin intermediul cărora există. 
Fiinţele create de ele împreună cu Creatorul au cunoscut și ele această 
Învățătură Primordială, şi putem spune că, de exemplu, entitatea numită 
Lucifer s-a folosit de enunțurile primite de la Arhangheli Superiori și le- 
a folosit în scop propriu, crezând că le poate utiliza pentru a înșela lumi 
tinere create, care-și începeau evoluţia pe planetele lor de baștină, așa 
cum este actuala noastră omenire. Tocmai din această perspectivă putem 
comenta pe marginea acestor 7 enunțuri. 

Primul spune că tot ce se întâmplă, și deci tot ce există, este 
Creatorul. Să ne amintim că în Biblie scrie clar că Lucifer afirmase că 
el voia să fie ca Dumnezeu — Creatorul. El știa acest adevăr și a crezut 
că poate să se ridice la același nivel. Trebuie spus foarte clar: NIMENI 

ÎN UNIVERS NU POATE FI (CA ȘI) EGAL CU CREATORUL, ci 
doar co-Creator. Astfel Creatorul este și rămâne permanent Sursa tuturor 
ființelor. 

Cel de-al doilea enunț face o referire la faptul că dualitatea 
înțeleasă ca bine și rău sînt în realitate doar efecte ale intenţiei ființelor 
care există în Univers. Intenţia unei ființe poate fi ori de a crea prin 
creativitate, în sensul benefic, ori de a crea prin a distruge ceva și a pune 
în loc altceva, conform cu propria intenție. Şi într-un caz, și în celălalt, 
este urmat același sens al Creaţiei, căci nimic nu se pierde în realitate 
din punctul de vedere al Creatorului, dacă putem să spunem astfel. Însă 
prin repetarea unor modele comportamentale determinate de 
obișnuințele personale, la un moment dat pentru un spirit întrupat, şi 
chiar pentru categorii de spirite aflate la un nivel mediu pe scara 
Universului, nici inferioare, nici superioare, și nici întrupate, binele şi 
răul pot apare ca factori ce le sprijină sau le ameninţă stabilitatea pe care 
care se află în acel stadiu de evoluție. În lumile fizice de materie, în care 
trăiesc spirite întrupate cum sîntem noi oamenii pe Pământ, datorită 
influențelor exercitate de către lucrurile produse la exterior, și care au 
diferite scopuri, noțiunile de bine şi de rău se pot manifesta mai repede 
şi mai ușor. Un exemplu simplu și la îndemână este cel al ideii despre 
cât are un om în comparaţie cu altul, ca stare materială. La fel, între 
națiuni există acest criteriu, și dacă ne amintim și de celebrul film Star 
Trek - Generaţia următoare, acolo putem să ne amintim că existau rase 
galactice ce se aflau fie pe poziție bună, fie pe poziţie negativă în raport 
cu civilizația noastră, în funcție de interese și nivel de înțelegere 
evolutivă. 

Al treilea enunț conţine un înțeles profund pe care îl putem 
aplica oricărui lucru sau fenomen din Univers, inclusiv aici pe Pământ. 
Mișcarea și Schimbarea sînt cele două Forțe suverane în întregul 
Cosmos. Pentru a înțelege la modul simplu, pornim de la ideea 
prezentată pe la începutul acestei cărți. Atunci când se afla în starea sa 
Nemanifestată, Creatorul a emis prima Idee, aceasta fiind o undă amplă 
de Energie Primordială care o putem numi Prima Mișcare. Este evident 

că în urma acestei Idei ca Primă Mișcare, Creatorul s-a Manifestat. Ideea 
sub forma undei a produs o modificare în Creatorul însuşi, o parte din 
EI, prin Manifestare, determinând Schimbarea stării sale. Astfel o parte 
a Creatorului a produs apariţia a ceea ce numim COSMOS, cuvânt care 
înseamnă Ordine. Respectiva undă amplă de Energie a Creatorului a 
determinat, deci, o structură ordonată care, ca proces sau fenomen 
energetic, a dus la apariţia primelor Fiinţe Primordiale. Este logic să ne 
dăm seama că nu stele și planete au apărut în urma Primei Mișcări, ci 
Fiinţele Primordiale, adică proiecții ale Creatorului într-un spaţiu imens 
numit COSMOS. Apoi acestea, așa cum am descris în capitolul "Fiinţele 
Primordiale”, au trecut la construirea acestui Univers, atât din punct de 
vedere spiritual, cât și fizic material. Din perspectiva noțiunii de 
evoluţie, putem observa că și aici, pe Pământ, Mișcarea și Schimbarea 
sînt energiile care guvernează viața noastră. Dacă noi proiectăm o 
afacere sau stabilim împreună cu alți cunoscuți anumite chestiuni, și 
teoretic știm că putem atinge rezultatul, pe parcurs apar anumite 
influenţe sau interferenţe, cauzate de alții, prin Mișcarea ideilor lor, și 
aşa de multe ori rezultatul pe care-l așteptăm întârzie sau cunoaște 
modificări substanţiale. Este astfel o certitudine că nimeni, atât pe 
Pământ, cât și oriunde în Univers, nu poate stopa acțiunea Mișcării și 
Schimbării, ci doar înțelegându-le, poate să le utilizeze în mod 
constructiv pentru a-și îndeplini țelurile. 

Al patrulea enunț se raportează la un proces care se desfășoară 
dinspre planul de existență cel mai înalt — cel spiritual, către ultimul 
posibil — cel fizic, determinat de condensarea vibrațiilor care circulă 
permanent prin Univers. Privind la vibrația Spiritului, putem înțelege că 
aceasta determină Mișcarea energiei sale, și Spiritul fiind în interiorul 
Sufletului, provoacă în interiorul acestuia o anumită rezonanță 
interpretată ca impact. Deci Spiritul prin impactul vibraţiei sale asupra 
Sufletului produce o Mişcare a acestuia, care la rândul său transmite mai 
departe acest impuls către Mental, și tot așa până în corpul fizic. 
Mișcarea desfășurată în acest mod sub forma energiei și impactului 
acesteia cu structura imediat inferioară a fiecărui corp subtil, determină 

în fiecare dintre acestea Schimbarea. Pe acest principiu funcționează 
aura oricărei ființe din Univers și avem așadar posibilitatea să realizăm 
un mare adevăr în conștiința noastră: nimic nu stă în Univers. Nu există 
stare de repaus absolut, tot ceea ce există în COSMOS aflându-se în 
permanentă mișcare la diferite viteze. Nici chiar în cea mai profundă 
stare de meditaţie, cum susțin unii Maeștrii spirituali orientali, nu poate 
exista repaus total al ființei, căci cel puţin Spiritul este acela care 
permanent vibrează, deci se află în Mișcare. 

Enunţul cinci ne trimite la o realitate foarte interesantă, și anume 
că noi, ca ființe, ca și oricare alte entități din Univers, sîntem alcătuiți 
dintr-o jumătate luminoasă, și o jumătate întunecoasă. Cu alte cuvinte, 
vorbim despre cunoscutul simbol Yin - Yang prezent nu numai în 
vechea cultură spirituală chineză, ci şi în cea pelasgă, în calitate de 
precursoare a celei geto-dace, precum și în cea hindusă. Așa cum v-am 
prezentat informaţia în cuprinsul acestui capitol, fiecare ființă din 
Univers are în ea aceste două jumătăți pe care trebuie să le țină în 
echilibru, printr-o manifestare alternativă a lor în existența proprie. Fie 
că au fost androgini spirituali și erau doar Yang și doar Yin, ca Întregi, 
şi apoi datorită epocii cosmice s-au transformat prin preluarea unei noi 
energii devenind astfel ființe cu două părți în ele, fie că vorbim despre 
rase umane ulterioare care deja erau duale. A da la o parte, a evita 
folosirea jumătății întunecate, care în concepția majorităţii oamenilor 
este identificată cu ”a fi rău”, duce la o neînțelegere concretă a ceea ce 
înseamnă factorul binelui. Jumătatea întunecoasă din om nu reprezintă 
neapărat ceva rău în sensul în care îl înțeleg oamenii, căci noi sîntem 
formaţi din două jumătăți ca niște polarități, o jumătate fiind magnetică, 
şi cealaltă jumătate fiind electrică din punct de vedere spiritual. Este 
necesar în procesul de evoluție să ne cunoaștem jumătatea care a rămas 
adormită în noi, fie cea luminoasă, fie cea întunecoasă, după cum este 
cazul în privința fiecăruia, pentru că nu putem să ne considerăm întregi, 
așa cum este înțeleasă unitatea spirituală a ființei umane, activând doar 
partea noastră luminoasă caracterizată de beneficitate. În cazul marii 
majorități a oamenilor jumătatea întunecoasă a rămas într-o stare latentă, 

deşi se manifestă prin intermediul personalităţii și a mentalului, în timp 
ce jumătatea luminoasă se exprimă prin intermediul sufletului și 
conștiinței. În viitorul omenirii se prefigurează transformarea, printr-un 
proces evolutiv spiritual, a jumătă?ii întunecoase într-una luminoasă, 
astfel omul actual ca specie devenind din nou o ființă alcătuită doar din 
Lumină ca și Întreg, cum era cândva rasa Evadamică inițială. 

Al șaselea enunţ vine ca o completare al precedentului, în ideea 
că după ce ne putem cunoaște și jumătatea adormită, o putem educa 
astfel încât să obținem rezultate concrete în eforturile noastre de a 
redeveni Întregi, fiecare dintre noi. Ce presupune asta? Este necesară 
trecerea de la viziunea dualității la cea a Unimii, mergând pe principiul 
"Eu și Tatăl - Creatorul Una sîntem” așa cum afirma mereu lisus. 
Această afirmaţie nu numai că produce o importantă transformare în 
propria conștiință, ci și determină la propriu Mișcarea Energiei în 
interiorul ființei, rezultatul fiind Schimbarea dualității în Unime, căci 
Intenţia din spatele afirmației va lucra permanent la realizarea acestui 
fapt. Există situaţii când este necesar să ne folosim jumătatea luminoasă, 
şi situații când jumătatea întunecoasă ne serveşte în relația cu alți 
oameni neevoluaţi și egoiști, cînd putem să convingem ușor asemenea 
persoane să se alăture pentru un timp unui scop al nostru benefic, fără 
să-și dea seama. Desigur, ar fi mai mult de explicat despre cum se pot 
folosi cele două jumătăți, probabil că acest subiect va face tema unei alte 
cărți. Cert este că trebuie să învăţăm să folosim cele două jumătăți ale 
fiinţei noastre, prin a le descoperi și cunoaște temeinic, și atunci le vom 
putea uni la un loc. Un asemenea proces evolutiv presupune înțelegerea 
stărilor de bucurie și tristețe, de extaz și disperare, de iubire și de ură, 
pentru a le transcede și a ajunge la un nivel de conștientizare imparţial 
față de ambele jumătăți interioare ale fiinţei. Doar în acest mod un om 
poate deveni una cu Dumnezeu Tatăl, ridicându-se desupra celor două 
polarități Yang și Yin. Atâta vreme cât cele două jumătăţi interioare sînt 
separate ca intenţii și acționează diferit, oamenii își vor căuta perechea 
sau jumătatea care e adormită, undeva în afara lor, de multe ori o găsesc 
dar pe parcurs lucrurile se strică (din cauza incompatibilităților și a 

jumătății interioare adormite), cum vedem că se întâmplă azi, însă dacă 
le vom reuni, atât Bărbatul Interior — Adamul, cât și Femeia Interioară 
— Eva, se vor unifica din nou în splendoarea propriei ființe spirituale. 
Doar atunci vor exista între bărbaţi și femei căsătorii adevărate sau 
relații cu adevărat compatibile între oameni. 

Ultimul enunț, al șaptelea, are o conotaţie interesantă, care 
merită studiată. Afirmația că doar dacă ești și luminos, și întunecos în 
același timp, poți cunoaște toate lucrurile, este plină de semnificații. De 
obicei oamenii tind să cunoască doar lucrurile care se manifestă pe 
partea bună a vieţii, evitând pe cele neplăcute. În acest fel cunoașterea 
lor este incompletă şi slabă, fără putere de a modela circumstanţele de 
viață. Este necesar a fi cunoscute și acele lucruri care stau ascunse în 
partea umbroasă a ființei proprii, cât și în a altora din jur, pentru a 
înțelege de ce Creatorul a făcut ca tot ce există să fie astfel. Însă un om 
care își studiază ambele jumătăţi și le folosește alternativ, pentru a 
rezolva situații complexe de viață, poate reuși acolo unde mulți oameni 
buni se dovedesc incapabili să obțină rezultatele dorite. Ca să stai în 
Lumină, fiind văzut de toți, dar în același timp să te porți la un mod 
obscur, în așa fel încât acțiunile proprii să nu fie luate în seamă, este o 
mare reușită. Iarăşi, ca să fii obscur, adică să stai mai mult în partea 
întunecoasă, dar să emiţi Lumina în așa fel încât acest fapt să nu se 
observe de către cei cu apucături rele, reprezintă o mare abilitate. O 
astfel de abilitate permite atingerea unui nivel de evoluţie ridicat, care 
asigură ieșirea din împrejurările karmice care condiționează majoritatea 
oamenilor Pământului. Şi a atinge un asemenea nivel de folosire a 
ambelor jumătăţi, cu pricepere și înțelepciune, determină obținerea Cheii 
Adevăratei Puteri, care aduce individului ce reușește această 
performanță spirituală, realitatea concretă de a deveni una cu Creatorul, 
trecând dincolo de stadiul ființelor ce sînt și rămân condiționate de 
concepțiile, de altfel iluzorii, de bine și de rău. Altfel spus, se ridică 
deasupra efectelor el ajungând să fie cauza. În acest fel, orice va 
întreprinde nu-l va atinge, căci el devine sursa concretă atât a ceea ce 
este pozitiv — influențarea lucrurilor în sens constructiv creativ, cât și a 

ceea ce este negativ — influențarea lucrurilor în sensul constructiv prin 
distrugerea fie a unei situaţii vechi, fie a uneia rele care a atins cote de 
manifestare prea mari. Un astfel de om poate folosi atât înțelepciunea și 
compasiunea proprii, cât și lăcomia și egoismul altora cu care se 
întâlneşte, și pe care le poate manifesta temporar pentru îndeplinirea 
unui scop spiritual, revenind apoi la starea bună, pentru a realiza lucruri 
ce țin de Planul Divin pe care îl cunoaște din momentul în care și-a 
trezit ambele jumătăţi ale fiinţei și le-a reunit prin procesul de Acceptare 
a ambelor. 

Aceasta este Învățătura Primordială, pe care multe alte civilizaţii 
din galaxia noastră, şi din alte părți ale Universului, o folosesc pentru a 
menţine sensul creativ al Planului Divin al Creatorului. Cele 7 enunțuri 
trebuie studiate și meditaţia asupra tâlcului lor este necesară pentru ca 
asimilarea înțelesului lor să se producă etapizat, transformând conștiința 
şi determinând fuziunea celor două jumătăţi interioare într-un anumit 
interval de timp. A reuși să le înțelegeți reprezintă cu adevărat un pas 
înainte pentru fiecare dintre voi, şi evoluţia spirituală în plan personal va 
cunoaște cu adevărat un salt uriaș. Însă așa cum Învățătura Primordială 
afirmă către finalul enunțurilor, mulți se încumetă și pornesc la un 
asemenea drum, dar puţini sînt cei care reușesc să-și însușească o 
asemenea Învățătură. Şi asta deoarece în momentul în care un discipol 
sau un Maestru spiritual începe să folosească partea întunecată a fiinţei 
sale, cu intenția de a obține rezultate acolo unde compasiunea. și 
înțelegerea dau greș, și pune în mișcare din ființa proprie către altul, 
caracteristicile de egoism, lăcomie sau intrigă, riscă pe parcurs, dacă nu 
este bine pregătit, să devină chiar victima părții întunecate din el însuși. 
Într-o asemenea circumstanță, dacă situația e dificilă sau miza este 
foarte, discipolul sau Maestrul respectiv riscă să cadă pentru vreme 
îndelungată sau chiar definitiv pe această parte întunecată, iar acțiunile 
sale vor purta mereu amprenta neplăcută a acestei jumătăți. În istoria spi- 
rituală a omenirii, atât în timpuri străvechi, cât și în vremurile noastre, 
au fost și sînt destui oameni care evoluează spiritual și la un moment 
dat, în existența lor, folosind prea mult jumătatea lor întunecată în 

privinţa unor scopuri personale sau de grup, nu mai pot face față puterii 
exercitate de jumătatea întunecată și devin prizonierii și victimele ei. 
Acest lucru neplăcut s-a petrecut și în România de câțiva ani încoace, cu 
mulți oameni care erau considerați de semenii lor drept Învăţători sau 
mentori spirituali, și care, din motivul prezentat mai înainte, au cedat 
părții lor întunecate. Cheia Puterii nu se obține ușor, însă așa cum stă 
scris în texte străvechi, Creatorul spune astfel: "Celor care înving le voi 
da Cununa Vieţii Veşnice...”. Din această frază înțelegem că Viaţa Veş- 
nică sau nemurirea, așa cum am descris-o într-un capitol anterior, poate 
fi realizată dacă această Cheie a Puterii este obținută. 

În Calea Lactee sînt miliarde de Maeștri Spirituali care folosesc 
Învățătura Primordială. Pleidaeni, Lyrani, Andromedani, Arcturieni, cei 
din Pegasus, din Sirius — Orion, din constelația Taurului, din Cassiopeea 
și din multe alte lumi, aplică Învățătura Primordială conform specificu- 
lui civilizației lor și nivelului de evoluţie atins. Este cu atât mai adevărat 
acest lucru, cu cât această Învăţătură a ajuns acum în mâna ta, cititorule 
și omule, într-o formă esenţială, ce-ţi va servi de acum încolo pentru a 
te ghida tu însuţi și a trece pe un alt nivel spiritual. Este precum a spus 
lisus: "Cunoașteţi Adevărul, și Adevărul vă va face liberi... ” Eu aş 
completa spunând: ”..și Adevărul este Învățătura Primordială...” Vă 
doresc Pace, Lumină și Iubire... 


Niciodată Maeștrii nu ne-au mințit. Niciodată Maeștrii nu 
ne-au spus poveşti nemuritoare. Ci întotdeauna ei ne-au spus 
Adevărul. 

AMINTIȚI-VĂ ÎN FIECARE CLIPĂ A VIEŢII VOASTRE 
CUVINTELE LUI IISUS: „CUNOAȘTEŢI ADEVĂRUL ȘI 
ADEVĂRUL VĂ VA FACE LIBERI”. IISUS ESTE DEJA AICI... EL 
SE AFLĂ ÎN 3 CORPURI ÎN ROMÂNIA, IAR PRINTR-UNUL DIN 
ELE ACTIVEAZĂ ÎNTR-O MĂSURĂ MAI MARE... ACESTA 
ESTE ADEVĂRUL... ACEASTA ESTE ELIBERAREA... PACEA, 
_ LUMINA ȘI IUBIREA TATĂLUI SĂ FIE CU VOI TOȚI... AMIN! 
AUM! 

